
colecția 
MISTICA 


Dogmă şi mistică, spiritualitate şi teologie 
sunt dimensiuni constitutive, inseparabil unite în viata 
Bisericii Ortodoxe. Exemplul Sfinților arată că există 
o coincidență deplină intre obiectivitatea credinței 
Bisericii cu şi comunitate sacramentală şi experiența 
subiectivă u persoanei care, incorporată în ea, îşi 
asimilează activ teologia acesteia prefăcând-o în viaţă. 
Prin experiența mistică (asceză şi rugăciune), Sfinţii 
devin existențe teologice iar teologia mistică se 
transformă într-o teologie a existenţei. 

Interiorizand teologia, unificind şi 
veriicalizând existenta creştinismului, intimizând 
credinţa şi harul divin prin depăşirea medierilor şi 
exteriorităţii lor, mistica - “viata în Hristos " - e axa 
spirituală nevăzută ce susține lăuntric Bisericu. Unind 
cerul şi pământul, mintea. şi trupul în inima omului, 
mistica e stâlpul vertical întemeietor al Crucii - figura 
exemplară a întregii experiențe creştine. £ înflorirea 
personalismului ei ireductibil - pentru că la rigoure 
există doar mistici - şi, ca atare, un răspuns mereu 
dctual la enigma existenţei umane. 

Într-o lume a conjfuziilor spirituale şi 
mistificărilor religioase şi ideologice, acestae înțelesul 
ortodox al misticii pe care Editura “Deisis işi propune 
să-lYmpună prin această colecție. 

Notă asupra ediţiei 


Scopul ediției de față este acela de a restitui 
publicului românesc câteva din textele Părintelui Dumitru 
Stăniloae care n-au putut vedea lumina tiparului în limba 
română în timpul vieţii autorului lor, fiind însă publicate 
în mai multe versiuni prin diferite reviste teologice sau în 
volume separate în Franţa, Belgia, Anglia şi Grecia. 
Larga lor audienţă, atestată de existenţa a tre: versiuni 
(franceză, engleză şi neogreacă), ca şi absenţa unei ediţii 
româneşti a acestor foarte importante şi profunde texte, 
ne-au determinat să solicităm editorului francez (proprietar 
al drepturilor de copy-right) permisiunea de a le reda 
spaţiului cultural şi spiritua! pe care acestea îl reflectă şi 
exprimă. 

Volumul Priere de Jesus et experience du Saint- 
Esprit, prefaţat de Olivier Clement cu o scurtă trecere în 
revistă a vieţii Părintelui Stăniloae, a apărut în colecţia 
“Theophanie” a prestigioasei edituri pariziene Desclee de 
Brouwer (1981) fiind alcătuit din mai multe conferinţe 
susținute de Părintele Stăniloae în anii '70 în 
Ocadent. Iniţial ele au apărut după cum urmează: 

- Priere dans un monde secularise, “Contacts” 
30(1978), nr.103, p.237-250 (aiocuţiune la cel de-a! III- 
lea Congres al tineretului ortodox, Amiens, noiembrie 
1977). 

- Brâviaire hesychaste, “lrenikon” 52(1979), p.54- 
68; 356-373: o serie de cinci conferinţe ținute în septembrie 
1974 la abația benedictină de rit oriental Chevetogne, 
(Belgia). Ele au apărut împreună cu Priere dans un 
monde secularise şi într-o versiune neogreacă prefațată 
de arhimandritul Gheorghios Kapsanis (şi al cărui Cuvânt 
înainte ii reproducem în deschiderea acestui volum) sub 
titlul: Proseuche-Eleutheria, Hagioteta, Ekd. “Leimon”, 
Athena, 1980, 112 p., precum şi într-una engleză sub 
titlul: Prayer and Holiness: The Icon of Man Renewed in 
God, Sisters of the Love of God Press, Convent of Incar- 
nation, Faircress, Oxford, 1982. | 

- Le Saint-Esprit dans la theologie et la vie de 
l'Eglise Ortodoxe, “Contacts, 26(1974), nr.87, p.227- 
256 (în engleză în: “Diakonia” 9,1974,p.343-366 şi 
“Sobornost” series 7,no.1, 1975,p.4-21). 

Asumându-şi deliberat dublul risc al revelaţiilor 
arhivei Stăniloae şi al imperfecțiunilor de detaliu inerente 
oricărei transpuneri, versiunea de faţă îşi recomandă 
oportunitatea cu simplul titlu de restituire provizorie, dar 
necesară, a unora dintre cele mai frumoase şi reprezentative 
pagini ale Părintelui Stăniloae acceşibile până acum doar 
unul cerc restrâns de inițiați. 

Identificarea citatelor patristice în versiunile şi 
colecţiile româneşti existente (PSB=Părinţi şi Scriitori 
Bisericeşti,1978-; FR=Filocalia Românească, 1 946- 
1948;1976-1981;1990-1991) aparţine editorului. 


Cuvânt înainte“! 


Traducerea şi editarea acestor texte ale 
Părintelui D. Stăniloae reprezintă o mare binecuvân- 
tare pe care o va întelege fiecare cititor. Părintele 
D. Stăniloae reprezintă un dar pretios al lui Dumnezeu 
făcut Bisericii noastre şi umanității: “Să-l mulțumim 
Domnului! 

A iubit cu adevărat, din toată inima sa, pe 
Dumnezeu şi omul, Creatorul şi creaturile, făcătorul 
şi făpturile Lui. Textele lui sunt un rod al iubirii şi 
în acelaşi timp o comunicare şi inăltare spre această 
iubire. 

Membru şi preot liturghisitor al Bisericii 
Ortodoxe Universale a lui Hristos, Părintele Dumitru 
a avut experienta lui Dumnezeu. L-a cunoscut pe 
Dumnezeu. În Dumnezeu a cunoscut omul şi întreaga 
creație. Teologia sa nu este “intelectuală , nu este 
schematică, ci o revelare şi impărtăşire a vieţii 





*) Prologul la versiunea neogreacă (vezi mai sus, nota asupra 
ediţiei) în româneşte de diac. loan |. Ică gr. 

veșnice. 
fa dă astfel! măsura teologiei ortodoxe. Face 


propovăduirea Apostolilor şi a Părinților concretă 
pentru omul epocii noastre. 

Teologhiseşte patristic, adică ortodox şi ac- 
fual în acelaşi timp. Oferă adevărul cel veşnic al lui 
Dumnezeu omului contemporan. 

Citind cartea aceasta cititorii vor spori in 
credință. Cei care au dificultăţi în a crede vor găsi 
adevărul Bisericii în expresia lui cea mai autentică, 
astfel încât atitudinea lor în fața acestuia va fi mai 
responsabilă. 

S-a spus corect că mulți din cei care au 
refuzat credinta n-au respins de fapt Ortodoxia pe 
care nici n-au cunoscut-o vreodată în întregime, ci 
doar formele ei falsificate. 

Părintele Dumitru nu vorbeşte ca “individ”. 
EI este gura evlaviei strămoşeşti a poporului român 
credincios şi în genere a popoarelor noastre ortodoxe. 
Spiritualitatea lui izvoreşte din comoara inepuizabilă 
a spiritualității poporului ortodox. Ea presupune o 
bogată traditie monahală şi ascetică, o viată 
liturgică, o experiență vie a rugăciunii. Presupune 
“Filocalia” şi monahismul aghioritic aşa cum au 
fost acestea experimentate şi trăite în România. 

Călăuzit de Părinţi, mai cu seamă de sfinţii 
Maxim Mărturisitorul, Isac Sirul şi Grigorie Palama, 
Părintele Dumitru ne ridică ia o sublimă altitudine 

și ne arată o privelişte minunată: unitatea şi relatia 
lumii văzute şi nevăzute cu Dumnezeul Treimic, 
Logosul şi ratiunile (logoi) lui Dumnezeu în creatie, 
scopul creației. 

Cum să vedem însă această privelişte, dacă 
Hu avem vederea curată? Părintele Dumitru ne ajută 
şi aici. Ne arată modul curătirii simturilor sufletului 
Teologia lui e în acelaşi timp mistică şi cosmică 
(priveşte întreaga lume), neptică (cheamă la trezirea 
mintii) şi interiorizată (îndeamnă la descoperirea 
inimii). 

Această impletire reprezintă un dar special ai 
lui Dumnezeu făcut autorului, dar de care epoca 
noastră are multă nevoie. 

În acelaşi timp, revelând sensul adevăratei 
libertăti a iubirii, Părintele Dumitru face, chiar şi 
fără a se referi vreodată în mod concret la ele, cea 
mai potrivită critică a tuturor umanismelor 
contemporane care făgăduiesc eliberarea omului în 
vreme ce de fapt îl ferecă implacabil în universuri 
închise lipsite de nădejde. 

Toate acestea Părintele Dumitru le trăieşte în 
Biserică, în calitatea ei de comuniune a harului, 
iubirii şi libertății. În Biserică Îl cunoaşte pe 
Dumnezeu şi pe om, Logosul şi rațiunile Lui, iubirea 
şi libertatea. Aşa cum o viețuieşte și o exprimă el, 
Biserica are un dinamism infinit, însuşi dinamismul 
iubirii infinite a lui Dumnezeu care-l cheamă 

neîncetat pe om să iasă din izolarea lui, să-l, 
intâlnească, să vorbească şi să se unească cu El. 
Veteranul şi decanul de vârstă al teologilor ortodocşi 
actuali, Părintele Stăniloae lasă prin opera sa 
teologică Bisericii lui Hristos şi lumii o prețioasă 
moştenire. Această moştenire e o mângăiere a inimii 
noastre, dar și o povară de mare responsabilitate 
spirituală pentru fiecare om care o va cunoaşte. 


Sfântul Munte, 

13 ianuarie 1980 
Pomenirea Cuviosului 
Maxim 
Cavsocalivitul 


Arhimandritul 
Gheorghios (Kapsanis), 
Egumenul Sfintei Mănăstiri 

Grigoriu de la Sfântul Munte 
Athos. 


Prefață 


Părintele Dumitru Stăniloae este cu siguranţă ce! mai 
mare teolog ortodox contemporan. Pe măsură ce va fitradusă 
în limbile occidentale, opera sa se va afirma ca una din creațiile 
majore ale gândirii creştine din a doua jumătate a secolului 
nostru. | 

Dumitru Stăniloae s-a născut în Transilvania, la 16 
noiembrie 1903. Încă din copilărie el s-a pătruns de 
spiritualitatea poporului român, cu atât mai intensă în această 
regiune cu cât ea a fost mult timp contestată de o dominație 
străină. Pentru a schița pe scurt această eviavie originală, 
trebuie menţionată dragostea profundă de viață hrănită de 
sărbătorile Bisericii şi de întreg ciclu! liturgic, astfel că gesturile 
cele mai cotidiene devin liturgice; un echilibru destui de rar în 
lumea ortodoxă intre simțul contemplației (dat de o tradiție 
isihastă neîntreruptă) şi ocupațiile concrete, practice ale 
oamenilor; familiaritatea cu misterul: multe legende populare îl 
arată pe Dumnezeu şi pe Sfântul Petru străbătând pământul 
pentru a-i ajuta pe cei care suferă şi a-i pedepsi pe ceirăi, iar 
micile biserici, nu doar cele rurale dar chiar şi cele urbane, sunt 
pline de căldură, străbătute de viață şi afecțiune; în fine, unirea 
acestei intuiții a persoanei cu percepția, încă străbătută în 
întregime de un miraculos arhaic, a lumii ca teofanie (nu e 
poate o întâmplare faptul că Mircea Eliade e român). Pe de altă 


parte nu trebuie uitat faptul că țările române au fost şi rămân 


o minunată răspântie a culturilor, la contactul între Răsăritul şi 

Apusul Europei (pentru că România e în acelaşi timp țară 


ortodoxă şi latină), între Ortodoxia g'eacă, slavă, arabă şi 
caucaziană. În România, Bizanțul a supravieţuit încă multă 
vreme căderii Constantinopolului ca un veritabi! “Bizanț după 
Bizanţ” (spre a relua titlul unei lucrări a lui N.lorga) şi s-a 
dezvoltat o artă (şi uneori şi o politică) ortodoxă în acelaşi timp 
tradițională şi novatoare, maicu seamă în arhitectura şi frescele 
exterioare ale mânăstirilor din Moldova. În România la sfârşitul 
secolului al XVIII-lea şi inceputul celui al XIX-lea tradiţia isihastă 
a cunoscut o minunată înnoire ce s-a răspândit în intreaga 
lume ortodoxă... integrată până în 1918 în imperiul 
habsburgic, Transilvania indeosebi a fost locul unei întâlniri 
dificile dar fecunde intre geniul Ortodoxiei româneşti pe de o 
parte, şi cultura şi confesiunile creştine ale Occidentului pe de 
altă parte... 

În această perspectivă este izbitor faptul că teza de 
doctorat a lui Dumitru Stăniloae, susținută în 1928 la sfârşitul 
studiilor sale de teologie la Cernăuţi, a fost consacrată Vieţii şi 
activității Patriarhului Dositei al ierusalimului şi legăturilor lui 
cu Țările Române. În secolul al XVIl-lea, Dositei a jucat un rol 
considerabil! în precizarea poziției Ortodoxiei în fața Reformei 
şi Contrareformei. şi el nu şi-a putut realiza opera teologică şi 
sinodală decât cu sprijinul Țărilor Române, apărându-şi eroic 
autonomia împotriva turcilor, ele au luat în grija lor şi multe 
instituţii ortodoxe din Țara Sfântă şi asigurau tipărirea de carte 
ortodoxă, imposibilă atunci în regiunile integrate direct în 
imperiul otoman. 

Venit la Sibiu, centrul bisericesc şi cultural al 


Transilvaniei de atunci, Dumitru Stăniloae a fost remarcat de 

mitropolitul Bălan care i-a facilitat continuarea studiilor în 
Grecia, apoi în Germania: ucenicia pe lângă cele două Europe, 
descoperirea rădăcinilor bizantine pe de o parte, şi, respectiv, 
experiența provocării occidentale ce nu încetează să obsedeze 
gândirea ortodoxă contemporană.Provocare care nu generează 
la tânărulteolog nici o capitulare relativistă, nici un complex de 
inferioritate prost compensat prin dispreţ, ci dorința de a pune 
inteligența occidentală în serviciul credintei proprii, pentru a-i 
trezi şi dezvolta latențele. De acum e! stăpâneşte greaca 
modernă (ca şi greaca patristică şi bizantină), germana, 
franceza; curând va învăța şi rusa pentru a descifra mesajul 
novator al teologilor şi filosofilor ruşi din emigrație. Profesor, 
apoi rector al Institutului teologic din Sibiu, se angajează în 
marile dezbateri filosofice dintre cele două războaie: elucidarea 
temeiurilor metafizice ale Ortodoxiei, problema relațiilor între 
Biserică şi cultură, căutarea identității româneşti. În 1938, 
Părintele profesor Dumitru Stăniloae publică Viaţa şi învățătura 
Sfântului Grigorie Palama (cu traducerea unortratate inedite); 
alățuri de Preasfinţitul Vasili Krivoşein, apare ca inițiatorul 
renaşterii studiilor palamite în Ortodoxia secolului nostru. 
Strânsa unire între dogmă şi experienţa spirituală, “distincția- 
identitate” în Dumnezeu între ființă şi energii, aceste teme aie 
marii sinteze teologice a veacului al XIV-lea nu vor înceta să 
fecundeze opera Părintelui Dumitru. Total inaccesibil în “fiinta” 
Lui, Dumnezu se face total! participabil în “energiile” Saie: e aici 
întreaga taină a iubirii, o uimitoare teologie a comuniunii. lar 
viziunea energiilor divine ce străbat toate lucrurile iradiind din 


Hristos Cel Înviat spre a îndumnezei realmente omul, permite 


să se confere cosmosului şi culturii întreaga lor semniticație 








14 
spirituală. În 1943, Părintele Dumitru Stăniloae publică lisus 


Hristos sau restaurarea omului, carte magistrală care, în inima 
celui mai înfricoşător conflict al istoriei contemporane, aduce 
aminte de faptul că Hristos este adevărul omului: mântuirea are 
o semnificație deopotrivă ontologică şi personală, opțiunile se 
precizează între dezintegrarea omului (şi a tuturor umanismelor 
închise) şi chemarea la un divino-umanism. 

Tragediile care au marcat în România sfârşitul războiului 
au adus cu sine în rândurile tineretului intelectual o remarcabilă 
adâncire spirituală şi o înnoire a vieții monahale. Părintele 
Stăniloae, preot căsătorit, tată de familie, dar a cărui gândire 
şi viață se inrădăcinează din ce în ce mai mult în traditia 
filocalică, devine animatorul acestei innoiri. Din 1945 până în 
1948, dată de la care partidul comunist a preluat puterea 
totală, ela publicat patru volume al unei mari Filocalii româneşti, 
mai amplă decât Filocalia greacă şi rusă. Pentru a face față 
evenimentelor şi a răspunde unei ideologii care se voia 
totalizante, e! intrerupe ordinea cronologică a textelor în 
favoarea unei magistrale prezentări a lui Maxim Mărturisitorul, 
a cărui mare sinteză hristologică va inspira de acum înainte 
toate elaborările personale ale Părintelui Dumitru. Publică în 
acelaşi timp un Curs de teoiogie ascetică şi mistică în care 
citatele din Sfinţii Părinţi stau alături cu cele din Blondei şi 
Fieidegger. Locul considerabil acordat “contemplaţiei naturii", 
etapă a drumului spiritual uitată în Occident, declanşează 
cercetările actuale ale Părintelui asupra semniticației ştiinţei şi 
culturii. 

În 1949, Părintele Dumitru Stăniloae este chemat în 


capitală unde va preda teologia mistică iar apoi, după punerea 

la index a misticii de către regim, teologia dogmatică până la 
pensionarea sa în 1978. Influența sa asupra intelectualilor şi a 
mediilor monahale este imensă. Dar trebuie să întrerupă 
publicarea Filocaliei şi să se limiteze la articole sau capitole, de 
altfel! remarcabile, de manuale dogmatice. În 1958, într-o 
epocă în care komânia nu-şi redobândise încă independența 
şi va servi drept poligon de încercare pentru politica 
antireligioasă a lui Hruşciov, mişcarea monastică şi filocalică 
este decapitată iar Părintele Staniloae arestat. Va petrece mai 
mult de cinci ani în închisori şi lagăre. "O experiență ca atâtea 
altele” spune el surâzând, "putin mai dificilă pentru familia 
mea”. Şi adaugă apoi că aceasta a fost singura perioadă din 
viața sa în care a putut practica, “ține”, într-un mod aproape 
permanent, invocarea Numelui lui lisus... 

În 1964 Părintele Stăniloae este eliberat şi îşi recapătă 
rapid catedra la institutul de teologie din Bucureşti. La marginea 
imperiului sovietic, România se distanțează de acesta aşa cum 
a ştiut să o facă şi altă dată la marginea imperiului otoman. 
Accentul este pus acum pe patriatism, pe unitatea naţională, 
iar în acest efort de reuniticare Biserica primeşte un loc foarte 
controlat, dar important. Părintele Stăniloae se pune pe treabă 
şi lucrul său îşi dă în sfârşit roadele: din 1976 până în 1980 
apar cinci volume noi din Filocalie cu introduceri şi note care 
degajă permanența şi actualitatea acestui drum. In 1978 apare 
o vastă Dogmatică în trei volume care nu-i repetă pe Părinţi, 
ci regăseşte inspiraţia lor în contextul culturii contemporane: o 
operă puternică, capabilă să deschidă creştinismului căile 


secolului XXI. În acelaşi timp Părintele Stăniloae participă in 


străinătate la numeroase întâlniri interortodoxe şi ecumenice; 

gândirea sa începe să marcheze teologia ortodoxă mai ales în 


Grecia şi în Franța, teologia protestantă din Germania, anumite 
curente anglicane şi mediile catolice care in Austria şi în Belgia 
se consacră dialogului cu Ortodoxia. 

În ultima sa etapă, gândirea Părintelui Stăniloae pare 
fundamenta! preocupată de dialogul cu umanitatea de astăzi, 
atât în suferinţa cât şi în cercetările, speranțele şi realizările 
sale. E! dezvoltă astfel o teologie a iubirii, singura capabilă 
să-l! smulgă pe om din singurătatea sa angoasantă, şi a iubirii 
creatoare, singura capabilă să dea un sens cercetării ştiinţifice 
şi puterii tehnologice contemporane. Această iubire țâşneşte 
din însăşi inima lui Dumnezeu, acest mister trinitar a cărui 
evocare magnifică o vom găsi citind mai jos eseul despre 
Sfântul Duh. Teologia ortodoxă este apofatică pentru că ea 
celebrează plenitudinea inepuizabilă a Persoanelor divine,a 
diferenţei lor, a unităţii şi a iubirii lor. Această respiraţie a iubirii, 
acest dialog în Dumnezeu Însuşi întemeiază dialogul iubitor al 
lui Dumnezeu cu persoanele create. şi a! acestora între ele, 
face din timp o istorie a iubirii, din spațiu o deschidere către 
celălalt în alteritatea sa, căci umanitatea şi lumea de care ea 
este responsabilă sunt chemate să intre în infinitul Comuniunii 
trinitare. “Kenoza'” ('deşertarea de sine"; Fil.2,7) a Logosului 
răstignit transtigurează ontologic umanitatea chemată de acum 
să devină ceea ce ea este în mod sacramental în Hristos, să 
se înscrie în imensa mişcare de jertfă prin care Hristos distruge 
orice separație şi integrează universul în Dumnezeu. Totuşi 
Dumnezeu nu Se impune, discreția Sa infinită întemeiază 
libertatea omului pe care Hristos îl însoţeşte chiar în revolta şi 


disperarea sa. Astfel în Dumnezeul Cel Viu coexistă bucuria 

iubirii trinitare, care sporeşte în comuniunea sfinților, şi pătimirea 
continuată de fiecare dată când oamenii refuză iubirea. Părintele 
Stăniloae asumă dar şi echilibrează, grație distincţiei palamite 
dintre ființa şi energiile divine, kenotismul extrem al teologiei 
occidentale contemporane. Biserica Trup al lui Hristos poartă 
în ea şi revarsă comuniunea Persoanelor divine. Alcătuirea sa 
divino-umană asigură în istorie înnoirea constantă a întrupării 
lui Dumnezeu şi a indumnezeirii omului, ea este “locul în care 
înaintăm spre înviere, laboratorul invierii” (Dogmatica, v.;, 
p.226). 

Astfel se precizează o concepţie creştină despre om, 
despre devenirea sa personală şi colectivă, despre devenirea 
cosmică însăşi Răspuns iubitor şi senin ia exigentele 
modernităţii, mai cu seamă ale marxismului, deşi acesta nu 
este niciodată numit. Lumea aparent fără Dumnezeu nu este 
condamnată, ea este in realitate o lume în căutarea lui 
Dumnezeu. Cum subliniază cei mai mulţi dintre Părinţi, căderea 
răneşte dar nu distruge natura creată, orice om rămâne o 
persoană infinit nobilă, creată după chipul lui Dumnezeu iar 
universul, chiar străbătut de moarte, constituie totuşi un limbaj 
misterios al cărui sens omul are vocația de a-l descifra. 
Logoi-i lucrurilor iradiază din Logosul divin iar acest subiect 
divin al universului se reflectă în subiectul uman a cărui rațiune 
este capabilă să ințeleagă aceste “rațiuni” ale creaturilor. 
întruparea Ş! invierea Logosului în tot ceea ce a fost creat 
magnetizează devenirea cosmică şi istoria umană. De acum 
inainte omenirea poate afla în Hristos un dinamism înnoit, 


energiile divine trezind în omul creat după chipul lui Dumnezeu 


energiile corespunzătoare, virtuțile sunt divino-umane şi 

Părintele Stăniloae poate arăta pe bună dreptate: 


1.Căomuleste o persoană ireductibilă pentru că este 
o existență în comuniune; 

2.Că Dumnezeu nu-l alienează pe om, pentru că 
întruparea intemeiază totala umanizare a acestuia, 
îndumnezeirea sa într-o perspectivă nu monofizită ci 
calcedoniană; 

3.Că mistica, atâta vreme denunțată ca o evaziune, 
suscită o creativitate socială, etică, culturală de neîn!locuit. 
(Prin acest fapt se dă o lecție unei anumite Ortodoxii crispate 
în frica sa şi în denuntarea Occidentului şi a lumii 
contemporane). 

Ştiinţa presimte *raţiunile” divine care structurează o 
“materie” în ea însăşi fără conştiinţă, dar aceste “rațiuni” nu 
devin pe deplin inteligibile decât in contemplarea Sensului. 
Lumea este un discurs mut, la limită absurd, al cărui ultim sens 
omul nu-i poate decela decât recunoscându-l drept cuvânt şi 
dar al Logosului, Raţiune şi Sens veritabil! al tuturor lucrurilor. 
Departe dea respinge sau dea şubrezi (diminua) raționalitatea, 
mistica o salvează şi îi deschide orizonturi infinite. Munca îşi 
găseşte semnificaţia în acest mare ritm al schimbului, al 
ofrandei mutuale dintre om şi om şi dintre om şi Dumnezeu, 
fiecare persoană, fiecare cultură marcând cu geniul său propriu 
natura "plastică", natura care nu există de fapt decât în “iubirea 
conştientă” inter-umană şi divino-umană. 

Omul-în-Hristos este un om eciezialiar prin aceasta un 
om-umanitate: aşa cum ipostasul lui Hristos îi include pe toți 
oamenii, tot aşa in unitatea Trupului lui Hristos, fiecare poate 


ij să-iincludă pe ceilalți. Pornind de la Biserică, o iubire creatoare 

trebuie să germineze fundamentele culturii şi ale societății. 

Părintele Stăniloae cheamă Biserica la un imens şi 
multiplu dialog: cu oamenii de ştiinţă, tehnicienii, artiştii, chiar 
şi cu responsabilii politici. Perspectiva sa este cea a 'unei 
sfințenii care să aibe geniu”, cum spunea Simone Weil, şi care 
să fie capabilă să lumineze întreg complexul existenței sociale 
şi antropo-cosmice. Apel care nu se adresează numai 
ortodocşilor ci tuturor creştinilor. Fără ce! mai mic relativism, 
dar ştiind să distingă fundamentalul de secundar, Părintele 
Stăniloae concepe catolicitatea ortodoxă ca pe o “sobornicitate 
deschisă” în care celelalte confesiuni, cărora el nu ie pune sub 
semnul întrebării eciezialitatea, vor putea să-şi găseascăla ele 
acasă, in diversitatea lor, elaborări pozitive, eliberându-se în 
acelaşi timp de limitaţiile proprii. 

Nu vom conteni evocând bogăţiile acestei opere bogate, 
dificil de altfel de tradus din cauza compozitiei sale în spirale şi 
a limbii sale româneşti foarte curate, limbă cu rădăcini adânci, 
cvasi-poetică... Operă ce presupune de altfel o întreagă teologie 
a limbajului plecând de la exegeza celor două texte din cartea 
Facerii în care pe de o parte Dumnezeu ji cere omului să dea 
nume vieţuitoarelor iar, pe de altă parte, cuvintele de uimire, 
schiță a unui prim dialog, se nasc pe buzele lui Adam în fața 
apariției Evei 

Aş vrea să inchei această introducere pe o notă 
personală. Părintele Dumitru este pentru mine în primul rând o 
prezenţă, aş spune aproape o mijlocire. Multe din notațiile de 
la începutul acestei cărți prin care ei! sugerează iradierea unui 
sfânt - rânduindu-se pe sine însuși printre păcătoşii care caută 


mângâiere lângă un asemenea om - mi se parcă i s-ar pulea 

aplica foarte bine şilui. Da, această gingăşie, această blândețe. 


această atenție față de ceilalţi, această delicateţe extremă... 
Cândl-am întâlnit pe Părintele Dumitru, nu m-am putut împiedica 
să nu mă gândesc la Sfântul loan Evanghelistul care la adânci 
bătrâneţi, repeta mereu că “Dumnezeu este iubire” şi “cel ce 
iubeşte pe fratele său se află in lumină". Trebuie să adaug aici 
şi o impresie de forță. Oamenii din Transilvania sunt recunoscuți 
pentru vigoarea lor înfăptuitoare, în lucrarea minţii ca şi în cea 
a mâinilor. Părintele Dumitru întrupează virtuțile neamului său: 
înalt, viguros iar imensitatea operei sale mărturiseşte o putere 
de muncă puţin obişnuită. Când îi încearcă vreuna din 
neputințele vârstei înaintate, ei se vindecă aşternându-se la 
lucru. L-am văzut în mijlocul intelectualilor români cu o inteligență 
ascuțită, ironică, pentru care este un martor al înțelepciunii şi 
alsensului. L-am văzut în mijlocul monahilor şi monahiilor care 
trăiesc din Filocalia sa. L-am ascultat improvizând fără nici o 
notiță şi vorbind pe larg despre gingăşia lui Dumnezeu în fața 
unor ascultători occidentali care au rămas impresionați. de 


ii in a 


pacea şi lumina sa. M-am întâlnit şi m-am întreținut cu el în mai 

multe rânduri. Pot să confirm că paginile acestea nu sunt doar 





roza 


ale unui mare intelectual dar şi ale unui mare spiritual; că ele 
sunt rodul unei vieți consacrate, dedicate, puse în întregime 


sub semnul “de-viață-făcătoarei Cruci”. 


Olivier Clement 





RUGĂCIUNEA 
ÎNTR-O LUME SECULARIZATĂ 

Nevoia de rugăciune a omului credincios este 
în afară de orice îndoială. Cu cât este mai puternică 
credința, cu atât este mai puternică şi nevoia sa de 
rugăciune. Pe de altă parte, credinţa unei persoane 
este susținută de credinţa altor persoane. În aceasta 
apare importanța Liturghiei şi a fiecărui cult public. 

Dar în societatea de astăzi constatăm o slăbire 
a credinţei. Prin urmare şi un fel de indiferenţă faţă de 
rugăciune. Poate că noţiunea de societate secularizată 
nu indică o societate total necredincioasă, ci o societate 
în care majoritatea membrilor nu mai practică 
rugăciunea decât foarte rar, în momente excepţionale. 

Pentru cel care doreşte să-şi menţină vigoarea 
credinţei prin rugăciune se pune deci astăzi o dublă 
problemă: aceea de a-şi apăra credința împotriva 
influenţei nefaste a unui mediu slăbit în credinţă şi 
aceea de a apăra practica rugăciunii în cadrul unei 
societăți care a pierdut în mare parte uzul rugăciunii. 
In timp ce omul de odinioară găsea în mediul socialun 
factor prin care îşi întărea credinţa şi practica 
rugăciunii, astăzi acest mediu este un factor de răcire, 
un factor împotriva căruia cel care vrea să-şi menţină 
credința şi rugăciunea trebuie să se apere. 

Astăzi omul credincios trebuie să caute într-o 

mare măsură el însuşi motivații care să-i poată susţine 
credința şi propria sa practică a rugăciunii. Şi tocmai 
aceasta ar putea face credinţa sa mai profundă şi 
rugăciunea sa mai fterbinte, dat fiind că, într-o mare 
măsură, ele nu mai sunt susținute de mediul social. 
Prin urmare, omul care reuşeşte să-şi întărească 
credința şi rugăciunea prin motivații personale, 
reflectate, poate deveni e! însuşi un focar pentru 
întărirea credinţei şi înnoirea rugăciunii în mediul său 
social. Prin aceasta el poate ajuta societatea să iasă 
din viaţa superficială, saturată de plictiseală, care este 
cauza slăbirii credinţei şi a rugăciunii; cu alte cuvinte, 
el o poate ajuta să regăsească un conţinut mai 
substanţial, să-şi întărească rădăcinile adânci 
infigându-le într-o mai mare profunzime a vieţii, fără 
de care existența umană este de o uniformitate 
monotonă şi lipsită de semnificație. 

Deci primul punct de care ne vom ocupa este 
cel al motivaţiilor, al determinărilor fundamentale pe 
care omul de astăzi le poate găsi pentru a-şi întări 
credința şi pentru a se ruga mai des şi mai cu căldură. 

Părinții duhovniceşti ai Ortodoxiei au văzut un 
mijloc de întărire a rugăciunii în meditaţia asupra 
cuvintelor Sfintei Scripturi şi a altor cărți duhovniceşti. 
Sfântul Isaac Sirul spune că “citirea dumnezeieştilor 
Scripturi întăreşte mintea şi mai ales adapă rugăciunea, 
fiind lumina minţii care are această citire drept călăuză 
pe cărarea cea dreaptă şi semănătoare de conţinut în 
contemplarea rugăciunii...făcând mintea să 


>>] 


dobândească subţirime şi înţelepciune”". 





1.7ou Isaak tou Syrou tă eurethenta pânta, Athena, 1895, 
Cuv.29, p.123=Sf isaac Sirui, Cuvinte despre sfintele 
nevoințe, “Filocalia românească” (=FR)X, 1981, p.157-158. 

Dar cuvintele Sfinte: Scripturi au putere asupra 
noastră atunci când le simțim drept cuvinte ale lui 
Dumnezeu care ni le adresează în momentul citirii. 
Atunci prin ele ÎI întâlnim pe Dumnezeu Însuşi, ne 
simţim atinşi de chemarea Lu: potrivit cu împrejurările 
şi nivelul nostru duhovnicesc. Atunci în aceste cuvinte 
descoperim o mare putere şi un sens mereu nou. 
Astfel citirea se uneşte cu rugăciunea: Trebuie să-l 
cerem lui Dumnezeu să ne deschidă interiorul 
cuvintelor, făcându-se E! Însuşi transparent şi simţit 
în ele. De aceea, acelaşi Isaac Sirul recomanda: “la 
semn, omule, la ce citeşti. Căci de nu te vei nevoi, nu 
vei afla. Şi de nu baţi cu căldură şi de nu stai treaz la 
poartă neîncetat, nu vei fi auzit”. “De aceea stă scris 
că sufletul este ajutat de citire când stă la rugăciune şi 
iarăşi, rugăciunea aduce lumină în citire'”. 

Dar dacă meditaţia ne descoperă pe Dumnezeu 
în cuvintele Scripturii, ea ni-L descoperă şi în lucrurile 
lumii. Căci toate cuvintele Sfintei Scripturi nu ne 
vorbesc despre Dumnezeu în Sine, ci despre legătura 
Sa cu noi prin intermediul lucrurilor lumii şi ai 
aproapelui nostru; astfel, cuvintele Scripturii ne 
vorbesc despre lucrurile lumii, ni le revelează ca pe 
făpturile lui Dumnezeu pe care El nu încetează să le 
susțină. Cuvintele Scripturii şi lucrurile lumii, inclusiv 
persoanele apropiaților noştri şi propriile noastre 
persoane, cu gândurile şi problemele lor, se află 
intr-o legătură indisolubilă între ele şi cu Dumnezeu: 
toate sunt într-un anume fel adresate conştiinţei noastre 
şi date ei ca tot atâtea daruri şi chemări ale lui 
Dumnezeu, prin care împrejurările mereu 


2 Ibid. Cuv.23,p.102 şi Cuv.23.p.98 = FR X, p.135,131. 

schimbătoare ne solicită să ne arătăm modul nostru 
de vieţuire după voia lui Dumnezeu. Astfei, suntem 
chemați să ne maturizăm fiinţa noastră, să sporim 
duhovniceşte spre o înțelegere mereu mai deplină a 
bogăției gândiri divine şi a profunzimii iubirii lui 
Dumnezeu față de noi; şi astfel suntem chemaţi la o 
iubire mereu mai mare faţă de E] şi la unirea cu El. 
Căc: complexitatea circumstanțelor şi a problemelor 
pune în relief caracterul inepuizabil şi semnificaţia 
infinită a lucrurilor şi a persoanelor care se 
înrădăcinează în infinitatea lui Dumnezeu. Apro- 
fundând din ce în ce ma! mult sensul lucrurilor şi al 
persoanelor, putem să descoperim un sens mereu mai 
profund al Scripturii şi invers. Aprofundând mereu 
cele două feluri de reveiaţie, sporim în simţirea iubirii 
infinite a lu: Dumnezeu, care ne mişcă până ia lacrimi. 
Sfântul Isaac spune: “Citeşte şi din Evangheliile cele 
dăruite de Dumnezeu spre cunoaşterea întregii lumi, 
ca mintea ta să ta merinde din puterea Proniei Lui... 
şi să se scufunde în lucrurile minunate ale lui 
Dumnezeu””. “Şi când începe harul să-ți deschidă 
ochii pentru a simţi cu adevărat vederea lucrurilor, 
îndată ei încep să verse şiroaie de lacrimi'*. 

Fără îndoială, lucrurile şi persoanele pot fi 
văzute şi într-o manieră superficială, atunci când sunt 
privite numai pentru a fi posedate şi pentru a aduce 
plăcere, când urmărirea lor ne antrenează în griji 
nesfârşite. De aceea, Părinţii nevoitori au vorbit despre 
necesitatea de a ne elibera de grijile şi de tulburările 
pe care ni le provoacă lucrurile sau chiar întâlnirile cu 





3.Ibid. Cuv.23,p.95=FR X, p.128. 
4.Ibid. Cuv.23.p.96=FR X, p.129. 

persoanele. Dar prin aceasta ei nu exprimau un dispreţ 
față de făpturile lui Dumnezeu, ci necesitatea de a 
învăța să privim cu un ochi curăţit fiinţa lor creată de 
Dumnezeu, de a învăța să le percepem ca pe nişte 
cuvinte divine întrupate şi ca pe nişte căt pe care 
Dumnezeu vrea să ne ridicăm la El. 

Sfântul Maxim Mărturisitorul ne-a cerut să 
eliberăm sensul ontologic, şi am putea spune şi teologic, 
al lucrurilor de patima pe care i-o asociem. El spune: 
“Altceva este lucrul, altceva este înţelesul lui, şi 
altceva patima. Lucrul este de pildă: bărbat, femeie, 
aur, ş.a.m.d. Înţelesul (sensul) este reprezentarea 
simplă a ceva din cele de mai sus. lar patima este 
afecţiuneaifaţională sau ura fără judecată a ceva din 
cele de mai înainte. 

“Inţeles (sens) pătimaş este gândul compus din 
patimă şi din înţeles. Să despărțim patima de înțeles şi 
va rămâne gândul simplu. Și o despărțim prin iubire 
duhovnicească şi înfrânare, dacă vrem”.** Deci ni se 
cere nu înfrânarea ca atare, ci iubirea adevărată față 
de lucruri şi persoane, capacitatea de a le vedea în 
semnificația şi în realitatea lor ontologică înrădăcinate 
în gândirea şi în actul creator al lut Dumnezeu. 

Atunci privirea noastră curățită nu se mai 
opreşte asupra lucrurilor şi persoanelor, ci trece şi ia 
Dumnezeu, Care devine transparent prin ele şi atunci 
descoperim că E! ni le-a dat pentru iubire, pentru 
creşterea noastră în iubire. 

lubirea de Dumnezeu primeşte în noi o putere 
curăţitoare faţă de raporturile noastre cu lucrurile şi 





4a. Sf. Maxim Mărturisitorul, Capete despre dragoste III, 42- 
43=FR X,1946, p.85 

cu celelalte persoane, pentru că Dumnezeu nu poate 
fi închis de nimeni în granițe strâmte, ca să slujească 
numai unei singure persoane, ci El Se dăruie numai în 
măsura în care fiecare îl primeşte în comuniune cu toţi 
ceilalți. Astfel, a te apropia de Dumnezeu şi a te 
deschide Lui înseamnă curățire, pentru că în Dumnezeu 
noi vedem lucrurile şi persoanele dincolo de limitaţiile 
lor, în legătură unele cu altele, iar pe noi înşine în 
comuniune cu ele. De aceea, Sfântul Marcu Ascetul 
recomandă ca mijloc de a avea o privire adevărată 
asupra lucrurilor, acela de a oferi ca pe o jertfă lui 
Hristos reprezentarea (sau gândul) fiecărui lucru în 
chiar momentul când ea apare în gândul nostru. 
Această ofrandă a reprezentărilor lucrurilor adusă lui 
Hristos se identifică cu intrarea lor în profunzimea 
cea mai lăuntrică şi cea mai sensibilă a fiinţei noastre. 
Aici locuieşte în noi Hristos încă de la Botez. Demersul 
nostru cuprinde aşadar trei aspecte: gândirea într-un 
mod adevărat şi deci dezinteresat la fiecare lucru; 
oferirea acestuia lui Hristos şi, prin El, tuturor celor 
care Îl iubesc; şi căutarea centrului nostru cel mai 
lăuntric şi actualizarea lui de fiecare dată când ne 
gândim la un lucru, deci practic în mod neîntrerupt. 
Sfântul Marcu Ascetul descrie această operaţiune în 
modul următor: “Acest templu (care este identic cu 
noi înşine) are un loc în partea dinăuntru a cata- 
petesmei. Acolo a intrat Hristos pentru noi ca 
Inaintemergător, locuind în noi de la Botez, afară 
numai «dacă nu suntem creştini netrebnici» (II 
Cor.13,5). Acest loc este încăperea cea mai dinăuntru, 
cea mai ascunsă şi cea mai curată a inimii; dacă ea nu 
se deschide prin Dumnezeu şi prin nădejdea raţională 
a minţii, nu-L putem cunoaşte în chip sigurpe Cel ce 

locuieşte în ea şi nu putem şti dacă jertfele gândurilor 
(reprezentărilor) noastre au fost primite sau nu. Căci 
aşa cum la început, în vremea lui Israel, focul mistuia 
jertfele, tot aşa se întâmplă şi acum. Deschizându-se 
inima credincioasă prin nădejdea mai sus amintită, 
Arhiereul ceresc primeşte gândurile întâi-născute ale 
minţii noastre şi le mistuie în focul cel sfânt despre 
care a spus: «Foc sfânt am venit să arunc şi cât aş vrea 
să fie încă de pe acum aprins» (Lc. 12,49). Iar prin 
gânduri întâi-născute a numit pe cele care nu apar la 
a doua cugetare a inimii, ci sunt aduse îndată, de la 
prima aruncare şi răsărire în inimă, lui Hristos”*. 

A aduce ofrandă reprezentarea fiecărui lucru 
sau persoane, pe care o privim sau la care ne gândim, 
înseamnă a-l mulțumi lui Dumnezeu pentru acest 
lucru sau această persoană sau a-L preamări şi a-l 
cere ajutorul Său pentru a înfăptui sluţirea cerută de 
la noi. 

Părinţii au numit acest act rugăciune sau chiar 
liturghie. Această liturghie poate deveni neîncetată. 
Astfel ne putem obişnui să facem din fiecare gând, din 
fiecare întâlnire, ocazia unei rugăciuni neîncetate. 
Această întâlnire cu lucrurile şi fiinţele este o cale de 
a ajunge la o stare de rugăciune şi chiar de liturghie 
personală neîncetată, unită cu rugăciunea continuă a 
lui Hristos Arhiereul nostru, Care a sfințit toate şi 
vrea să sfințească toate neîncetat prin noi, primind 
jertfele noastre şi oferindu-le Tatălui împreună cu 
propria Sa jertfă. Şi această formă de rugăciune are 
un efect curăţitor pentru iubirea care se află în ea. 


5. Sfântul Marcul Ascetul, “Despre Botez”, FR Î, 1946, p.282- 
283. 

“Rugăciunea este curăția minţii”, spune un cuvânt al 
Sfântulu: Grigorie de Nazianz, reluat de Sfântul Isaac 
Sirul €. 

Pentru Sfântul Chiril al Alexandriei nimeni nu 
se poate mântui altfel decât prin actul oferirii sale lui 
Dumnezeu într-o dăruire de sine integrală. Dar nimeni 
nu se poate oferi ca jertfă curată altfel decât prin 
unirea cu Hristos, Care se oferă neîncetat pentru noi 
ca jertfă curată şi totală Tatălui. De la Hristos am luat 
şi noi puterea de a ne curăţi şi de a ne dărui, unin- 
du-ne cu El într-un unic act de jertfă. Aceasta este 
tema unică a lucrării Sfântului Chiril: “Închinarea în 
Duh şi în Adevăr.“ Cel care se oferă pe sine lui 
Dumnezeu se dăruie cu toate gândurile şi cu toate 
faptele sale. El trăieşte cu totul în Dumnezeu. 

Accentul pe care Sfântul Chirii îl pune în primul 
rând pe oferirea propriei persoane nu este lipsit de 
importanţă. Noi nu ne putem curăţi privirea, deci 
imaginile lucrurilor şi persoanelor şi relațiile noastre 
cu ele, dacă nu ne curățim propria noastră persoană. 
Nu-l putem dărui lui Dumnezeu lucrurile noastre, 
dacă nu ne dăruim pe noi înşine. Este un lucru de 
primă importanţă ca în tot ceea ce facem să ne vedem 
pe noi înșine cu referire la Dumnezeu, să fim mereu 
conştienţi de această dimensiune profundă şi tainică a 
persoanei noastre. Și aici ne vine în ajutor Dumnezeu 
Insuşi venind aproape de noi, asumându-și umanitatea 
şi dăruind-o Tatălui. 

Trebuie să avem respect şi reverență faţă de 
noi înşine pentru a avea respect şi reverență faţă de 


6.Op.cit. Cuv.32,p.140=FR, X, p.179. 
Ga. PG 683=PSB 38, 1991. 

lucruri şi semeni ca faţă de nişte creaturi pline de taina 
şi adâncul lui Dumnezeu. Dumnezeu insuşi ne-a 
înlesnit aceasta, asumându- şi umanitatea noastră în 
chiar ipostasul Său, intrând în comuniune cu noi şi 
împărtăşindu-ne infinitatea Sa. 

Dar dacă trebuie să-i: oferim lui Hristos gândul 
fiecărui lucru şi chiar persoana noastră, este firesc 
să-i oferim şi relațiile noastre cu ceilalți. lar aceasta 
are din nou o mare importanţă nu numai pentru 
curățirea noastră, ci şi pentru ameliorarea raporturilor 
noastre cu ceilalţi. Este mare lucru să nu gândeşti 
nimic rău cu privire la ceilalți. Asta înseamnă să te 
gândeşti la celălalt şi să comunici cu el întotdeauna cu 
iubire şi înțelegere pentru defectele sale care nu-i 
definesc fiinţa, cu un sentiment de iertare, cu 
sentimentul de a comunica cu o tamă. Faptul că 
cineva a comis o greşeală față de mine sau faţă de un 
altul, nu trebuie să scadă în ochii mei valoarea şi 
sensul incomensurabil al misterului său, acest dar 
inepuizabil pentru mine, acest dar absolut superior 
faţă de lucruri, dat fiind că celălalt reprezintă în 
întâlnirea sa cu mine o rezervă infinită de mister. 
Sfântul Isaac spune: “Nu căuta să faci deosebire între 
cel vrednic şi cel nevrednic, ci toţi oamenii să fie 
pentru tine deopotrivă în bunătatea ta. Căci în acest 
fel îi vei putea atrage spre bine pe cei nevredaici. 
Domnul Insuşi a stat la masă cu vameşii şi cu 
desfrânatele şi nu i-a deosebit pe ceinevrednici pentru 
ca în felul acesta să-i atragă pe toți la frica de Dumnezeu 
şi prin cele trupeşti să-i apropie de cele duhovni- 
ceşti” 7 





7 Ibid. Cuv.23,p.99=FR X, p.432. 








32 


Evagrie monahul menţionează îndeosebi 
datoria de a nu lăsa ca reprezentarea fratelui nostru, 
prezentă în conştiinţa noastră, să fie răpită de fiara 
urii: “deci, dacă gândul despre fratele nostru se 
învârte în noi cu ură, să ştim că o fiară sălbatică l-a 
răpit, asemenea şi gândul despre femeie dacă se 
întoarce în noi amestecat cu poftă de ruşine”. lar 
dacă o fiară sălbatică face aşa ceva în noi, asta 
înseamnă că ea face ravagii în noi 

Semenii mei îmi pun probiemele cele mai 
complicate; întâlnirile lor cu mine produc împrejurări 
mereu noi iar eu trebuie să văd în acestea tot atâtea 
chemări pe care Dumnezeu mi le adresează pentru a 
face să sporească iubirea, Răspunzând acestor chemări, 
eu accept un dialog mereu nou între Dumnezeu şi 
mine. Punând, în toate situațiile în care ne aflăm, 
gândul despre aproapele meu în legătură cu Dumnezeu, 
eu îi răspund lui Dumnezeu nu numai mulţumindu-i 
pentru faptul că mi l-a dat pe acest semen pentru 
creşterea mea duhovnicească, dar de asemenea şi 
cerându-i ajutorul pentru a răspunde nevoilor înnoite 
ale apropelui meu, nu numai pentru sporirea mea dar 
şi pentru sporirea sa duhovnicească. In afară de 
aceasta, eu mă rog ca semenul meu să fie ajutat în 
fiecare nouă împrejurare spre a-şi înfăptui sensul 
existenţei sale. 

Al doilea aspect care trebuie examinat în 
această expunere este acela de a şti dacă rugăciunea 
mea poate avea un efect salutar în planul relaţiilor 
sociale, în societatea secularizată de astăzi. 





8. Evagrie Ponticul, Capete despre deosebirea gândurilor, 
16, FR 1, 1946, p.61. 

O trăsătură caracteristică a acestei societăţi 
este aceea că omul se simte în ea mult mai singur 
decât în societatea de ieri în care nu lipsea preocuparea 
pentru Dumnezeu. Credinciosul simte astăzi nevoia 
de a se ruga poate chiar mai mult decât în trecut, 
pentru că prin rugăciune se salvează de singurătatea 
atât de greu de suportat. Ei găseşte în rugăciune 
mijlocul de a fi în comuniune cu Dumnezeu. Îl are în 
rugăciune pe Dumnezeu lnsuşi în dialog cu el prin 
toate lucrurile şi el însuşi Îl vede Și Îl înţelege pe 
Dumnezeu prin toate. Cel ce se roagă ia cunoştinţă de 
rădăcinile sale în realitatea personală, infinită a lui 
Dumnezeu şi nu se lasă pradă valurilor superficiale 
ale vieţii, ale unei vieţi închise doar în orizontul 
pământesc. Işi poate umple viaţa cu un conținut 
infinit. 

Dar cel care se roagă aruncă şi spre semenii săi 
punți mai consistente decât punţile fragile şi 
superficiale ce se găsesc într-o sociețate secularizată. 
În fond, toţi oamenii doresc astăzi mai mult ca 
niciodată astfel de punți. Dar ei nu au descoperit 
faptul că aceste punți nu se pot afla decât prin 
rugăciune. După convingerea noastră, cei ce se roagă 
pot nu numai să arunce, să ofere astfel de punți, dar 
pot şi să deschidă inima celorlalți pentru ca aceştia să 
le primească şi să răspundă comunicării de iubire a 
celor ce se roagă prin comunicarea propriei lor iubiri. 

Sfântul Isaac Sirul spune: “Siieşte-te, când te 
întâlneşti cu aproapele tău, să-l cinsteşti mai presus de 
măsura lui. Sărută-i mâinile şi picioarele şi laudă-l 
chiar pentru virtuțile pe care nu le are”. “lubeşte-i pe 
păcătoşi dar urăşte faptele lor şi nu-i dispreţui pentru 
greşelile lor”. “Căci prin acestea şi prin unele ca 

acestea îi atragi spre bine'”. Sfântul Simeon Noul 
Teolog spune mai mult: “Domnul a primit să ia asupra 
Sa faţa fiecărui om lipsit şi să Se unească cu fiecare, 
ca nici unul dintre cei care cred în El să nu se înalțe 
împotriva fratelui său, ci fiecare, văzându-l pe fratele 
şi pe aproapele său ca pe Dumnezeul său, să se 
socotească pe sine însuşi atotpreamic faţă de fratele 
său, ca față de Făcătorul său; şi să-l cinstească şi 
primească întocmai ca pe Acela, şi să-şi deşerte toate 
averiie spre slujirea Lui, precum şi Hristos şi-a vărsat 
sângele pentru mântuirea noastră” !?. 

Legătura fiecărui om prin cuvânt cu celălalt 
este atât de absolută, că trebuie să răspund în mod 
necondiționat chemărti lui şi, de asemenea, eu însumi 
trebuie să fac apel la el în mod necondiţionat. Nimeni 
nu poate scăpa de răspundere, nu poate evita răspunsul 
la chemarea celuilalt. Şi dacă răspunsul meu este 
negativ, nu pot să scap de nelinişte. Acest caracter 
absolut al legăturii noastre prin cuvânt înseamnă că 
prin cuvânt suntem legați în Dumnezeu Cuvântul 
Însuşi. El Însuși face apel la mine prin chemarea 
semenului meu iar eu trebuie să răspund semenului 
meu ca lui Dumnezeu Însuşi. Dumnezeu Însuși l-a pus 
pe semenul meu în situația de a apela la mine şi tot El 
m-a pus şi pe mine în fața acestuia cu datoria de a-i 
răspunde şi de a face apel la el. Ş: bucuria pe care 
ne-o face prin răpunsul pozitiv al unuia faţă de celălalt 
este o bucurie care ne vine şi pe care ne-o dăruim tot 
din partea lui Dumnezeu. Legătura noastră prin cuvânt 


9. Sfântul Isaac Sirul, op.cit.,Cuv.5,p.30>=FR X, p.58. 
10. Sfântul Simeon Nou! Teolog, Capete teologice şi practice, 
96. FR VI, p.94. 

pretinde deci desăvârşirea sa în iubire. Aproapele 
constituie cuvântul ontologic viu şi de-viaţă-făcător 
al lui Dumnezeu către noi şi, la rândul meu, eu sunt 
cuvântul ontologic viu şi de-viață-făcător al lui 
Dumnezeu către aproapele meu. De aceea e absolut 
necesar să ne răspundem. Ne chemăm şi ne răspundem 
unul altuia pentru că Dumnezeu face apel la noi prin 
alții şi la alți prin noi şi tot Dumnezeu răspunde în 
răspunsul meu şi în răspunsul lor. Celălalt şi cu mine 
suntem persoane ipostatice după chipul lui Dumnezeu 
Cuvântul şi al puterii lui Dumnezeu Cuvântul mai cu 
seamă în apropierea Lui de mine ca om. Sunt prins 
astfel într-un dialog ontologic care îşi are rădăcinile în 
Dumnezeu, în dialogul Sfintei Treimi. De mine depinde 
numai modul răspunsului şi, poate, şi al apelului. 
Dacă apelul şi răspunsul sunt rele, atunci noi 
desfigurăm dialogul şi prin aceasta şi fiinţa noastră, 
dar nu le suprimăm. Ne torturăm, dar nu ne uităm. 

Gândindu-mă la Dumnezeu atunci: când 
aproapele face apel la mine, când văd că are nevoie de 
mine sau bucurându-mă de prezenţa şi atenția lui, eu 
ascult porunca lui Dumnezeu şi li mulțumesc lui 
Dumnezeu pentru darul şi pentru cuvântul pe care 
mi-l adresează prin acela. Dialogul meu cu aproapele 
"este în acelaşi timp dialogul meu şi dialogul său cu 
Dumnezeu. Dar acest dialog nu se realizează într-un 
mod desăvârşit, atât între noi oamenii cât şi între 
fiecare din noi şi Dumnezeu, decât sub forma 
rugăciunii, adică atunci când ascult chemarea celuilalt 
şi îi răspund în duhul rugăciunii şi dacă mă rog în 
ambianța acestui dialog şipentru a găsi capacitatea de 
a sluji. În rugăciune eu mă sensibilizez cu totul față de 
celălalt aşa cum o cere dialogul. 





|. 
Ş 
| 





36 


Dialogul şi deci dialogul desăvârşit în duh de 
rugăciune trebuie să se facă nu numai prin cuvintele 
rostite dar şi prin cuvintele întrupate în faptele de 
întrajutorare Şi, atunci când e nevoie, în faptele de 
milostenie. Prin fapte noi ne oferim mai mult încă 
unui altuia şi lui Dumnezeu. De aceea, rugăciunea 
pentru celălalt trebuie să fie unită cu fapta pentru el şi, 
atunci! când trebuie, cu milostenia. 

Sfântul Isaac Sirul spune: “Nimic nu poate 
apropia aşa de mult inima de Dumnezeu ca milostenia”. 
Sau: “Dacă ai ceva mai mult decât cere trebuinţa zilei, 
împarte săracilor şi apoi vino şi adu cu îndrăzneală 
rugăciunile tale” !!. Sau: “Să biruiască în tine pururea 
cumpăna milosteniei, până ce vei simţi în tine mila 
lui Dumnezeu față de lume” '?. Sau: “lubeşte-i pe 
săraci, ca prin ei să vei dobândeşti şi tu mila lui 
Dumnezeu” !?. Sau: “Seamănă milostenia cu smerenie 
ŞI vei secera milă la judecată” !*. Căci “inima împietrită 
şi nemilostivă nu se curăţă niciodată” !5. De aici 
Sfântul Isaac Sirul trage concluzia că omul milostiv 
este un adevărat medic, mai întâi pentru sine însuşi 
îndepărtând din fiinţa sa patimile !*. Milostenia şi 
iubirea de ceilalți produc lumină în propriul său suflet 
şi astfel cunoaşterea tainelor lui Dumnezeu. O viaţă 
pur individuală este oarbă şi atee. Am pierdut 
umanitatea pentru că am devenit solitari. 


1 1.Sfântul Isaac Sirul,op.cir.,Cuv.23, p.99=FR X, p.132. 
12./bid.,Cuv.34,p.151=FR X, p.192. 

1 3./bid.,Cuvy.5,p.30=FR X, p.57, 

14./bid.,„p.20=FR X, p.45. 

15./bid.,Cuv.34,p.154=FR X, p.192. 

16./bid. 

Dar rugăciunea pentru celălalt trebuie făcută 


- în aşa fel ca să poți să simţi durerea lui ca pe propria 


ta durere. Prin aceasta te înfățişezi lui Dumnezeu 
purtându-l pe celălalt în tine şi poţi să te apropii de 
Dumnezeu. Dumnezeu nu poate fi întâlnit decât în 
iubirea față de celălalt care merge până la însuşirea 
durerii lui de către tine, căci dacă Dumnezeu este 
iubire, El nu poate fi trăit decât în starea ta de iubire 
faţă de celălalt. In aceasta se arată preoția universală 
a laicilor, care îi face să se roage unii pentru alţii. 
Aceasta face uşor de înțeles rugăciunea preotului 
comunității pentru toţi credincioşii din parohia sa. 
Din puterea lui Hristos Care ne ia la Sine prin jertfa Sa 
continuată într-un mod tainic, preotul primeşte puterea 
de a face acelaşi lucru. Sfântul Isaac Sirul spune: 
“Acoperă-l pe cel cea greşit când nu ai nici o păgubire 
din aceasta şi îl vei face să aibă curaj iar pe tine însuți 
în stare să porţi mila Stăpânului tău. Spriji-nă-i cu 
cuvântul pe cei slabi şi întristați cu inima şi te va 
sprijin: şi pe tine dreapta Celui ce poartă toate ” 1. 
Căci numai în chemarea pe care ţi-o adresează celălalt 
prin durerea lui, adesea prin simpla lui prezenţă, 
Dumnezeu Însuşi te întâlneşte într-un mod mai evi- 
dent, iar în răspunsul tău la această chemare cu 


deplina durere a inimii tale se manifestă sensibilitatea 


şi puterea lui Dumnezeu ce se revarsă nu numai 
asupra celuilait dar şi asupra ta, în măsura în care 
te-ai unit cu el. “Fă-te părtaş cu cei întristaţi la inimă 


17.Jbid.,Cuv.30 (=FR X, p. 164). Cf.Cuv.73,p.289: “Precum 
untdelemnul hrăneşte lumina candelei, aşa milostenia hrăneşte 
cunoştinţa în suflet. Cheia inimii spre toate darurile 
dumnezeieşti s-a dat iubirii față de aproapele” (=FR X, p.372.). 

în durerea rugăciunii şi în strângerea inimii tale şi se 
va deschide înaintea cererilor tale izvor de milă”, 
continuă Sfântul Isaac Sirul !*. 

Rugăciunea deplină pentru celălalt este cea 
însoţită de durerea ta pentru el sau de jertfa ta prin 
darul faptei tale. Căci: numai în această stare de jertfă 
intru la Dumnezeu împreună cu Hristos, de ia Care am 
primit puterea jertfei Lui. Trebuie să mă topesc de 
iubirea şi mila pentru celălalt în Dumnezeu şi în 
celălalt, pentru a mă împărtăşi de Dumnezeu Care e 
milă şi iubire. Numai prin sensibilitatea jertfei şi a 
milei pentru celălalt pătrund ca o mireasmă în spaţiul 
divin care este şi el o mireasmă pătrunzătoare de 
iubire şi milostivire. 

In Ortodoxie se practică o formă de rugăciune 
permanentă, rugăciunea inimii sau a minţii pe altarul 
inimii ori a sensibilităţii pline de iubire şi de milă în 
care se află Hristos cu iubirea şi mila Sa. Este adevărat 
că în această rugăciune pare că cerem mila lui Hristos 
numai pentru persoana noastră: “Doamne, lisuse 
Hristoase, Fiul lui Dumnezeu, miluieşte-mă pe mine 
păcătosul'”. Se pare deci că prin aceasta ne interesăm 
doar de noi înşine. Dar în măsura în care mă consider 
păcătos, în mod sigur mă gândesc la toate păcatele pe 
care le-am făcut faţă de fraţii mei, deci mă rog şi 
pentru relații mai: bune cu aceştia sau pentru ca ei să 
nu rămână pe vecie atinşi de nedreptăţile mele față de 
ei. În acest sens, Sfântul Isaac spune: “Cel care, 
pomenind pe Dumnezeu, cinsteşte pe tot omul, află 
ajutor de la tot omul prin voința cea ascunsă a lui 
Dumnezeu. Şi cel ce îl apără pe cel nedreptăţit Il are 





! 8./bid.,Cuv.30,p.128-129=FR X, p.164. 

pe Dumnezeu luptând pentru sine. Cel ce-şi: dăruieşte 
braţul său spre ajutorul aproapelui primeşte braţul lui 
Dumnezeu în ajutorul său” !?. 

Rugăciunea, deci, este un factor de însănătoşire 
şi întărire spirituală a fiinţei mele, dar şi o insănătoşire 
şi întărire a coeziunii sociale într-un plan mai profund. 
Cel ce se roagă îi are pe ceilalţi în inima lui iar ei simt 
aceasta şi vin spre el. Sfântul Serafim din Sarov a 
spus: “Impacă-te cu Dumnezeu şi mulţi oameni vor 
veni să se împace cutine . Reproducând aceste cuvinte, 
arhimandritul Gheorghios Kapsanis, egumenul 
mănăstirii Grigoriu de la Athos, adăuga: “În tradiţia 
isihastă a Bisericii se observă că pe măsură ce Părinţii 
care se împăcau cu Dumnezeu se afundau în pustie, 
mulţimi tot mai numeroase veneau ia ei pentru binele 
lor” 2, 

În România nu există pustiuri ci numai 
mânăstiri. Dar cu cât un călugăr din aceste mănăstiri 
este mai duhovnicesc, adică se roagă mat mult, cu atât 
el este mai căutat de popor. Un asemenea călugăr îşi 
satisface nu numai propria nevoie de rugăciune, dar şi 
setea spirituală a celor care îl caută. Şi mulți din 
aceştia s-au obişnuit cu rugăciunea neîncetată a inimii 
în mijlocul lumii. Şi tocmai de aceea mulți dintre ce: 
în mijlocul cărora trăiesc aceşti practicanți a: rugăciunii 
inimii, ajung mai uniţi între ei decât cei care nu se 
roagă. 


19./bid.Cuvy.73,p.282=FR X, p.385. 
20. Evangelismaos-Alonachismos în revista “Ho hâsios 


Gregorios” nr.1,1977,p.64-80 





toti a amendeaza a îsi eo iati EA 





Ș| 
CALEA ISIHASTA 






= me mma manat Caen a po Pon oo once ice Cam m madame a asa n Pate aaa og o 27 POPmarrArea n "70 în IfoRana e hataanartag o osoasa n stiam mm menenanaeag 934 PR RARE MAPNAANI 8 PI AI aiaaraă 8. 





ame e Deere et 8 DO mama A m mm an ete ae mmmnane a spa penvaamama ara aza 


i 
i 
i 
i 
] 
a! 


Capitolul ! 


Gingăşie şi sfinţenie 


În persoana sfântului prin disponibilitatea sa în 
relaţii, prin extrema sa atenție faţă de celălat, prin 
promptitudinea cu care se dăruie lui Hristos, umani- 
tatea este tămăduită şi înnoită. Cum se manifestă în 
mod concret această umanitate înnoită? Sfântul lasă 
să se întrevadă faţă de fiecare fiinţă umană un 
comportament plin de delicateţe, de transparenţă, de 
puritate în gânduri şi în sentimente. Delicateţea sa se 
răsfrânge chiar şi asupra animalelor şi a lucrurilor, 
pentru că în tot şi în toate el vede un dar aliubirii lui 
Dumnezeu şi pentru că nu vrea să rănească această 
iubire tratând aceste daruri cu nepăsare şi indiferenţă. 
E] respectă pe fiecare om şi fiecare lucru și dacă un 
om sau chiarun animal suferă, el le arată o compasiune 


profundă. 


Sfântul Isaac Sirul spune despre compasiunea 
Sfântului: “Ce este un suflet, o inimă plină de com- 
pasiune? Este o ardere a inimii pentru fiecare făptură: 
pentru oameni, pentru păsări, pentru animale, pentru 
târâtoare, pentru diavoli. Gândul la ele ori vederea lor 
face pe Sfinţi să verse din ochi şiroaie de lacrimi. lar 
compasiunea adâncă şi intensă care stăpâneşte inima 
sfinţilor îi face incapabil: să suporte vederea celei mai 


sapa aaa 

mici răni, oricât de neînsemnate, făcute vreunei făpturi. 
Pentru aceasta e1 se roagă în tot ceasul cu lacrimi 
chiar şi pentru animale, pentru duşmanii adevărului şi 
pentru cei ce le fac rău” *. 

Cât despre Sfântul Calinic de la Cernica, când 
nu avea bani să dea săracilor în orice oraş s-ar fi aflat, 
e] se întorcea plângând către cei din preajma sa: 
“Face-ţi-mi rost de bani să-i dau acestor frăţiori ai lui 
lisus" .(cf. Matei 25,40,45). 

Această compasiune descoperă o inimă delicată, 
extrem de sensibilă, străină de orice asprime, indiferenţă 
şi brutalitate. Ea ne arată că înăsprirea este roada 
păcatului şi a patimilor. În comportamentul Sfântului 
până şi în gândurile lui, nu se întâlneşte nici vulgaritate, 
nICI josnicie, nici meschinărie. Nici urmă de afectare, 
nici lipsă de sinceritate. În ei culminează gingâşia, 
sensibilitatea, transparenţa şi ele se asociază curăţiei, 
atenției generoase față de oameni, disponibilităţii prin 
care el participă cu toată ființa sa la problemele şi 
necazurile lor. In toate aceste calităţi se manifestă o 
realizare excepțională a umanului. 

Există într-adevăr o distincție şi o nobleţe plină 
de afecțiune în aceste forme superioare ale gingăşiei 
care lasă în urmă distincţia şi noblețea obişnuite, distante 
şi formale. Această gingăşie nu evită contactele cu 
oamenii cei mai umili şi nu se sperie de situaţiile în care 
alții ar crede că se înjosesc. Modelul acestei gingăşii 
este “kenoza” lui: Hristos, pogorârea Lui. El n-a vrut 
să rămână departe de păcătoşi, nici de femeile pe care 
le ocolesc cei ce ţin la reputaţia lor. “Kenoza” lui 





* Tou Isaăk tou Syrou tă eurethenta pânta, Athena, 1895, 
p. 306, Cuv. 8I=FR X, p.393-394. 

Hristos este o gingăşie spirituală. El îşi arată prin 
aceasta voinţa de a nu-i apăsa pe cei umili, de a nu-i 
stânjeni. Prin “kenoză”, el a vrut să deschidă drum 
spre inima lor. Prin gingăşie voia să-i facă să renunţe 
la brutalitate, în loc ca ei să persiste într-o duritate în 
care disprețul celui inferior corespunde celui al 
superiorului. | 

Prin “kenoza” Sa, Hristos a vrut să frângă 
zidul brutalităţii şi durității care învăluie ca o cochilie, 
pentru a o apăra, delicata esenţă a umanităţii adevărate. 

În gingăşia comportamentului lor, Sfinţii s-au 
inspirat din “kenoza” lui Hristos. Ei sunt, în acelaşi 
timp, precursorii etapei viitoare a umanității când în 
relaţiile umane va domni: gingăşia. Căci oamenii, 
mereu nesatisfăcuţi de egalitatea exterioară pe care 
reuşesc să o realizeze între ei, aspiră acum spre un 
nivel superior al relaţiilor reciproce marcate de 
gingăşie. 

Graţie unei conştiinţe a cărei: sensibilitate a 
fost hrânită şi desăvârşită prin această sensibilitate a 
lui Dumnezeu făcut om pentru oameni la care e: 
participă, Sfinţii sesisează stările de spirit cele mai 
discrete ale celorlalţi şi evită tot ce ar putea să-i 
contrarieze, fără a omite totuşi să-i ajute să triumfe 
asupra slăbiciunilor lor şi să-şi învingă dificultăţile. 
De aceea un Sfânt este căutat ca un confident al 
secretelor celor mai intime. Căci el este capabil să 
citească la ceilalţi o nevoie abia schițată, tot lucrul 
bun pe care ei îl pot dori. El se grăbeşte atunci să 
împlinească această cerere şi se dăruie în întregime. 
Dar el citeşte la ceilalţi şi necurăţiile lor, chiar şi pe 
cele pe care ei le ascund mai abil. Compasiunea sa 
devine atunci curăţitoare prin forţa delicată a propriei 

sale curăţii Şi prin suferinţa pe care i-o provoacă 
intențiile rele ale celorlalți sau dorinţele lor perverse. 
Şi această suferință rămâne în el. 

In fiecare din aceste situaţii el ştie când şi ce 
trebuie să facă; ştie de asemenea când trebuie să tacă 
şi ce trebuie să facă. Acest discernământ subtil al 
sfinților, manifestare nouă a nobleții distincţiei lor, 
poate fi considerat un fel de “diplomaţie pastorală”. 

Din persoana Sfântului se revarsă mereu un 
duh de generozitate, de autojertfire, de atenţie, de 
participare, fără nici o grijă față de sine, o căldură 
care îi încălzeşte pe ceilalți şi care le dă sentimentul că 
au dobândit putere şi îi face să simtă bucuria de a nu 
fi singuri. Sfântul este mielul nevinovat, totdeauna 
gata să se jertiească, să ia asupra sa durerile celorlalţi, 
dar şi un zid neclintit pe care toţi se pot sprijini, 
Participând astfel la destinul celorlalţi, el face uneori 
dovada unei mari discreţii, alteori dimpotrivă el se 
manifestă cu efuziune. Inutil să mai: amintim 
dezinteresul său desăvârşit în relațiile cu ceilalți. 

De altfel, nimeni nu este mai smerit decât el, 
mai lipsit de orice artificialitate, mai departe de orice 
fanfaronadă, mai: “firesc” în comportamentul său, 
deşi acceptă şi înțelege tot ceea ce este cu adevărat 
omenesc. toate situaţiile modeste şi uneori ridicole 
ale umanităţii noastre care este mare doar atunci când 
nu se laudă cu măreţia sa. Sfântul crează astfel, de 
indată, o atmosferă de familiaritate, de apropiere 
umană, de intimitate între el şi ceilalți. În acest fel, el 


de autenticitate, pentru că el însuşi a devenit profund 


uman şi autentic. El vorbeşte cu gingăşie, evitând să 
numească în mod brutal cu numele lor slăbiciunile 

celorlalți, în acelaşi timp creează condițiile unei relațu 
directe, sincere şi deschise a celorlalți cu el; îi împinge 
astfel să-i mărturisească sincer slăbiciunile şi păcatele 
lor şi le dă puterea de a le birui. 

Sfinţii au ajuns la simplitatea pură pentru că au 
depăşit în e: înşişi orice dualitate, orice duplicitate, 
spune Sfântul Maxim Mărturisitorul. Ei au depăşit 
lupta dintre suflet şi trup, dintre bunele intenții şi 
faptele pe care le săvârşesc, dintre aparențele 
înşelătoare şi gândurile ascunse, dintre ceea ce 
pretindem că suntem şi ceea ce suntem de fapt. Ei 
s-au “simplificat” pentru că s-au dăruit în întregime 
lui Dumnezeu. Este motivul pentru care se pot dărui 
în întregime şi oamenilor în relaţiile cu aceştia. Dacă 
evită uneori să numească cu brutalitate pe nume 
slăbiciunile acestora, o fac pentru a nu-i descuraţa şi 
pentru ca şi în ei să sporească ruşinea, delicateţea, 
recunoştinţa, simplitatea şi sinceritatea. 

Sfinții dau curaj întotdeauna. Uneori ei 
micşorează pentru aceasta proporțiile exagerate de 
închipuire pe care oamenii le atribuie prin imaginație 
slăbiciunilor lor, păcatelor şi patimilor lor. Ei îi vindecă 
de sentimentul deznădejdu sau al neputinței totale. 
Dar uneori ei reduc de asemenea şi orgoliul celorlalți 
cu un umor delicat. Ei surâd dar nu râd cu zgomot sau 
sarcastic. Alteori în faţa faptelor imorale şi a patimilor 
condamnabile ei îşi arată seriozitatea dar nu inspiră 
niciodată spaimă. Ei acordă o valoare infinită celor 
mai sărmani oameni, pentru că întrupându-se Fiul lui 
Dumnezeu Însuși a dat această valoare infinită tuturor 
oamenilor. In fiecare om ei îl văd pe Hristos, cum 
spun în cugetările lor unii Părinţi duhovniceşti. Dar, 
în acelaşi timp, ei înșosesc orgoliul celorlalți dându-se 

pe sine pilde de smerenie. Astfel ei restabilesc neîncetat 
egalitatea naturală dintre oameni. 

Prin smerenia sa Sfântul trece aproape 
neobservat, dar el se face totdeauna prezent când e 
nevoie de sprijin, de mângâiere, de încurajare. El 
rămâne alături de cel pe care toți l-au părăsit. Pentru 
el nici o greutate nu este de netrecut, nici o piedică de 
neînvins, când e vorba de a scoate pe cineva dintr-o 
situație disperată. El vădeşte atunci o putere şi o 
dibăcie uimitoare, îngemănate cu un calm și o încredere 
de nezdruncinat, pentru că el crede cu tărie în ajutorul 
lui Dumnezeu cerut printr-o rugăciune stăruitoare. 

El este funța umană cea mai smerită dar, în 
acelaşi timp, el este o figură neobişnuită şi uimitoare. 
E] provoacă la ceilalți sentimentul că au descoperit în 
el şi în ei înşişi prin el, umanitatea adevărată. 

Această umanitate a fost atât de acoperită de 
artificial, de voința de a părea în loc de a fi, încât, 
atunci când ni se dezvăluie, ea ne uimeşte ca ceva ce 
nu este natural. Sfântul este cel mai binevoitor dintre 
oameni şi, în acelaşi timp, fără să vrea, cel mai 
impunător, cel care atrage cel mai mult atenţia şi 
provoacă cel mai mult respect. Pentru fiecare ei 
devine un apropiat, cel care te înţelege cel mai bine, 
cel care te face să te simți în tihnă alături de el şi, în 
acelaşi timp, te face să te simţi stânjenit făcându-te 
să-ți vezi propriile insuficiențe morale şi păcate pe 
care eviți să ie priveşti. El te copleşeşte prin măreţia 
simplă a curăției sale şi prin căldura bunătăţii şi 
atenţiei lui; el produce în noi ruşinea de a avea un 
nivel moral atât de jos, de a fi desfigurat umanitatea 
în noi, de a fi necurațţi, artificiali, plini de duplicitate, 
de meschinărie. Toate acestea dobândesc un relief 

surprinzător în comparația pe care fără să vrem o 
facem între noi şi ei. 

Sfântul nu face uz de nici o forță pământească, 
nu dă ordine cu asprime, nu porunceşte cu severitate. 
De asemenea, nici o critică nu se ridică în noi împotriva 
lui şi nu simțim născându-se nici o împotrivire faţă de 
el. Căci el întruchipează pentru noi persoana lui 
Hristos, deopotrivă delicată şi puternică. Şi astfel, nu 
căutăm să ne ascundem de el sau să ne eschivăm în 
fața sa; sau poate vom căuta să-l evităm mai mult 
decât pe cel care ar comanda cu severitate. Căci în el 
simţim această ireductibilă fermitate, totala 
identificare a persoanei sale cu binele, deşi această 
fermitate în convingeri, în viață, în opinii şi în sfaturile 
pe care le dă este o fermitate fără crispare. 

Acesta este motivul pentru care, prin caracterul 
lor cu totul paradoxal, părerile şi sfaturile pe care el 
je exprimă cu delicateţe, cu privire la ceea ce ar trebui 
să facem, devin pentru noi porunci mat imperioase 
decât orice poruncă pământească, porunci: pentru a 
căror împlinire am fi capabili de orice efort şi orice 
sacrificiu. Căci gingăşia sfântului este deopotrivă 
fermitate şi bunătate. Și una şi alta se situează în 
iradierea divină şi lasă să transpară ordinea bunătăţii 
divine care prin blândeţe se impune cu o autoritate 
absolută. În acelaşi fel, sfatul sfântului se impune ca 
o eliberare de această desfigurare şi de această 
neputinţă în care ne aflăm, de această neîncredere 
care se află în noi. Simţim ceea ce Sfântul ne-a 
recomandat ca o putere şi o lumină sigură pe calea 
mântuirii pe care ne-a făcut să mergem pentru a ne 
salva de resemnarea care ne pierdea. Simţim că prin 
Sfânt ajungem la puterea şi lumina ce vin din izvorul 

suprem al puterii şi al luminii, dar şi al bunătăţii care 
țâşneşte de la izvorul suprem al bunătăţii. Ne temem 
totuşi ca Sfântul să nu-şi: cufunde privirea în sufletul 
vostru, cum ne temem să nu se descopere un adevăr 
care ne-ar fi defavorabil dar pe care totuşi îl aşteptăm 
întocmai ca pe privirea medicului de o competenţă 
neîndoielnică şi de o prietenie sigură. El ne va da -o 
ştim - şi diagnosticul şi remediul eficace pentru a ne 
vindeca de o maladie despre care ştim în mod vag că 
este mortală. 

[n gingăşia, în blândeţea şi smerenia lui 
percepem o putere pe care nici o altă putere 
pământească nu o poate încovoia pentru a o face să 
cadă din curăţia ei, din iubirea sa pentru Dumnezeu şi 
pentru oameni, din voinţa sa de a se dărui lui Dumnezeu 
cu totul şi de a sluji oamenilor pentru a-1 ajuta să se 
mântuiască. 

Cel care se apropie de un sfânt descoperă în el 
culmea bunătăţii şi a curăţiei, acoperită de voalul 
smereniei care o face încă şi mai atrăgătoare. Irebuie 
să facem un efort ca să descoperim strădaniile 
renunțărilor sale ascetice şi ale iubirii sale de oameni, 
dar măreţia sa impune prin aerul de bunătate, de 
simplitate, de smerenie şi de curăţie care se degajă din 
el. Măreţia sa coincide cu apropierea lui. El este 
ilustrarea măreției în “kenoză” sau în umilință. Din 
persoana sfântului străluceşte un calm, o pace pe care 
nimic nu o poate tulbura. Dar acest calm, această pace 
sunt cucerite şi menținute printr-o luptă susținută. în 
acelaşi timp, Sfântul ia parte la durerile celorlalți până 
la lacrimi. Sfântul este înrădăcinat în statornicia iubirii 
Şi a suferinței Dumnezeului întrupat, pentru că această 
iubire iradiază din Dumnezeu Cel care S-a întrupat şi 

a pătimit pentru oameni. El se odihneşte în veşnicia 
puterii şi bunătăţii lui Dumnezeu devenite în Hristos 
accesibile oamenilor, spune Sfântul Maxim Mărtu- 
risitorul, căci el este în întregime marcat de prezența 
lut Dumnezeu, întocmai ca Melchisedec. *' Dar 
rămânerea sa în iubirea veşnică de Dumnezeu şi de 


oameni nu exclude participarea lui la durerile 


oamenilor şi la aspiraţiile lor bune, aşa cum Hristos nu 
încetează să fie pentru ei în stare de jertfă şi nici 
îngerii nu încetează să le ofere neîncetat slujirea lor. 
Căci: rămânerea în iubirea compătimitoare şi miloasă 
este ea însăşi o veșnicie, 0 veşnicie vie. Aceasta este 
“odihna”, liniştea, “sabatul” în care au intrat Sfinţii 
(Evrei 3,18-4,14), cei care au ieşit din Egiptul 
patimilor. Nu este sabatul Nirvanei insensibile. Căci 
odihna Sfântului în veşnicia iubirii neclintite, a iubirii 
lui Dumnezeu pentru oameni, are puterea de a-i 
atrage şi pe ceilalți spre ea şi de a-i ajuta astfel să-şi 


învingă durerile cu curaj, să nu cadă în desnădejde. 


Din această cauză Sfântul este un înainte mergător şi 
sprijinitorul umanităţii pe calea care duce la 
desăvârşirea viitoare a eshatonului. 

Sfântul a triumfat asupra timpului fiind puternic 
ancorat în timp. El a atins astfel cea mai mare 
asemănare cu Hristos Care, deşi în ceruri, este în 
acelaşi timp cu noi cu cea mai mare eficienţă. Sfântul 
îl poartă pe Hristos în el cu puterea nebiruită a iubirii 
Sale peritru mântuirea oamenilor. 

Sfântul reprezintă firea omenească curăţită de 
zgura subumanului sau inumanului. Este îndreptarea 
umanului desfigurat de animalitate; el reprezintă firea 


*. 4mbigua,L0:P.G.91,1144=PSB.80, 1983, p.142 şu. 

omenească a cărei transparenţă restaurată lasă să se 
străvadă modelul de bunătate nemărginită, de putere 
şi sensibilitate infinită care este Dumnezeul întrupat. 
E! este chipul restabilit a! Absolutului viu şi personal 
devenit om,un pisc al unei înălțimi ameţitoare dar şi 
al unei apropieri extrem de famihare prin umanitatea 
sa desăvârşită în Dumnezeu. Este persoana angajată 
într-un dialog pe deplin deschis şi neîncetat cu 
Dumnezeu şi cu oamenii. Este transparenţa clară a 
zorilor luminii divine eterne în care se va desăvârşi 
umanitatea. Este reflexul maxim al umanităţii lui 
Hristos. 

Capitolul 1! 


Rugăciunea curată sau rugăciunea 
inimii Şi obstacolele sale 


Ceea ce voi spune mai jos sunt pe de o parte 
informaţii pe care le-am primit de la un călugăr din 
România care practică această rugăciune întemeiată 
din plin pe tradiţia Părinților răsăriteni, iar pe de altă 
parte sunt câteva reflexii pe marginea acestor 
informaţii. 

In rugăciunea curată este vorba de unirea 
minţii (nous) cu inima. Nu trebuie ca mintea să 
rămână singură, nic! ca inima să rămână singură. O 
rugăciune care se face numai cu mintea este o 
rugăciune rece; o rugăciune care se face doar cu 
inima este o rugăciune pur sentimentală care ignoră 
tot ceea ce Dumnezeu ne-a dat, ceea ce ne dă şine va 
da în Hristos. Este o rugăciune fără orizont şi fără 
perspectivă; o rugăciune în care nu ştim de ce să-i 
mulțumim lui Dumnezeu, pentru ce îl lăudăm nici ce 
să-1 cerem. Omul care se roagă are sentimentul că se 
pierde într-un infinit impersonal. E un sentiment care 
ignoră faptul că el face experienţa unui Dumnezeu 
personal. Şi deci nu este o rugăciune. 

Trebuie să precizăm încă o dată că această 
întâlnire a minții cu inima nu se face prin ridicarea 
inimii în minte, ci prin coborârea. minţii în inimă. 

Aceasta înseamnă că nu inima îşi află odihna în minte, 
ci mai degrabă mintea îşi află odihna în inimă adică în 
adâncul inimii strâns unit cu adâncul lui Dumnezeu, 
obiectul căutării sale. 

Desigur, Părinţii vorbesc şi de o deschidere a 
minţii spre infinitul lui Dumnezeu, da: se pare că în 
inimă realizează mintea această deschidere spre 
infinitul lui Dumnezeu. Prin căutarea sa după 
Dumnezeu mintea actualizează adâncul inimi şi îl 
face să fie un adânc pentru Dumnezeu, infinitul 
adevărat. Adâncul pe adânc cheamă (Ps.41,8). Infinitul 
lui Dumnezeu nu poate fi experimentat fără iubirea pe 
care Dumnezeu o are pentru noi. Şi această iubirea iui 
Dumnezeu pentru noi cheamă iubirea noastră şi iubirea 
noastră este cea care face această experienţă sau, mai 
exact, inima noastră organ al iubirii. Dar e vorba de 
O inimă care, datorită minții care a intrat în ea, ştie că 
acest infinit este infinitul Dumnezeului personal şi că 
Dumnezeu intră în relaţie intimă cu noi prin Hristos. 
lată de ce mintea este cea care se odihneşte în inimă. 


„ În inimă ea găseşte infinitul lui Dumnezeu. Nu inima 


este cea care se odihneşte în minte, căci aceasta ar 
însemna că sentimentul infinitului lui Dumnezeu ar 
deveni o teorie care răceşte gândul. Nu sentimentul 
trebuie să fie răcit de gândire, ci gândirea trebuie 
încălzită de sentimentul inimii, în contact real cu 
infinitul lui Dumnezeu, dând astfel acestui sentiment 
un conţinut precis. 

Propriu-zis, mintea coborâtă în inimă nu-L 
mai întâlneşte pe Dumnezeu prin mijlocirea idetior, ci 
prin Simţirea prezenţei Lui, ceea ce îi permite să 
verifice în realitate ceea ce gândea mintea, Aici simțirea 
realității neatinse pe care o .încearcă mintea se 


N RR O i e RR 


55 


realizează în prezența nemijlocită a lui Dumnezeu. 
Ideile despre Dumnezeu sau ideea de Dumnezeu se 
găsesc umplute, pătrunse, străbătute de simţirea reali- 
tății însăși a lui Dumnezeu. Realitatea ia locul ideii şi, 
în acelaşi timp, o verifică; ideea nu se mai intercalează 
intre noi și Dumnezeu. De aceea, inima este pentru 
minte un fel de organ senzorial pentru relaţia cu 
Dumnezeu, aşa cum simțurile trupului: sunt aparatul 
care permite perceperea şi simțirea realităţilor cu care 
trupul intră în contact. 

Dar mai multe obstacole pot să oprească mintea 
în voinţa sa de a intra în inimă, de a trece dincolo de 
dei în simțirea realității lui Dumnezeu, verificând 
totodată mesajul ideilor sale. Pe de o parte, aceste 
obstacole vin de la senzațiile organelor senzoriale ale 
trupului sau de la închipuirile care se formează în 
imaginaţie după modelul senzaţiilor corporale şi care 
sunt provocate de acestea. Pe de altă parte, aceste 
obstacole vin de la dificultatea pe care o încearcă 
mintea însăşi în a-şi depăşi ideile care emană din ea 
într-un mod natural; ele au drept scop să furnizeze un 
mesaj tranzitoriu cu privire [a realitatea nesesizată a 
lui Dumnezeu tar nu să facă prizonieră mintea. 

Senzaţiile sau imaginaţiile, care tind să împie- 
dice mintea să pătrundă în inimă pentru a ajunge la 
rugăciunea curată sau rugăciunea inimii, sunț fie 
senzaţii sau imagini produse de păcat ori care îl atrag 
pe om în păcat, fie senzaţii sau imagini care îl dau 
omului impresia că este atras spre o acţiune bună sau 
spre o întâlnire reală cu Dumnezeu Însuşi, deşi în 
realitate ele nu-l conduc spre Dumnezeu. Din acest 
motiv, Părinţii îi avertizează pe monahi chiar împotriva 
închipuirilor care li s-ar părea bune. Ei îi îndeamnă pe 

monahi să nu se încreadă în nici un fel de închipuire 
sau de apariţie. Dealtfel Părinţii consideră ca un 
obstacol nu mai puțin primejdios în calea intrării 
minții în inimă, gândirea, chiar gândirea teologică. 
Trebuie să fim atenţi să nu rămânem în teologie sau să 
nu alunecăm în aceasta în clipa în care vrem să ne 
rugăm sau în cursul rugăciunii. Gândirea asupra lui 
Dumnezeu întrerupe relaţia directă cu Dumnezeu sau 
întâinirea cu El. Prin gândirea teologică omul se 
închide în el însuşi. Părinții vorbesc de rugăciunea 
făcută dintr-un singur gând (monologistos euche). 
Acesta nu este un gând propriu-zis, ci este conştiinţa 
care se află în întregime ocupată de experienţa realităţii 
însâşi a lui Dumnezeu. Totuşi, această experienţă 
conştientă este numită “gândire” pentru că nu este 
doar o stare de sentiment confuz sau senzația pierderii 
de sine în oceanul unei realităţi nearticulate, ci este 
conştiinţa întâlnirii cu infinitul personal al lu: 
Dumnezeu care ne iubeşte. Şi prin gândire e o 
confirmare a realităţii. în acest infinit eu nu mă pierd, 
pentru că este Infinitul unui Dumnezeu personali, al 
iubirii Lui căreia îi răspund cu iubirea mea personală. 
Căci inima este tocmai locul în care simt iubirea 
celuilalt şi în care îi răspund. In acest infinit nu mă 
pierd pentru că este infinitul unui Dumnezeu personal 
a cărui iubire mă bucură; depind de iubirea lui ca şi de 
mila lui, căci continui să mă simt infinit de mic şi 
păcătos în faţa lui. 

Această întâlnire în iubire dar şi acest senti- 
ment al diferenței infinite dintre Dumnezeu şi mine, 
această necesitate a milei lui Dumnezeu pe care o 
simte omul, se exprimă în rugăciunea lui lisus. Inima 
este izvorul sentimentelor, deci şi al iubirii. lar iubirea 

înseamnă întâlnire cu celălalt. Şi fiindcă iubirea este 
animată de un avânt infinit, ea nu ar putea fi pe deplin 
satisfăcută decât în întâlnirea cu Dumnezeu, Cel 
Infinit. 

Dar inima este totodată şi izvorul durerii şi 
durerea se face simțită şi în inimă. In faţa lui Dumnezeu 
inima Simte durerea pentru păcat, pentru ocara pe 
care l-a adus-o. In inima sa omul plânge şi cere 
iertare. Din inimă țâşnesc lacrimile, lacrimi de 
pocăință, dar şi lacrimi de bucurie. Omul abandonează 
aici răceala intelectuală. Totuşi, dacă inima decade la 
un nivel inferior, ea devine locul patimilor care sunt 
o alipire infinită de lume şi de noi înşine. Patimile sunt 
o alipire infinită de lucrurile şi persoanele finite. 
Acesta este motivul pentru care, dacă din inimă lică- 
reşte infinitul iubirii, tot din ea licăreşte şi infinitul 
urii, atunci când întâlneşte un obstacol în calea alipirii 
păcătoase de lucrurile pe care le iubeşte infinit. Din 
inimă ies gândurile şi cuvintele bune, dar şi gândurile 
de lăcomie, de ură, înclinațiile ucigaşe. Chiar şi 
gândurile şi cuvintele rele primesc în inimă o trăsătură 
de infinitate, deşi ele se referă la lucruri finite. Dar 
această alipire infinită de lucrurile finite nu poate 
sațisface adevărata sete infinită a inimii. Numai 
întâlnirea inimii cu Dumnezeu poate satisface această 
sete. De aceea, inima trebuie să fie eliberată de 
patimi, adică de alipirea față de lucrurile finite a 
întregi: sale capacităţi de infinit, 

În întâlnirea cu Dumnezeu infinitul este 
perceput ca o bucurie nesfârşită, ca o lumină. 
Exprimându-le prin cuvinte, omul sugerează această 
bucurie care depăşeşte orice limite. Deşi încă foarte 
slab, cuvintele rugăciunii lu: lisus exprimă acest sen- 

timent de bucurie, de recunoştinţă şi de smerenie 
infinită. Dar lucrul principal nu e să rostim cuvinte, 
Principalul se află în această experiență a bucuriei, a 
recunoştinței, a iubirii, a smereniei şi chiar a durerii 
nesfârşite pe care o provoacă păcatul. Cuvintele nu 
mai formează un obiect de reflexie pentru cel care le 
pronunţă. Ele nu se mai interpun între om şi Dumnezeu, 
ci prin ele omul se adresează iui Dumnezeu Care este 
de față. Prezenţa lu: Dumnezeu copleşeşte totul. 

Acum cuvintele sunt în acelaşi timp şi 
pronunțate şi depăşite. Astfel, cuvintele nu devin 
fantasme care au propria lor existență aparentă, ci 
exprimă contactul nemijlocit cu realitatea lui 
Dumnezeu. Atenţia nu se îndreaptă asupra cuvintelor, 
c1 asupra lui Dumnezeu. Cuvintele au forma adresării 
în modul unui dialog. Dar acest dialog poate fi trăit şi 
fără cuvinte. 

Din acest motiv călugărul de care vă vorbeam 
la început spunea că pe o treaptă înaintată a rugăciunii 
se poate renunța chiar şi la rugăciunea lui lisus. Nu 
trebuie reținut decât conţinutul. Ne adresăm lui 
Dumnezeu şi exprimăm prin însăşi ființa noastră lauda 
adusă lui Dumnezeu, uimirea în faţa lui Dumnezeu, 
recunoştinţa, smerenia. Această profundă stare 
emoțională este mai adecvat exprimată de către 
întreaga fiinţă. Este vorba de o expresie dincolo de 
cuvinte. Este rugăciunea curată, rugăciunea întregii 
fiinţe care manifestă ieşirea emoţională în afara 
lucrurilor, în afara gândurilor, în afara sinei proprii, 
spre întâlmrea cu Dumnezeu. Şi în starea de rugăciune 
această ieşire este trăită în gradul cel mai intens în 
inimă. În inimă întreaga ființă este proiectată în 
Dumnezeu cu o iubire nesfârşită. 


RT coma sa 


Capitolul II] 


Sfinţenia, transparenţa lui Dumnezeu 
în conştiinţa omului 


În Sfânt Dumnezeu îşi revelează întreaga Sa 
transcendenţă; cu alte cuvinte, El apare ca diferit de 
lume. Sfinţenia este taina luminoasă şi activă a 
prezenţei Dumnezeului: transcendent, taină care 
luminează şi transformă. De aceea sfinţenia nu este 
atributul unei realităţi impersonale inclusă în natură: 
impersonalul nu are profunzimea tainei. Sfinţenia 
face parte din categoria tainei, de aceea ea nu poate 
fi decât atributul lui Dumnezeu ca persoană 
transcendentă.. Ca persoană cu o profunzime abisală, 
Dumnezeu se comunică în transcendenţa Sa. De aici: 
vine Caracterul paradoxal al sfințeniei: ea este 
deopotrivă transcendenţă şi comunicare, revelație. 

Pentru că sfinţenia este atributul persoanei 
transcendeante, deci tainice, a lui Dumnezeu, în faţa e: 
suntem cuprinși de cutremur şi năpădiți de ruşine; ea 
este manifestarea unei conştiinţe superioare ce ne 
dezvăluie răutatea noastră. Sfinţeriia este strălucirea 
unei persoane transcendente care n: se revelează 
pentru a ne ridica la ea. Suntem împinşi să ne depăşim 

starea de păcătoşenie pentru a putea rămâne în faţa ei, 
în timp ce această iradiere ne face conştiinţa personală 
mai sensibilă şi mat conştientă de păcatele noastre. 
Sfinţenia lu: Dumnezeu apare ca invadarea conştiinţei 
omului de către o imstanţă supremă, transcendentă, 
care face să se nască în noi o voinţă de curăţie şi o 
aspirație spre mai multă măreție. Smerenia şi dorinţa 
de curăție astfel suscitate sunt adevărata cunoaştere 
de sine. În faţa sfinţeniei conştiinţa noastră dobândeşte 
o acuitate extremă; aceasta nu poate veni decât din 
revelația unei conştiinţe superioare făcută conştiinţei 
noastre. Sfântul Simeon Noul Teolog spune: “Când 
sufletul ajunge astfel iar mintea sa se cufundă în harul 
Duhului până în adâncurile smereniei în Hristos 
Dumnezeu, el începe atunci să nu mai ştie lumea 
întreagă ca şi pe cei din lume și să nu mai privească la 
sine însuşi; după ce a stăruit în această meditaţie şi a 
prefăcut-o în obişnuinţă, el nu se mai vede decât pe 
sine însuşi în neînsemnătatea şi josnicia lui extremă şi 
este convins că nici uri alt sufiet din lume nu este atât 
de nevrednic ca el”. * 

Graţie luminii dumnezeieşti, intuiţia nevred- 
niciei personale și extrema acuitate a conştiinţei se 
aliază în mod paradoxal în faţa slavei lui Dumnezeu, 
slavă a unei conştiinţe supreme care trezeşte conştiinţa. 
Numai e conştiinţă superioară poate trezi o altă 
conştiinţă, numai lumina dumnezeiască poate ridica 
conştiinţa omului până pe treapta cea mai înaltă 
făcând totodată evidentă nimicnicia ei. O natură 





* Cf. Şymeon le Nouveau Theoiogien, 7raites theologiques et 
ethiques, Traite ethique IX, voi II, ed.j.Darrouzes, “Sources 
chrâtiennes” no.129, Paris, 1967, pp.254-255. 

impersonală nu suscită ruşinea, nu ascute conştiinţa. 


Însuşi focul luminos al lui Dumnezeu, care este 


conştiinţă, ne arde atunci când sfinţenia Lui se arată 
în exigenţa pe care acesta ne-o comunică, exigența de 
a fi sfinți ca şi El. Pătruns de sfințenia lui Dumnezeu 
ca supremă conştiinţă, omul devine rug aprins sau, 
mai degrabă, se simte în fața unui om sfânt ca în 
prezenţa unui rug aprins. Ruşinea, spaima resimțită în 
faţa sfinţeniei, depăşesc orice ruşine, orice spaimă pe 
care le pot provoca persoanele umane; ele sunt de un 
alt ordin pentru că realitatea. divină a conştiinţei 
supreme, care transpare în conştiinţa Sfântului, ne 
dezvăluie pe noi nouă înşine în mod complet şi se 
revelează pe sine ca instanță supremă care judecă 
starea noastră de păcătoşenie. Dar, în acelaşi timp, 
sfinţenia ne şi atrage. In /erarhiile bisericești, Dionisie 
Areopagitul identifică sfințenia lui Dumnezeu cu 
desăvârşita Lui curăţie, iar lucrarea Sa sfințitoare cu 
lucrarea Lui curățitoare. 

Această curăţie dumnezeiască, desăvârşită nu 
face numai să trezească ruşinea noastră, ea ne şi 
atrage. Nu produce numai frică ci şi bucurie, căci 
despuierea fiinţei noastre a descoperit odată cu păcatul 
şi ceea ce este bun în noi; a trezit voința noastră de a 
ne curăţi de păcat pentru a plăcea conştiinţei divine. 
Ne simţim fericiți pentru că Dumnezeul Cel Sfânt 
ne-a dat posibilitatea de a ne curăți, de a ieşi din 
răutate; putem părăsi somnul pentru o existență vie, 
scoasă din izvorul întregii existențe, persoana lui 
Dumnezeu, în ardoarea iubirii Lui. Ne simţim fericiți 
pentru că Dumnezeu Cel Sfânt nu ne-a alungat 
definitiv, ci a trezit în noi dorinţa de a ne curăți. Ne 
simțim fericiți pentru că suntem despovăraţi de o 

greutate purtată inconştient şi eliberaţi de o piedică în 
calea vieţii noastre depline. Ne simțim fericiţi pentru 
că nu mai jucăm un rol lipsit de sinceritate care ne face 
să nu ne mai recunoaştem şi să nu mai avem curajul 
de a fi noi: înşine de teamă de a nu fi dată în vileag 
răutatea noastră. 

De aceea, ființa noastră se găseşte eliberată 
pentru o viaţă adevărată într-o comunicare reală. Cei 
care se simt iertaţi de conştiinţa lui Dumnezeu şi: 
eliberați de starea de păcat au îndrăzneală (parrhesia) 
înaintea lui Dumnezeu şi a semenilor, au conştiinţa 
deschisă şi o mare libertate în relaţii; nu există nimic 
temerar în aceasta, doar sinceritatea inocentă a 
copilului care nu se simte atins de păcat. E o eliberare 
imprimaţă de o mare încredere deopotrivă în 
Dumnezeu şi în semeni: omul iese din sine şi se lipeşte 
de Dumnezeu şi de ceilalţi; în acest fel, Dumnezeu şi 
semenii îi deschid uşa ior. Sfântul este departe de 
îndoiala care îl închide pe om în el însuşi. Indrăzneala 
nevinovată a curăţiei şi a încrederii este mijlocul 
unirii. Astfel sfântul câştigă “odihna” în Dumnezeu şi 
în ceilalţi, aşa cum Dumnezeu şi ceilalți îşi află “odihna 
lor” în el. “Căci Sfânt eşti, Dumnezeul nostru şi întru 
sfinți Te odihneşti”, cântă Biserica Răsăritului. 
“Odihna” lui Dumnezeu în Sfinţi este un fapt perma- 
nent Şi evident pentru conştiinţă. Aceasta înseamnă şi 
că Dumnezeu se simte acasă în Sfinţi, tot aşa cum 
Sfinții se simt în largul lor când se odihnesc în 
Dumnezeu. Conştiinţa nu se simte în largul său decât 
într-o altă conştiinţă, în îmbrăţişarea conştiinţei 
iubitoare a unei alte persoane. Este suprema locuire 
reciprocă a două conştiinţe. 

Pentru a deveni locul “odihnei” lui Dumnezeu, 

sau pentru a-L avea pe Dumnezeu ca loc de “odihnă”, 
mintea omenească trebuie să fie capabilă să primească 
în sine o conştiinţă infinit profundă şi luminoasă. 
Dumnezeu trebuie să afle în aceasta posibilitatea de a 
răsfrânge lumina Sa la infinit, posibilitatea unei 
adânciri nesfârşite. Omul trebuie să fie capabil de o 
experienţă conştientă mereu nouă, mereu mai adâncă 
a lui Dumnezeu; iar Dumnezeu, la rândul Lui, se 
bucură de această continuă noutate a bucuriei omului 
în care Ei se odihneşte. Omul nu trebuie să rămână 
neschimbat în experiența lui Dumnezeu: în acest caz 
Dumnezeu Însuşi nu ar putea avea bucuria unei odihne 
continue în om. Omul, în care se odihneşte Dumnezeu 
şi care se odihneşte în Dumnezeu, trebuie să reflecte 
infinitul luminii conştiente a lui Dumnezeu; infinitul 
iui Dumnezeu trebuie să devină propriu omului prin 
har. Aceasta este îndumnezeirea omului în Dumnezeu 
şi înomenirea lui Dumnezeu în om. Este unirea între 
Dumnezeu şi om în Duhul Sfânt, Duhul luminii: 
Duhul care străluceşte din Dumnezeu devine Duhul 
din om priv har. Conştiinţa divină şi conştiinţa omului 
interferează, devin transparente una alteia, se conţin 
reciproc. Prin afirmarea acestei întrepătrunderi a 
omului şi a iui Dumnezeu fără amestecare, creşti- 
nismul a revelat taina adâncă şi indefinibilă a persoanei 
umane şi a conştiinţei sale. 

S-a spus că creştinismul a eliminat sacrul din 
lume şi din existenţa umană. 

Ar fi trebuit să se spună exact invers. 
Creştinismul a revelat aptitudinea fiecărui om pentru 
sfinţenie şi cea a lumii întregi de a reflecta sfinţenia. 
Aceasta pentru că el a revelat capacitatea omului de 


a avea în el în mod conştient infinitul lui Dumnezeu şi 

de a înainta veşnic în infinitul lui Dumnezeu cao 
conştiinţă infinită: Fiul lui Dumnezeu, lumina sau 
conştiinţa infinită, a luat fire omenească. Firea 
omenească a putut deveni mijloc de manifestare pentru 
lumina nesfârşită - sau conștiința infinit profundă - a 
ipostasului divin; ea a putut să se bucure de acesta şi 
să îl reflecte. in viața naturii umane s-a cufundat 
pentru totdeauna, fără a se limita, ipostasul divin, 
infinitul său conştient; viaţa naturii umane se mişcă 
veşnic în oceanul nesfârşit al conştiinţei ipostasului 
divin fâră a se dizolva în acesta. Există o capacitate de 
conştuață divină infinită în posibilitățile umane, în 
structurile gândirii, sensibilităţii, bucuriei, iubirii, 
comuniunii, care rămân totuşi structuri umane. 
_Părimţiu au văzut sfinţenia umană ca pe o 
asemănare a omului cu Dumnezeu, mereu mai mare, 
grație curățirii de patimi şi sporirii în virtuţi, care 
culminează într-o iubire nesfârşită. Aceasta înseamnă 
o adâncire a conştiinţei umane luminată de lumina 
conştiinţei divine. După Părinţi, virtuțile sunt formele 
umane ale atributelor lui Dumnezeu, adică reflexul 
mereu mai profund al luminii Lui, al conştiinţei Lui în 
conştiinţa omului. Mai întâi, prin virtuți Dumnezeu se 
face om în om, apoi îl facepe om dumnezeu. Aceasta 
înseamnă că prin virtuţi conştiinţa omului nu încetează 
să crească. Virtuţile sunt aripile cu care omul zboară 
tot mai sus în lumina lu: Dumnezeu, în timp ce 
conştiinţa sa se adânceşte, Dar el nu se dizolvă 
niciodată în Dumnezeu. El poate şi simte nevoia de a 
zbura mereu mai sus, de a asimila mereu alte bunuri 
ale lui Dumnezeu, de a creşte în conştiinţa sa - 
Dumnezeu fiind veșnic culmea oricărei fiinţe, izvorul 
infinit al oricărei conştiinţe sau lumini. 

Astfel, asemănarea omului cu Dumnezeu în 


care constă sfințenia, este tocmai această înaintare 


continuă a omului în Dumnezeu. această interferență 
tot ma: intensă a conştiinţei omului şi a conştiinţei- 
lumină a lui Dumnezeu, această luminare mereu mai 
luminoasă a conştiinţei umane de către lumina infinită 
a cunoştinţei lui Dumnezeu. 

Sfinţenia este transparența lui Dumnezeu şi a 
conştiinţei Lui în mintea omului şi transparența minții 
omului umplute de lumina Sfântului Duh care se 
reflectă prin intermediul trupului său şi iradiază de jur 
împrejur. 

Această tranparență a conştiinţei iui Dumnezeu 
în cea a omului se prelungeşte în strălucirea Lu: pe 
fața omului şi în faptele sale. De aceea, lucrarea 
principală a sfinților este rugăciunea pentru mântuirea 
oamenilor. 

In această transparenţă, deopotrivă subtilă şi 
densă, se actualizează adevărata natură a omului: care 
în plan spiritual constă în comunicare. Comunicare 
înseamnă schimbul între două sau mai multe conştiinţe. 
Cu cât eşti mai transparent, cu atât mai mare este 
comunicarea. Când omul nu comunică cu toată 
sinceritatea, când îşi pierde transparenţa, el îşi acopere 
şi alterează adevărata natură, caracterul ei de chip al 
lui Dumnezeu şi capacitatea de a fi răspunzător de 
fraţii săi. 

Pe faţa mea se poate citi proiecția prin conştiinţa 
mea a feţei semenului pentru care mă simt responsabil. 
Cu atât mai mult pe chipul Sfântului se poate citi 
proiecția prin conştiinţa sa a feței lui Dumnezeu 
înaintea Căruia acesta se simte responsabil şi a feţei 
celorlalți oameni pentru care el se simte responsabil 

înaințea lui Dumnezeu. Aceasta sporeşte lumina feţei 
sfântului: lumina sa proprie şi cea a celor pe care îi 
poartă se unesc cu cea care vine de ia Dumnezeu. Este 
lumina bunătăţii iar bunătatea are întotdeauna un 
caracter tripersonal. Este bunătate a cuiva anume dar, 
în ultima instanță, este bunătatea lui Dumnezeu, căci 
de la E] vine toată bunătatea şi este o bunătate 
îndreptată spre un ceiălalt. Nu există bunătate fără 
obiect asupra căruia să se răsfrângă, iar cel căruia i se 
adresează bunătatea are şi el un rol în posibilitatea 
cuiva de a fi bun. Lumina trebuie să aibă un mediu în 
care să se proiecteze. Taina tripersonalităţii lui 
Dumnezeu nu este, nu poate fi fără legătură cu aceasta. 


Capitolul IV 


Rugăciune şi libertate 


Rugăciunea îl eliberează pe om, îl degajează 
de natura exterioară şi de sine însuşi. In acest fel ea 
ține sufletul deschis către Dumnezeu ca Persoană. Cel 
ce nu se roagă rămâne rob, închis în mecanismul 
complex alnaturii exterioare şi al înclinațiilor patimilor 
sale care îl domină pe om mai muit decât o face 
natura. 

I.Rugăciunea asigură libertatea față de 
mecanismele complexe ale lumii exterioare care 
compun ansamblul legilor naturii. Rugându-se, omul 
îşi afirmă convingerea că aceste mecanisme sunt doar 
contingente şi derivă din intervenția liberă a Persoanei 
supreme care le-a creat. Această convingere se sprijină 
pe faptul că însăşi persoanele umane pot aranja în mod 
liber anumite mecanisme ale iegilor naturii, 
dirijându-le spre scopurile alese de ele. Mintea mea 


are puterea de a comanda trupului meu să facă 


mişcările pe care ea le alege; prin ele și prin uneitele 
care îi prelungesc acţiunea ea are putere asupra 
obiectelor şi forțelor naturii. Această putere aparţine 

deopotrivă minții celorlalți oameni. Prin rugăciunea 
pe care le-o adresez pot să obțin ca ei să intervină în 
mecanismul legilor naturale intr-un mod util pentru 
mine. Astfel, oamenii pot dezvolta între ei un dialog 
liber, prin obiectele şi forțele naturii. Fiecare om 
afirmă o libertate proprie operând îu natură şi afirmă 
hbertatea celorlalți când le adresează o rugăminte. 
Dar cerând o intervenţie liberă a celuilait, el aşteaptă 
şi pentru sine o hbertate față de anumite mecanisme 
ale naturii pe care nu le poate dirija el însuşi. 

Atunci de ce să nu credem şi în posibilitatea 
intervenției Persoanei supreme care a creat natura cu 
legile ei? Dacă natura arată o contingență generală în 
raport cu mintea omului, aceasta dovedeşte că ea a 
fost creată ca un câmp contingent deschis intervențiilor 
hbertăților, ca un câmp al unui dialog liber între 
oameni. Aceasta vrea să însemne că ea a fost creată în 
serviciul libertății şi deci de către o libertate. De ce 
această libertate creatoare nu ar putea interveni atunci 
intr-un mod mai eficace decât libertăţile umane în 
contingența mecanismelor naturii? Lumea nu are sens 
decât ca un câmp al dialogului dintre Dumnezeu şi 
oameni. Oamenii răspund lucrăriior lui Dumnezeu în 
lume prin propriile lor iucrări. Dar ei cer intervenția 
lui Dumnezeu prin rugăciunea lor. Prin rugăciune 
oamenii îşi afirmă conştiinţa că libertatea lui Dumnezeu 
intervine în lume în favoarea ior. Prin rugăciune ei îşi 
afirmă convingerea că sunt altceva decât nişte rotițe 
în mecanismul naturii. Prin rugăciune ei afirmă atenţia 
specială a lu: Dumnezeu faţă de et. 

Aici s-ar putea obiecta: omul poate interveni în 
mecanismele naturii pentru că mintea sa este intim 
amestecată în țesătura trupului său - şi prin el în natura 

imediată - pentru că mişcările sale se repercutează 
inevitabil în cele ale naturii. Dar de ce să nu admitem 
şi intre lume şi l)umnezeu o atare legătură care să 
nu-i poată separa, ca lumea să fie înrădăcinată în 
Dumnezeu iar mişcările voluntare ale lui Dumnezeu, 
deşi libere, să se imprime totdeauna în lume? Astfel, 
aşa cum legătura dintre mintea umană şi natura 
materială este o taină mare şi de nedezlegat, tot aşa, 
şi mai mult încă, legătura lumii cu Dumnezeu este o 
taină mare şi de nedezlegat. În orice caz, materia pură 
Şi izolată nu poate fi găsită nici în trupul uman nici în 
tot ceea ce omul atinge prin simțurile lui. Încă şi ma: 
puţin vom putea afla materia lumii întregi cu totul 
lipsită de duhul dumnezeiesc. Aceasta face ca lumea 
luată ca un mecanism închis asupra lui însuşi şi pe 
deplin determinat de legile pe care le-ar enunţa ştiinţa, 
să fie inexplicabilă. 

Prin rugăciunea omului se afirmă şi se 
realizează acest dialog în libertate dintre om şi 
Dumnezeu în lume şi deasupra lumu. 

2, Dar prin rugăciune se afirmă şi şe realizează 
şi eliberarea omului de patimile sale şi de el însuşi. 

Patimile îl înlănțuie pe om de natura exterioară, 
el devine sclavul acesteia. Dacă prin ştiinţă el se 


recunoaşte în teorie sclavul naturii, prin patimi el 


devine aceasta în mod practic, moral. Prin ele el este 
sclavul a ceea ce este natura, o natură înjosită, devenită 
sălbatică în el, aceasta arată încă o dată faptul că 
natura nu poate fi atinsă în ea însăşi. Patimile sunt un 
amestec al minţii şi al naturii, dar al unei minți slăbite 
care a pervertit natura şi aceasta astfel pervertită o 
domină. 

Rugăciunea ne ajută să scăpăm de patimi şi ea 

presupune o eliberare de patimi. S-ar putea obiecta că 
cel care nu se roagă poate să-şi domine patimile prin 
libertatea sa şi astfel se poate ridica şi el deasupra 
înclinațiilor netibere ale naturii inferioare. Dar, dacă 
nu recunoaşte nimic deasupra libertăţii sale, omul 
rămâne sclavul une! alte patimi, îndeosebi al orgoliului 


său, care nu este deloc mai mic decât celelalte patimi. 


E! însuşi își alege criteriul faptelor sale. Şi unde crede 
că sfârşeşte dacă nu-l recunoaşte pe Dumnezeu? În 
definitiv el rămâne închis în domeniul naturii oarbe și 
se descompune prin moarte. 

- Rugăciunea este şi o ridicare a omului deasupra 
lui însuşi. Numai scăpând de sine, de ceea ce se 
consideră drept libertate discreţionară, omul scapă de 
natură şi moarte. Numai elhberându-se de el însuşi 
omul devine liber în adevăratul sens al cuvântului, 
nefiind dominat de nici o patimă. Evagrie Ponticul 
spune: “Starea de rugăciune este o dispoziţie nepă- 
timaşă câştigată prin deprindere care răpeşte printr-o 
iubire desăvârşită până pe culmile inteligibile mintea 
ajunsă înţeleaptă şi duhovnicească” * 

In rugăciune omul şi-a câştigat libertatea faţă 
de natură pentru că se află în relaţie directă cu 
Dumnezeu Care, ca Persoană superioară, este deasupra 
naturii şi a oricărei patimi. “Rugăciunea este 
convorbirea minţii cu Dumnezeu. De ce stare are deci 
mintea nevoie ca să poată tinde, fără a privi în urmă, 
dincolo de sine, până la Stăpânul ei şi: să stea de vorbă 
cu El fără mijlocirea nimănui ?* ** 

Singură convorbirea plină de iubire cu o altă 


* De Oratione,52;P.G.79,1177C,= FR 1, 1946, p. 80. 
*+ Ibidem, 3, col.1168C,=FRI,p. 75. 

persoană ne dă libertatea în raport cu natura 


„exterioară şi cu not înşine. Dar singur Dumnezeu 


poate să ne dea şi să ne inspire o asemenea iubire față 
orice altă personă. Abia în relație cu Dumnezeu 
putem să ne etiberăm cu adevărat şi statornic de noi 


înşine, căci persoana Sa este atât de atrăgătoare prin 


bogăţia infinită şi atât de generoasă în iubirea Sa, că 
ne uităm pe noi înşine. Prin urmare, numai convorbirea 
cu Dumnezeu ne dă depiina libertate faţă de natură şi 
faţă de noi înşine facându-ne capabili să exprimăm 
această libertate şi în convorbirea cu persoanele umane. 

Sfântul Simeon Noul Teolog spune că în relaţie 
cu Dumnezeu noi ne simţim fii ai lui Dumnezeu *, dar 
această relaţie se realizează prin rugăciunea în Duhul 
Sfânt (Rom. 8,14-16.26).Pe de altă parte, el leagă în 
mod strâns frica şi mândria, respectiv libertatea şi 
smerenia ** 

Reuşind să ne elibereze de natură şi de noi 
înşine, rugăciunea se arată a fi: actul cel mai 
remarcabil al minţii, căci mintea are tendința şi 
puterea intrinsecă de a se ridica şi de a ne ridica 
deasupra noastră înşine, de a intra şi a rămâne într-o 
relaţie curată cu o altă persoană. Această tendință şi 
această putere îi vin din relația pe care ea o actualizează 
cu persoana supremă. Adevărata libertate se afirmă și 
se menţine în relaţia unei iubiri curate cu o altă 
persoană şi în ultimă instanţă cu Persoana supremă. 
Căci Persoana supremă nu va fi niciodată dominată de 





* Cf Symeon le Nouveau Theologien, Chapiires iheologiques, 
gnostiques et practiques 1,65,ed.J.Darrouzes,“ Sources 
chretiennes”, no 51, Paris, 1957, p.58= FR VI, 1977, p. 35 

Ja, |, 70.ibid, p.59= FR VI,p. 37-38. 

nici o forță a nici une! naturi şi nu va fi deci ispitită să 
domine pentru a nu fi dominată. |n relaţie cu 
Dumnezeu noi suntem cu desăvârşire liberi. pentru 
că. nefund dominat de nimic. Dumnezeu nu caută să 
domine. Elnu trebuie să-şi apere libertatea dominând. 
În relaţia dintre adevăratele libertăţi este asigurată 
libertatea fiecărei persoane: nefiind dominată, nici 
una dintre ele nu vrea să domine. 

Niciodată nu-ți asiguri propria libertate 
dominând. Nu există hbertate adevărată în izolare; te 
afunzi şi rămâi: în izolare în virtutea imposibilității de 
a te elibera de tine însuți. Omul vrea atunci să fie 
stăpânul lut însuşi şi este dominat de sine însuşi; la fel. 
in relația sa cu natura, vrând să fie stăpânul naturii, el 
este dominat de aceasta. Desigur, trebuie ca omul să 
fie deasupra naturii, dar este altceva a voi să domini 
natura într-un mod pătimaş: omul este cu adevărat 
stăpânul naturii atunci când este liber în această 
privinţă. 

Numai o altă libertate adevărată, care este o 
libertate faţă de orice patimă şi care nu vrea să 
domine, afirmă şi menţine propria mea libertate. 
Numai! relația cu o Persoană supremă a Cărei hbertate 
nu poate fi amenințată îmi asigură pe deplin libertatea. 
Aceasta nu vrea să însemne că această relație dintre 
hbertăți este o relație exterioară. o relație care lasă 
separate libertățile. 

Fiecare libertate devine un fel de suport al 
libertăţii celuilalt. Adevărata libertate face să se nască 
sau să se actualizeze libertatea celuilalt. In hbertatea 
mea eu simt libertatea celui cu care sunt în relație. Nu 
este o libertate care se dezinteresează de mine, nici o 
lbertate care vrea să mă domine: este o libertate care 

stimulează prin iubire, prin respectul faţă de libertatea 


mea şi de mine însumi. 


Când cer curva atenţia sa, iubirea lui, această 
atenție şi această iubire vin către mine, dorite de 
mine, chemate de libertatea mea. Şi dacă acela îmi dă 
această atenție şi această iubire fără să vrea să mă 
domine, nu numai că nu vrea să mă domine prin 
acestea, dar mă eliberează şi de mine însumi. Căci 
necăutând să îmi apăr libertatea mea în fața lui, eu mă 
uit pe mine însumi, adică nu vreau să îi răspund 
lăsându-mă dominat de mine însumi sau cu voinţa de 
a-l domina pe el. Eu trăiesc în mod liber din darul 
iubirii sale, din libertatea lu: față de orice voinţă de a 
mă domina. Astfel, adevărata libertate a celuilalt 
susține adevărata mea libertate. Doar în atmosfera 
unei alte libertaţi se actualizează libertatea mea. Numai 
o altă libertate îmi: hrăneşte libertatea mea. Dacă 
afirm libertatea altuia, libertatea lui alimentată de 
mine, alimentează la rândul său întreaga mea libertate 
personală. Dar numai în atmosfera libertăţii necreate 
se pot afirma toate libertăţile create. Acestea se 
menţin între ele în mod reciproc prin cererea şi prin 
dăruirea iubirii. 

Dar în relaţia mea cu Dumnezeu nu există 
reciprocitate a rugăciunii. Aici numai omul cere. 
Există totuşi o reciprocitate a darului. Omul îşi 
actualizează libertatea sa nu numai cerând-o de la 
Dumnezeu prin rugăciune, dar şi dăruindu-se pe sine 
însuşi lui Dumnezeu. Doar astfel omul devine liber 
față de el însuşi. Dacă vrea să-şi rețină pentru sine 
existenţa primită din iubirea lui Dumnezeu, el îşi 


pierde libertatea: vrând să domine asupra existenţei 


sale el devine sclavul acesteia. El trebuie să accepte 

să trăiască mereu din darul lui Dumnezeu, nu dintr-a! 
său însuşi, pentru a fi liber de sine. Trebuie să renunţe 
la sine şi să se dăruie lui Dumnezeu de la Care îi vine 
tot ceea ce el are, pentru a fi liber. Nu poate fi hber 
decât dacă trăieşte pentru Dumnezeu şi în Dumnezeu. 
Nu poate să-şi păstreze împotriva lui Dumnezeu 
libertatea sa provenită de la Dumnezeu, ci trebuie să 
o dobândească neîncetat de la Dumnezeu prin 
rugăciune. O libertate afirmată împotriva lui 
Dumnezeu, de la care ea provine, nu este o adevărată 
libertate. De îndată ce omul vrea să domine ceea ce 
are, el devine sclavul unei patimi şi prin aceasta 
sclavul lui însuşi. 

Trebuie să te dărui unei alte adevărate libertăţi 
pentru a primi darul libertăți, şi singura libertaţe . 
inepuizabilă în ea însăşi este libertatea Persoanei 
supreme. 

Rugăciunea este contrariul voinţei de 
dominație. Prin aceasta ea asigură libertatea omului: 
ea afirmă o altă libertate care asigură libertatea celui 
ce se roagă. 

Rugăciunea autentică este rugăciunea adresată 
lui Dumnezeu; ea întâlneşte libertatea absolută, 
libertatea în sine, libertatea nelimitată pe care nimic 
„nu 0 ameninţă şi care nu exercită nici o ameninţare. 
Această libertate vrea să afirme şi să susţină orice 
hbertate care se roagă şi se pune în condiţia de a fi 
afirmată fără a se afirma ea însăşi. 

3. Ca expresie a relaţiei libere cu Dumnezeu, 
ca o manifestare a Duhului, rugăciunea are deja în ea 
puterea Duhului lu: Dumnezeu, care întăreşte duhul 
omului şi care realizează relaţia dintre om şi 
Dumnezeu. “De asemenea Duhul vine în ajutor 

slăbiciunii noastre, căci noi nu ştim să ne rugăm cum 
trebuie; ci Duhul Insuşi se roagă pentru noi cu suspine 
negrăite” (Rom.8,26). Duhul crează o relaţie atât de 
strânsă între noi şi Dumnezeu încât ne simțim ca fiii 
lui Dumnezeu, şi unirea noastră cu Dumnezeu în 
rugăciune este atât de desăvârşită încât nu se poate 
spune unde se termină fapta noastră şi unde începe cea 
a lu: Dumnezeu. Lucrarea lui Dumnezeu devine a 
noastră şi astfel noi nu ne mântuim prin dreptatea 
noastră, ci prin dreptatea lui Dumnezeu. In Duhul ne 
uităm pe noi înşine atât de desăvârşit, suntem scoşi. 
atât de deplin din noi înşine, încât nu mai putem 
distinge fapta noastră de fapta Duhului lui Dumnezeu. 
Libertatea Duhului lui Dumnezeu a devenit libertatea 
noastră şi slăbiciunea noastră a devenit slăbiciunea lui 
Dumnezeu. Nu mai suntem noi cei carene rugăm ine 
afirmăm prin aceasta libertatea noastră, ci chiar 


“ Duhului lui Dumnezeu. În slăbiciunea rugăciunii se 


afirmă puterea libertăţii lui Dumnezeu devenită 
libertatea noastră; în depăşirea noastră ni se arată 
depăşirea iui Dumnezeu prin Duhul. Această unire 
extremă, trăită într-un mod paradoxal exprimă de 
asemenea, am putea spune, starea noastră de înfiere 
divină.. În rugăciune ne dăruim în întregime lui 
Dumnezeu iar Dumnezeu se dăruie cu totul nouă ca 
Tatăl fiilor săi. Şi avem în noi libertatea de fii ai lui 
Dumnezeu. Nu ne simţim dominați de Dumnezeu ca 
nişte robi, ci liberi şi moștenitori ai libertăţii Lui, 
născuţi din libertatea Lui şi trăind în libertate. 








Capitolul V 
Nevoia de iertare şi înnoire în Biserică 


Domnul nostru a legat în mod indisolubil 
iertarea lui Dumnezeu de cea pe care noi trebuie să o 
dăm oamenilor care ne-au făcut vreun rău (rugăciunea 
“Tatăl Nostru”, Mt.6,12, şi parabola celor doi 
datornici, Mt.18,21-35). 

In realitate, în cele mai multe cazuri, păcatele 
pentru care cerem iertare lui Dumnezeu sunt rele 
făcute oamenilor. Prin urmare, trebuie să cerem iertare 
nu numai! lui Dumnezeu ci şi celor care au fost răniți 
de aceste păcate. Altfel Dumnezeu nu ne va ierta 
(Mt.5,23-26). Îndărătul oamenilor cărora le-am făcut 
rău || aflăm totdeauna pe Dumnezeu şi, atunci când 
am păcătuit împotriva lui Dumnezeu, îi aflăm 
totdeauna pe oameni. Dispreţuindu-L. pe Dumnezeu, 
rupem un resort moral în oameni, dându-le un exemplu 
rău. Omul care nu șe comportă cu sensibilitate față de 
Dumnezeu nu are sensibilitate nici faţă de oameni şi 
face să crească insensibilitatea lor faţă de Dumnezeu. 

De aceea Dumnezeu îşi condiționează iertarea 
pe care o acordă pentru păcatele comise împotriva 
Lui de cererea iertării faţă de semenii noştri. 

Dar dacă, pentru a primi iertarea lui Dumnezeu 
avem nevoie de cea a celorlalți oameni, aceştia au şi 
e! nevoie de iertarea noastră pentru a o dobândi pe 
cea a lui Dumnezeu. 

Pentru a dobândi: de la Dumnezeu iertarea, 
avem deci nevoie deopotrivă să iertăm oamenilor 
care ne-au supărat şi să cerem iertare celor cărora noi 
le-am făcut vreun rău. Nu e deajuns să acordăm 
iertarea, trebuie să o şi cerem celorlalți. Şi una şi alta 
sunt foarte dificile pentru noi. Ne este mai uşor să 
cerem iertare lui Dumnezeu, pentru că El ni se impune 
într-un anume fel prin măreția Sa şi pentru că 
recunoaştem fără dificultate teoretică dependența 
noastră față de EI - nu vorbesc de necredincioşi ci de 
cei credincioşi. Dimpotrivă, este foarte dificil, chiar 
Şi pentru credincioşi, să renunţe la atitudinea de 
dispreţ față de oameni care nu impun prin valoarea lor 
vizibilă. 

Mai mult, dintre iertarea pe care trebuie să o 
acordăm celorlalți şi trebuinţa de a le cere acestora 
iertare, această ultimă atitudine este cea mai dificulă. 
Cerându-ne nouă iertare, ceilalți par să se plaseze 
într-o situație de inferioritate şi aceasta ne atinge la 
inimă, flatându-ne orgoliul. A cere iertare altora 


“pentru noi înşine implică coborârea noastră de pe 


soclul aparentei noastre superiorități, recunoaşterea 
dependenţei de ceilalți. 

Acelaşi orgoliu se ascunde în spatele retuzuiui 
nostru de a ierta şi ai dificultățu de a cere iertare. Dar 
iertând n-am renunţat încă în mod necesar la orice 
orgoliu; în timp ce dacă mergem mai departe, până la 
a ne cere iertare, am înlăturat astfel ultima rămăşiţă a 
orgoliului nostru. Doar în acest cazinima noastră este 

mişcată într-un mod sincer şi curat, fără vreun motiv 
ambiguu. | 
Refuzul iertării sau al cererii iertării ne ţine 
inima în neînduplecare. Păstrat în amintirea noastră, 
răul pe care l-am făcut altuia este o necurăţie care 
rămâne în noi, ne intoxică în mod continuu şi. 
răspândeşte un miros rău în toată ființa noastră; 
scânteierile sau întunecimile acestei toxine ne 
stânjenesc ochii şi nu-l putem privi pe celălalt în 
curăție. Astfel nu-l putem iubi pe Dumnezeu iar 
celălalt nu ne poate iubi pe noi. : 

Doar iertarea sinceră dizolvă acest corp străin 
din sufletul nostru şi spinul din ochii noştri. Doar 
atunci iubirea lui Dumnezeu ne poate da iertare. Avva 
[saia spune: “Să nu ai viclenie faţă de vreun om ca să 
nu îţi faci ostenelele tale deşarte. Curăţeşte-ţi inima 
față de toți, ca să vezi în tine pacea lui Dumnezeu. Căci 
precum de va fi cineva muşcat de un scorpion, veninul 
se răspândeşte în tot trupul său şi îi va vătăma inima, 
tot aşa este şi cu răutatea din inimă faţă de aproapele. 
Veninul ei muşcă sufletul şi se primejduieşte prin 
viclenie. Cel ce-şi cruță, deci, sufletul, ca să nu se 
piardă, să depărteze de la el acest scorpion, adică 
viclenia şi răutatea. * 

Răul pe care l-am făcut altuia tulbură şi el 
sufletul nostru. Suntem neliniştiți. Ne împiedică să 
avem în faţa celuilalt o privire directă şi limpede. La 
fiecare întâlnire cu el suntem stânjeniţi căci îl bănuim 
că păstrează în inima sa amintirea răului pe care 1 l-am 


* Abbe lIsaie, Recueil! ascetique, Logos 6,9. ( Spiritualite 
orientale 7), Abbaye de Bellefontaine 1970, p.87-88=FR XII, 
1991, p.77 








79 


făcut. Mândria mă împiedică să îmi curăţesc relaţiile 


“cu el. Doar cererea de iertare ne poate aduce pe 


amândoi la relaţii deschise, directe, nestânjenite. Dacă 
rămân în mândria mea, fără a cere iertare, nu pot 
apare în faţa lui Dumnezeu cu un chip deschis şi cu 
inimă înfrântă. În spatele acestei cereri de iertare 
trebuie să se afle un sentiment sincer de pocăință. 
Pocăinţa menţine o tristețe în ochi, dar ochii în care 
apare această tristeţe a pocăinţei au în acelaşi timp o 
privire directă şi limpede. Cu această rectitudine a 
pocăinţei sincere trebuie să mă înfățişez în faţa lui 
Dumnezeu pentru a-l cere iertare după ce i-am cerut 
mai înainte iertare semenului meu. 

Păcatele mele faţă de Dumnezeu sunt fără 
număr şi fără sfârşit. Pentru că tot ceea ce am vine de 
la Dumnezeu şi eu ar trebui să fac din aceasta un dar 
către El şi către ceilalți; ar trebui să-L laud neîncetat 
pentru binefacerile Lui, prin cuvintele şi faptele mele 
- dar nu fac aceasta. De aceea, pocăința mea ca şi 
cererea iertării şi milostivirii Lui, trebuie să fie 
neîncetate. lată de ce monahul răsăritean cere mila lui 
Dumnezeu într-o rugăciune neîncetată. Astfel, pe 
patul de moarte îl vedem pe Sfântul Antonie cei Mare 
cerând încă timp pentru a face pocăință. Şi fiindcă 
păcatele faţă de Dumnezeu sunt în acelaşi timp păcate 
față de semeni şi invers, păcatele față de semeni sunt 
şi ele neîncetate, şi noi trebuie neîncetat să le cerem 
iertare. 

in orice caz, este greu să spun că în orice 
moment al relaţiei mele cu un semen al meu m-am 
comportat ireproşabil sau că am făcut tot binele pe 
care ar fi trebuit şi aş fi putut să-l fac pentru toţi 
oamenii pe care i-am întâlnit. Deci atunci când cineva 

imi reproşează o atitudine de care n-am fost conştient 
că a fost rea, nu trebuie să îi resping acest reproş. ci 
să mă recunosc vmovat. Am comis cel puţin greşeala 
de a da impresia că sunt vinovat de ceea ce sunt 
acuzat. Avva Isaia spune: “Dacă din slăbiciune fratele 
tău îți spune un cuvânt (neplăcut), suportă-! cu bucurie. 
Căci de nu cauţi cugetul tău în judecata lui Dumnezeu, 
te vei afla păcătuind'.* Imi este greu să garantez că 
n-am nici o vină în originea relelor inevitabile şi 
constante care apar la oameni şi care mă ating şi pe 
mine. Îmi este greu să afirm că totul este bun în 
comportamentul meu, în gândurile şi cuvintele mele 
față de ceilalți; că le-am dat celorlalți: destulă atenție 
pentru a nu le lăsa o impresie de indiferenţă faţă de er. 
Toţi păcătuim mult împotriva tuturor. 

De aceea trebuie să ne pocăim pentru 
comportarea noastră faţă de toţi. De aceea trebuie să 
cerem totdeauna preoţilor să ne pomenească la 
proscomidia Liturghiei şi să cerem tuturor oamenilor 
pe care îi întâlnim să șe roage pentru noi, aşa cum 
avem şi noi datoria să-i pomenim în rugăciunile noastre 
pe cât putem pe toţi cei pe care îi cunoaştem, şi în 
general pe toţi oameni. În rugăciunea noastră pentru 
ceilalți este implicată iertarea noastră faţă de ei şi în 
cererea pe care le-o adresăm de a se ruga pentru noi, 
aceea de a ne ierta. 

Ne rugăm şi pentru cei morţi pe care i-am 
cunoscut şi chiar prin aceasta îi iertăm şi vrem să ne 
asigurăm şi noi după moarte rugăciunile celor care 
rămân în viață şi pe cele ale Bisericii în general; le 
cerem astfel să ne ierte după ce vom muri, nu numai 


* jbid. Logos 5,18, p.78=FR XII, p.69. 

o singură dată ci în tot timpul vieţii lor. Ne rugăm 


pentru strămoşi, pentru tot sufletul săvârşit în credinţă 


şi dorim să avem şi noi parte de această rugăciune cât 
timp va fi lumea. Indiferenţa față de cei morți este 
chiar un păcat care nelinişteşte. 

Relaţiile directe sau indirecte dintre toţi 
oamenii au în ele nedesăvârşirile tuturor şi de aceea 
vrem, cel puțin în Biserică, ca aceste relaţii care 
durează şi după moarte, să poarte în mod necesar 
cererea şi darul reciproc al iertării, rugăciunea tuturor 
pentru toţi, pentru ca astfel Dumnezeu să ne ierte pe 
toţi. 

Este aici un aspect esențial ai sobornicităţii 
Bisericii. Biserica se curăţă neincetat în această 
rugăciune a tuturor pentru toţi, în această pocăință pe 
care toți o fac mereu pentru toţi. Curăţia sau sfinţenia 
Bisericti este un aspect dinamic al vieţii er. De aceea 
păcătoşii nu sunt îndepărtați de Biserică. Nu există în 
ea membri fără păcat, dar toţi sunt prinşi în această 
tensiune a curăţirii prin pocăință, prin iertarea 
reciprocă cerută şi dăruită şi prin rugăciunea tuturor 
pentru toţi adresată lu: Dumnezeu pentru a-i dobândi 
iertarea. Biserica însăși nu este o societate încremenită, 
imobilă, ci o comuniune în mişcare, formată din 
oameni păcătoşi dar care, în acelaşi timp, se curăţesc 
prin rugăciunea unora pentru ceilalți - nu pentru 
păcate abstracte, ci pentru păcatele concrete, pentru 
faptele nedesăvârşite şi pentru indiferența arătată față 
de persoane concrete. 

In această familie vie apar în orice moment 
rele, dar ele sunt depăşite, spălate în oceanul iubirii 
sale, al iubirii reciproce a membrilor săi. Toţi 
păcătuiesc, dar toți contribuie la curățire prin cererea 

de iertare, prin darul iertării ior, prin rugăciunea 
comună Şi reciprocă pentru iertarea lor. Starea de 
păcat nu prinde consistenţă. Cei care au păcătuit nu 
pot rămâne în indiferenţă; ei sunt împinşi să ceară 
iertare. Conştiința lor împinsă de Duhul Sfânt îi 
conduce la această cerere. De aceea, încă de la apariţia 
sa păcatul începe să se dizolve prin căință. El se 
dizolvă prin undele continui de iertare, rugăciune, 
iubire pe care le pune în mişcare Sfântul Duh. 

Prin aceasta toţi apar mişcaţi de Duhul Sfânt, 
Care îi uneşte. Duhul Sfânt este agentul acestei vieţi 
interpersonale care se îndreaptă spre curăţie şi nu se 
împacă cu răceala sau încremenirea relaţiilor în 
Biserică. El este Duhul libertăţii, al relaţiei în libertatea 
iubirii, de aceea El nu se poate împăca cu răceala, cu 
atitudinile împietrite de neîncredere sau distanţă, 
produse şi întreţinute de mândria care nu cere nici nu 
acordă iertare. In ciuda aparenţei lor foarte mobile, 
acolo unde domnesc patimile domină o împietrire şi 
O rigiditate care lipseşte hbertăţii pe care numai Duhul 
o poate îndupleca, atunci când Acesta le dă oamenilor 
să ierte şi să ceară iertare, ridicându-i deasupra 
mândriei lor şi a celorlalte patimi egoiste. 

Această iertare reciprocă şi această rugăciune 
a tuturor pentru toţi nu au numai un aspect negativ; 
ele reprezintă suflul pozitiv al iubirii care deschide 
sufletele unele altora. Spunând că Duhul suflă, 
înțelegem că el aduce iubirea, viaţa, libertatea. 
Adevărata libertate este legată de iubire şi acolo unde 
există iubire se găseşte binele prin excelenţă, izvorul 
oricărui gând, cuvânt sau fapte bune. Acolo este viaţa 
care e mişcare, disponibilitate, liberă de orice 
încremenire în orgoliu şi în patimile egoiste. 

Biserica se înnoieşte astfel datorită Duhului 
Sfânt prin iertarea şi rugăciunea reciprocă. Ea se 
înnoieşte în mod continuu şi reface legăturile interioare 
ale iubirii dintre membrii săi. Cu alte cuvinte, ea 
reface unitatea sa interioară, armonia şi sobornicitatea 
el. | 

Una din puterile Bisericii de a se curăţi, dea se 
înn oi, de a reface continuu unitatea şi legăturile sale 
interioare, pentru a fi ca o simfonie în Hristos se 
manifestă în incapacitatea sufletelor creştine de a 
suporta păcatul şi răul făcut de ceilalți, nevoia de a 
cere şi de a dărui iertare. In aceasta se manifestă taina 
permenenţei ei şi a perpetuei sale tinereţi. 

Capitolul 1 
Sfântul Duh în teologia ortodoxă 


Potrivit teologiei ortodoxe, care continuă linia 
pnevmatologiei patristice, Sfântul Duh are un rol 
deosebit în Revelaţie şi în Biserică: El duce la înfăptuire 
lucrarea lu: Dumnezeu în relaţia dintre Dumnezeu şi 
creatura Sa. El face creatura transparentă lui 
Dumnezeu, îi dă “simțirea” lui Dumnezeu. Fără 
lucrarea Duhului, cuvântul Revelaţiei nu s-ar arăta 
sufletelor ca şi Cuvânt al lui Dumnezeu. 

Desigur, nu trebuie să uităm că punctul 
culminant al Revelaţie: este Întruparea Fiului lui 
Dumnezeu. Dar Duhul Sfânt este Cel care Îl revelează 
pe Fiul lui Dumnezeu Care-şi asumă umanitatea. 
Duhul Sfânt ţi revelează pe Cuvântul lui Dumnezeu 
încă înaintea Întrupării, din veşnicie. 

Fiul şi Duhul, Cuvântul şi Puterea lui Dumnezeu 
realizează împreună Revelația şi lucrarea lui 
Dumnezeu în creaţie. 

Realitatea fundamentală care explică rolul 

Sfântului Duh în Revelaţie şi în Biserică este locul Său 
în Sfânta Treime. 


1. Sfântul Duh în Treime 


După învățătura ortodoxă, Sfântul Duh 
purcede din Tatăl şi străluceşte din Fiul. Această 
învăţătură şi-a găsit formularea cea mai limpede la 
patriarhul Constantinopolului, Grigorie Cipriotul 
(1283-1289).! 

Potrivit acestei învățături Sfântul Duh, 
strălucind din Fiul, Îl luminează pe Acesta nu numai 
in fața Tatălui, dar şi în faţa noastră. Astfel, cu 
iradierea Lui care Îl luminează pe Fiul, Duhui pătrunde 
in conştiinţa noastră şi întăreşte în ea capacitatea de 
a-l cunoaşte pe Fiul, şi prin el pe Tatăi. 

Dar, după Sfântul Grigorie Palama, Sfântul 
Duh, care purcede de la Tatăl spre Fiul şi străluceşte 
din Fiul spre Tatăl, nu ÎI luminează numai pe Fiul în 
faţa Tatălui, ci reprezintă şi bucuria Tatălui pentru 
Fiul şi bucuria Fiului pentru Tatăl. În această bucurie 
constă strălucirea Lui. 

Aşa cum, atunci când străluceşte din Fiul spre 
Tatăl, Duhul aduce Tatălui strălucirea şi bucuria 
Fiului, tot astfel El ne face să strălucim ca nişte fu, ne 
imbrățişează cu bucuria şi iubirea pentru Tatăl. 

Astfei, Duhul sădeşte şi întăreşte în noi 
capacitatea de a-l. percepe pe Dumnezeu, o 
sensibilitate filială. Această sensibilitate ne apare ca 
simțirea noastră proprie, subiectivă. Totuşi, ne dăm 





i. PG. 142 col. 240,242,250,257,260,266,267,286. 

seama că în ea se găsesc imprimate sensibilitatea 
Duhului şi cea a Fiului. Distingem în ea persona 
noastră, persona Duhului: Sfânt şi persoana Fiului. 
Sensibilitatea formează un tot, dar persoanele sunt 
distincte. 

Duhul nu aduce deci în noi o lumină teoretică, 
c1 o lumină care imbrățişează inima noastră pentru 
Fiul şi pentru fatăl. Faptul că Duhul aduce lumina lui 
Dumnezeu în noi Mântuitorul îl exprimă în aceşti 
termeni: “Nu vol veţi vorbi, ci Duhul Tatălui vostru 
va vorbi în voi (Mt.20,20). lar Apostolul Pavel scrie: 
“Tot astfel Duhul vine în ajutorul slăbiciunii noastre, 
căci noi nu ştim să ne rugăm aşa cum trebuie, ci Duhul 
Însuşi se roagă pentru noi cu suspine negrăite” 
(Rom.8,26). 

Intemeindu-se pe aceste expresii şi pe învăţătura 
despre Duhul Care purcede din Tată! şi străluceşte 
prin Fiul, astfel că in acelaşi timp şi Fiul străluceşte 
în lumina Duhului, Părinții au considerat pe Sfântul 
Duh drept Persoana Care aduce în suflete energia 
divină, Care devine în acestea capacitatea de a-L 
cunoaşte şi de a-L iubi pe Dumnezeu. Sfântui Grigorie 
Palama este cel ce a precizat formularea dogmatică a 
acestei concepții. “In primele opt secole, remarcă 
Paul Evdokimov, am asistat la un ciclu Arisrof/ogic 
care a făcut loc în secolul al IX-lea unui ciclu 
pnevmatologic. Prin calea isihastă, acesta din urmă 
îşi atinge punctul culminant în secolul al XIV-lea şi îşi 
găseşte armătura dogmatică în învățătura Sfântului 
Grigorie Palama şi în definițiile Sinoadelor de la 
Constantinopol. Adagiul patristic: «Dumnezeu s-a 
făcut om ca omul să se poată face dumnezeu» pune 
«în dumnezeirea» fiinţei umane drept scop al iconomiel 











20 


mântuirii. E! primeşte o aprofundare decisivă în lu- 
mina teologiei Sfântului Duh şi a învăţăturii energiilor 
divine” ? “Palamismul desăvârşeşte marea elaborare 
pnevmatologică a Evului Mediu bizantin căci, după 
Palama, «energia necreată este inseparabilă de Duhul 
Sfânt»? 

Aceasta nu înseamnă că energia divină este 
proprie numai Duhului, ci că Duhul este Cel care o 
introduce în creaţie și îi dă toată eficacitatea Sa. 

Duhul primeşte de la tatăl aceeaşi energie 
necreată ca şi Fiul, dar nu există nici o confuzie între 
cele trei Persoane: Duhul primeşte această energie în 
felul Său propriu, tot aşa cum E! posedă ființa divină 
în felui Său propriu. Ă 

In toate privinţele Duhul Sfânt Îşi păstrează 
rolul de a Treia Persoană în Treime. Şi în nici un chip 
El nu poate deveni a Doua, pentru că Treimea nu se 
poate reduce la o dualitate şi pentru că fiecare Persoană 
îşi pâstrează în Treime rolul Său distinct. Cea de a 
treia Persoană le confirmă pe celelalte două în distincția 
lor, nelăsându-le să se confunde într-una singură, aşa 
cum se întâmplă în anumite sistematizări ale 
filhloquismului. 

Sfântul Atanaşie scrie: “Domnul a spus că 
Duhul este «Duhul Adevărului» indicînd prin aceasta 
faptul că în El Treimea îşi găseşte desăvârşirea” *. 

- Numai cei Trei într-o reciprocitate neîntre- 





? Le Saint-Esprit dans la tradition orthodoxe, Paris 1970, 
p.70. 

" Ibid, p.61 - citat din La defense des saints hesychastes, 
Louvain, 1959, p.572. 

* Epistula I ad Serapionem, PG 26,589-=PSB 16, 19838, p.55. 

ruptă, fiecare unic şi în acelaşi timp impli-cându-i pe 
ceilalți fără a-i confunda, reprezintă desăvârşirea 
existenţei şi a relației. Trebuie să existe un al Treilea 
pentru a depăşi dualitatea fără să existe confuzie a 
celor Doi. Dacă n-ar exista decât Două Persoane, Ele 
ar risca fie să se confunde, fie să se separe total. 
Numai oa Treia Persoană poate asigura comuniunea 
de bucurie a celorlalte Două. 

Sfântul Duh face imposibilă o relaţie 
impersonală în Dumnezeu, aşa cum tot El face 
imposibilă o atare relaţie între oameni. 

Cea de-a Treia Persoană înseamnă orientarea 
Cele; Dintâi către Cea de-a Doua, ca şi orientarea 
diferită a Celei de-a Doua către Cea Dintâi. Dacă, 
născându-l pe Fiul, Tatăl aşează în fața Acestuia, în - 
loc de nimic, o Persoană Care Îi este egală, purcezân- 
du-L din Sine pe Sfântul Duh, E! nu aşează pe cineva 
în loc de nimic, ci pe cineva prin care El Însuşi se 
orientează către Fiul, adică spre o Persoană care 
există. Şi, prin această a Treia Persoană nu se manifestă 
numai bucuria Celei Dintâi față de Cea de-a Doua, ci 
şi bucuria Celei de-a Doua către cea Dintâi, pentru că 
Aceasta este obârşia sau principiul care face să existe 


“tot ceea ce există. Dar Cea de-a Treia nu este numai 


un semn al bucuriei Tatălui față de Fiul. O bucurie 
neîmpărtăşită nu ar fi o adevărată bucurie. Cea de-a 
Treia îngăduie Fiului să transforme bucuria primită 
de la Tatăl în bucurie faţă de Tatăl. 

Şi aceasta nu este numai o bucurie proprie 
Tatălui şi Fiului, ea aparţine deopotrivă Duhului 
Sfânt Care poartă această bucurie de la Unul la Altul. 
De aceea, Sfântul Grigorie Palama scrie: “Astfel 
Duhul Sfânt este bucuria dinainte de veci a Tatălui şi 

a Fiului, în care Aceştia împreună se bucură. Această 
bucurie este trimisă de Aceştia Doi celor care sunt 
vrednici de ea... dar existența Sa (personală) vine 
numai de la Tatăl”*. O bucurie care ea însăşi ar fi 
impersonală i-ar lăsa pe Cei Doi încă separați. Bucuria 
desăvârşită dintre Ce: Do: cereprezenţa unuial Treilea 
Care să depăşească orice preocupare de sine şi să 
permită celorlalți Doi să depăşească nu numai separaţia 
solitară dar şi dualitatea închisă. 

Fiecare lucrare este realizată de Cei Trei: este 
bucuria şi strălucirea comună. Dar fiecare Persoană 
înfăptuieşte lucrarea comună în modul care Îi este 
propriu. 

Sfântul Duh duce la bun sfârşit fiecare energie 
sau lucrare divină şi, în acest sens, se spune că Elo 
desăvârşeşte. Dar El nu ar putea să o ducă la capăt şi 
să o desăvârşească, dacă nu ar primi-o de la Tatăl şi 
nu ar arăta-o prin Fiul, sau dacă Fiul nu ar arăta-o prin 
Duhul. În Duhul fiecare lucrare îşi atinge scopul său 
pentru că desăvârşita comuniune în Dumnezeu, care 
există nu numai în ființa comună dar şi în fiecare 
lucrare, se manifestă şi se înfăptuieşte în Cea de-a 
Treia Persoană. 

Se înţelege acum că Duhul joacă un rol deosebit 
de important în raportul pe care Dumnezeu îl stabileşte 
cu creația Sa şi în lucrarea Sa de mântuire a acesteia. 

Duhul este bucuria lui Dumnezeu revărsân- 
du-se asupra creaţiei pentru a asigura o oriențare 
innoită a creaţiei către Creatorul său, depăşirea 
separaţiei dintre Dumnezeu şi creaţia Sa şi deci 





* Capita physica et theologica 36, PG 150,1144-1145=FR 
VII, 1977, p.446. 

realizarea deplină a acesteia. Concentrată în Sfântul 
Duh, bucuria lui Dumnezeu se revarsă datorită Lui în 
inimile noastre, astfel că suntem introduşi în însăşi 
bucuria Treimii. 


2. Sfântul Duh în Revelaţie 


Introducând energia divină în profunzimea 
creaţiei, Sfântul Duh suscită, în acelaşi timp şi în 
măsura în care această energie vine în întregime de la 
Hristos, o sensibilitatea pentru Dumnezeu, pentru 
prezenţa şi acțiunea divină în viaţa umană şi în lume. 
“Fără Duhul, scrie Sfântul Atanasie, suntem străini de 
Dumnezeu și departe de El iar prin împărtăşirea de 
Duhul suntem iegaţi de Dumnezeire. Deci, a fi noi în 
Tatăl nu e al nostru, ci al Duhului Care este în noi şi 
rămâne în noi, cât îl păstrăm în noi prin mărturisirea 
(credinţei)”.* În Sfântul Duh, şi prin acesta în Hristos, 
Dumnezeu îndumnezeieşte creatura, pentru că Duhul 
o face transparentă lui Dumnezeu. “În EI (Duhul) - 
notează mai departe Sfântul Atanasie - Cuvântul 
slăveşte creatura şi, îndumnezeind-o, o înfăţişează 
Tatălui. De aceea, Cel care uneşte creatura cu 
Cuvântul, nu poate fi El Însuşi o creatură” 

Această sensibilitate este mai întâi capacitatea 
pe care o primeşte sufletul de a-L percepe pe 
Dumnezeu dincolo de toate. Dar cel care devine 
sensibil faţă de Dumnezeu devine astfel şi față de 
semenii săi: el || vede în aceştia pe Dumnezeu şi îi 


* Oratio 17] contra Arianos, PG 26,373=PSB 15, 1987,p.35!. 
” Epistula I ad Serapionem, PG 26,589=PSB 16, 1988, p.55. 

vede pe ei în Dumnezeu. Această sensibilitate faţă de 
Dumnezeu îl face deci pe om în întregime omenesc. 

Prima treaptă a acestei sensibilități e credința. 
Pe măsură ce aceasta se dezvoltă, intuiţia realităţii 
transcendente şi totodată atotprezente a lui Dumnezeu 
nu încetează să sporească în om. Cel care are această 
sensibilitate Îl vede pe Dumnezeu pretutindeni, în 
toate lucrurile. Sădită în suflet de către Duhui, această 
sensibilitate este deopotrivă a Duhului Sfânt şi a 
omului. Acest sentiment de a fi totdeauna şi 
pretutindeni în prezenţa lui Dumnezeu îndeamnă la o 
rugăciunea neîncetață. 

Această sensibilitate este în acelaşi timp o 
afecțiune profundă şi un sentiment acut de 
responsabilitate faţă de Dumnezeu. Părinţii greci au 
numit-o aisthesis toi noos sau “simţirea minţii” € 

Responsabilitatea poate să ia forma fricii, a 
ascultării față de o misiune, a obligaţie: de a evita 
păcatul, de a duce o viață curată. Toată această gamă 
de sentimente este produsă de Duhul Sfânt. În fiinţa 
umană, făptură neînsemnată, responsabilitatea faţă 
de Dumnezeu pe care o suscită Duhul ia forma 
adoraţiei, dacă este iubire curată, ori pe cea a fricii şi 
cutremurului, dacă se asociază conştiinţei păcatului, 
ori pe cea a unei misiuni interioare dacă descopere 
„obligaţia absolută de a împlini voinţa lui Dumnezeu. 
Numai Duhul poate să trezească în noi răspunsul la 
iubirea și chemarea Tatălui, pe care Duhul însuşi 
ni-l aduce. Numai Duhul poate da acestui răspuns 
incandescenţă şi bucurie. Numai Duhul ne poate face 





* Diadoque de Photics, Sermon ascetique, chap. 34,36,37,39 
=FR, 1, 1946, p.348-350. 

să participăm la sensibilitatea şi la responsabilitatea 
Fiului față de Tatăl. 

Toate aceste atitudini apar la cei care primesc 
Revelația. Dacă, în primele etape ale Revelaţiei, 
Duhul lu: Dumnezeu i-a uimit pe oamen: prin 
manifestări de putere, prin mijlocirea unor acte 
exterioare extraordinare, odată cu profeţii acţiunea 
Sa se exprimă mai degrabă prin forța spirituală şi 
morală dată lor ca şi celorlalți oameni de către 
Dumnezeu. lar acest dar implică colaborarea omului, 
efortul său de a aprofunda relația cu Dumnezeu, 
pentru a îndeplini misiunea care i-a fost încredințată, 
pentru a duce o viaţă conformă cu voinţa divină. 

Sălăşluirea şi lucrarea în sufletul omenesc 
caracterizează pe Duhul Sfânt fiindcă, prin natura sa, 
sufletul este pregătit pentru această lucrare a Duhului. 
Ca expresie a ipostasului uman, sufletul este o 
imagine a Logosului divin iar prin atracţia pe care el 
o simte în mod natural spre Dumnezeul personal şi 
spre persoanele umane, el are în sine încă de la început 
pe Duhul lui Dumnezeu. Slăbind această tendinţă spre 
relația cu Persoana supremă şi cu celelalte persoane 
umane, păcatul a pus sufletul într-o stare contrară 
naturii sale. Sălăşluirea Duhului: restabilește şi întăreşte 
sufletul în capacitatea sa de relație cu Dumnezeu și 
aproapele; prin aceasta. el îl restaurează în starea 
conformă naturii sale - pros 10 ek physeos kâllos - 
cum spune Sfântul Vasile cel Mare. 

Tocmai: pentru că reprezintă desăvârşirea 
relaţiei dintre persoana Fiului şi cea a Tatălui, Sfântul 
Duh are capacitatea de a întări relația subiectului 
uman, ca şi chip al Fiului dumnezeiesc, cu Dumnezeu 
şi cu fiecare subiect personal în parte. 








Astfei, sufletul devine transparent lui 
Dumnezeu şi Dumnezeu devine transparent pentru 
suflet. Sfinţenia este starea de transparenţă a 
Duhului devenită interioritate a sufletului, în timp ce 
transparența sufletulu: devine interioritate a lui 
Dumnezeu. Numai unind subiectivitatea sa cu 
subiectivitatea Duhului, Sfânt prin fiinţa Sa, se poate 
omul sfinți pe sine. Unit cu Duhul, sufletul devine 
transparent, li vede pe Fiul şi pe Tatăl, face ca 
Dumnezeu să strălucească prin el. Ca al Treilea, 
Duhul îl deschide pe om lui Dumnezeu şi pe om 
omului, pentru că E! Însuşi este capacitatea supremă 
a deschideri, pentru că El este legătura de iubire 
dintre Tatăl şi Fiul. Chiar înaintea Întrupării, Sfântul 
Duh strălucea în Cuvântul. Totuşi, abia în Hristos se 
realizează deplina întoarcere a Duhului Sfânt în ființa 
umană. Fiind ipostasul care şi-a însuşit natura umană, 
Hristos poartă în însăşi umanitatea Sa pe Duhul Sfânt 
în toată plenitudinea Sa. În Întruparea Fiului, Duhul 
se află unit în mod ipostatic cu Acesta aşa cum este din 
veşnicie. Ca om, Hristos L-a primit astfel pe Duhul 
pentru totdeauna, aşa cum L-au primit patriarhii, 
regii şi profeții lui Israel. Dar El L-a primit pe Duhul 
în întregime aşa cum nu L-au primit aceştia. Duhul ca 
ipostas Se odihneşte în permanență asupra Fiului încă 
de la Întruparea Acestuia. Ceea ce se descoperă la 
Botez, când Duhul apare între Tatăl şi Fiul întrupat, 
unindu-l într-un anume fel şi mişcându-se de la Unul 
la Celălalt. Tatăl le arată tuturor pe Fiul întrupat 
asupra Căruia coboară Duhul sub chipul unui 
porumbel: “Acesta este Fiul Meu Cel iubit întru Care 
am binevoit”. Intruparea Fiului permite această 
manifestare. Ca om, Fiul răspunde în numele nostru 

iubirii Tatălui printr-o iubire ascultătoare până la 
jertfa Crucii; acest răspuns permanent E! l-a dat în 
Duhul Care rămâne între El şi Tatăl. Ca om, Hristos 
a ridicat la treapta cea mai înaltă sensibilitatea umană 
față de Tatăl şi responsabilitatea faţă de taţi oamenii. 
De aceea, El ridică ia cea mai înaltă treaptă şi 
rugăciunea pe care o adresează Tatălui pentru toţi 
frați Săi întru umanitate şi pentru întreaga creație. De 
aici vine şi faptul că El primeşte ca om cea mai: înaltă 
putere din partea Tatălui: puterea supranaturală a 
iubirii, putere capabilă să transforme sufletele şi să 
depăşească limitele naturii. 

Totuşi, această putere deplină asupra sufletelor 
prin care El le face sensibile față de Dumnezeu şi 
provoacă, fără a distruge legile naturii, efecte care nu 
provin din aceasta, Hristos o arată numai în momentul 
Invierii Sale şi mai ales al Înălţării Sale, când natura 
Sa umană, în întregime îndumnezeită, devine pe deplin 
transparentă pentru Tatăl şi pentru oameni, atunci 
când El realizează şi ca om, în mod integral, capacitatea 
Sa de comuniune cu Tatăl şi cu oamenii. 

Domnul făgăduieşte Apostolilor că Duhul Sfânt 
îi va umple ȘI pe ei cu puterea Sa: “Când Duhul Sfânt 
va veni peste voi veţi primi putere” (F. Ap. 1,8). Fără 
puterea Duhului, adică fără Cincizecime, Biserica nu 
ar fi ajuns la existență concretă şi nu ar fi durat. 
Revelația nu s-ar fi impus ca o evidență. “Cuvântul şi 
predica mea, scrie Pavel corintenilor, nu au stat în 
cuvintele convingătoare ale înțelepciunii omeneşti, ci 
în adeverirea Duhului şi a puterii, pentru ca credința 
voastră să fie întemeiată nu pe înțelepciunea oame- 
nilor, ci pe puterea lui Dumnezeu” (1 Cor.2,4-5. cf. 
| Tes.1,5). 


i 
| 

Se poate deci considera că Duhul este implicat 
pretutindeni unde Scriptura evocă puterea cu care 
s-a răspândit Evanghelia. Căci Vestea cea Bună “este 
pentru cel ce crede în puterea lui Dumnezeu” (| 
Cor.1,16). Ca Împărăţie a lui Dumnezeu în mers, 
Biserica începe cu pătrunderea în suflete a acestei 
Evanghelii a puterii, apoi durează şi se dezvoltă prin 
ea: “Căci Împărăţia lui Dumnezeu nu stă în cuvânt 
ci în putere” (| Cor.4,20). Sfântul Duh coborât la 
Rusalii nu întemeiază numai Biserica, dar rămâne în 
ea cu undele energiilor Sale necreate, nevăzute dar 
lucrătoare. Ă 

Subliniind faptul că Împărăţia lui Dumnezeu 
constă din putere, Scriptura a indicat prin aceasta că 
Duhul şi puterea Lui se manifestă în Biserică. Biserica 
este revelația lui Dumnezeu în Hristos a Cărui 
eficacitate se prelungeşte prin Duhul şi puterea Lui. 
Fa continuă Revelația în Hristos, nu ca o sporire a 
conţinutului său, ci ca o actuatizare în Duhul a prezenţei 
lucrătoare a lui Hristos care S-a revelat deplin prin 
faptele şi cuvintele Sale şi prin cele ale Apostolilor. 

Prin Duhui luăm cunoştinţă de unitatea noastră 
cu Hristos şi dintre noi ca Trup al lui Hristos. Prin 
experienţa şi puterea Duhului, Hristos ne devine trans- 
parent. Tot prin Duhul Sfânt Dumnezeu menține 
lumea, acționează în ea şi, prin tainele Bisericii, o 
conduce spre fe/os-ui său, spre desăvârşirea ei. Prin 
Duhul Sfânt EI îşi înfăptuieşte planul de mântuire şi de 
îndumnezeire a lumi. Prin Duhul Sfânt oamenii 
primesc Revelația lui Dumnezeu şi Dumnezeu poate 
lucra prin ei. În apele vu care izvorăsc din Duhul Sfânt 
Biserica îşi adapă rădăcinile şi membrii săi primesc 
putere, credinţă, sporire în sfințenie. Prin Duhul Sfânt 

se actualizează și se dezvoltă comuniunea celor care 
îşi pun în Hristos toată credinţa lor. 

Astfel, aşa cum în Sfânta Treime Duhul Sfânt 
arată că Tatăl şi Fiul sunt Persoane distincte dar deo 
sin gură ființă, unite prin iubire, tot astfei Duhul Sfânt 
ne consacră pe noi ca persoane distincte zidindu-ne ca 
Biserică, unindu-ne prin bucuria unei comuniuni 
depline. Prin Duhul Sfânt intrăm în iubirea Tatălui şi 
a Fiului, simțim, chiar în distincţie, întreg focul iubirii 
Tatălui față de Fiul Său şi față de no: în măsura în care 
suntem uniți cu Fiul. Duhul Sfânt este focui - foc 
distinct, ipostatic - care iradiază din Fiul devenit 
Fratele nostru, foc care arde în noi devenind propria 
noastră iubire filială faţă de Tatăl. Prin Sfântul Duh 
ne simțim uniţi în Hristos şi ortentaţi către Tatăl, şi 
astfel alcătuim Biserica: V5i Spiritus Sanctus, ibi 
Ecclesia (“Acolo unde este Duhul Sfânt, acolo este 
Biserica”) spunea Sfântul Irineu, şi acest adagiu, 
continuă acelaşi Sfânt Părinte, poate fi răsturnat: bi 
Ecclesia, ibi Spiritus Sanctus (“Acolo unde este 
Biserică, acolo este Duhul Sfânt”). Dar Sfântul Irineu 
precizează: “Acolo unde este Duhul Sfânt, acolo este 
Biserica şi acolo. unde este Biserica, acolo este 
Adevărul”.” Aş spune că adevărul este plenitudinea 
realităţii. Şi pienitudinea realității este Dumnezeu 
făcut om, este comuniunea cu El. 

Astfel este Biserica. Experienţa deplinei 
comuniuni personale ne-a devenit posibilă prin 
Intrupare. Nu există comuniune decât cu o persoană, 
iar Persoana desăvârşită Care se face pe deplin 
accesibilă în misterul ei infinit - păstrându-şi totodată 


? Adversus haereses LII, 24,1:P.G.7,966. 

această taină - este Dumnezeu întrupat, Hristos. Nu 
există viaţă adevărată, bucurie adevărată decât în 
comuniunea noastră cu Hristos şi în El, adică în 
Biserică. 

Dar Hristos nu poate face să iradieze în noi 
această comuniune decât pentru că trăieşte El Însuşi 
în comuniunea infinită, desăvârşită a Persoanelor 
Treimit. Dându-ne Duhul Sfânt, Hristos ne dă Duhul 
acestei desăvârşite comuniuni trinitare. 

Omul agonizează când este lipsit de orice 
comuniune cu un alt om. Dar comuniunea dintre 
persoanele umane agonizează atunci când ea nu-şi 
găseşte izvorul şi fundamentul în Dumnezeu, 
Persoană infinită sau mai degrabă Unitate infinită de 
Persoane divine. 

Relaţia dintre persoană şi persoană este singura 
cale a realității şi tainei. Numai această adâncire plină 
de iubire a unei persoane în alta oferă viaţa şi bucuria. 
Dar nu putem avea revelaţia celuilalt ca profunzime 
izvorâtoare, ca sursă a une! vieţi nesfârşite, decât 
dacă Duhul Sfânt ni-l arată pe celălalt în Dumnezeu, 
în tama Dumnezeului: personal care se revelează. 
Singura Persoană din care ţâşneşte inepuizabil viaţa şi 
lumina este cea a lui Hristos. Experiențele mistice pe 
care le caută astăzi mulți tineri în yoga sau în metafizica 
hindusă sunt destinate eşecului dacă nu ajung la 
comuniunea personală cu Hristos, la inepuizabila 
profunzime şi căldură a Persoanei Sale divino-umane. 
Doar în Persoana divino-umană a lui „Hristos, 
cunoscută datorită focului Duhului, persoana umană 
se salvează de iadul singurătăţii. Pentru că nu poate fi 
vorba de comuniune plenară şi inepuizabilă decât 
impreună cu Persoana lui Hristos şi numai în lisus 

Hristos găsim Duhul unei comuniuni: neîncetate dintre 
oameni, găsim Biserica. 

Pentru toate aceste motive, Duhul Sfânt este 
Persoana care face din om un rug aprins, Care ne 
umple de lumina lui Hristos dacă încercăm fără încetare 
să trăim în Hristos având mereu în gândul nostru pe 
lisus. Aşa cum spune Olivier Clement, Biserica este în 
lume marele rug aprins al cărui foc nesfârşit nu este 
altcineva decât Duhul Sfânt. 








Capitolul 1] 


Sfântui Duh în viaţa Bisericii 
1. Transparenţa Duhului în Biserică 


„Biserica este mediul particular al energiilor 
necreate introduse în lume de Duhul! Sfânt. Biserica 
este Revelația întrupată şi activă a lui Dumnezeu în 
umanitatea celor care o acceptă prin credință. Este 
Trupul tainic al lui Hristos în care Revelația îşi aduce 
roadele ei, după expresia Sfântului Vasile cel Mare!” 
In Biserică, sub forma Bisericii, Revelația divină îşi 
desăvârşeşte opera sa de sfințire şi de mântuire 
arătându-şi în acest scop puterea sa. 

Prin Duhul Sfânt Care rămâne în Hristos şi prin 
urmare în Biserică, Domnul continuă să-şi exercite 
puterea în Biserică nu numai prin cuvinte, dar şi prin 
fapte directe. El îşi exercită puterea îndeosebi: prin 
Taine şi terurgii şi prin răspunsul credincios, pozitiv, 
dat rugăciunilor în Biserică. Biserica îşi menţine legătura 
cu Hristos prin credința care se manifestă în rugăciune: 
rugăciune pentru tămăduirea boinavilor, pentru ocroti- 





1 De Spiritu Sancto, cap. 16; PG 32,140=PSB 12, 1988, p.55. 

rea împotriva duşmanilor, pentru izbândire în tot 
lucrul bun, pentru luminarea minţii, pentru o viaţă 
fără păcat, pentru mântuire. 

Credincioşii vin la Biserică pentru a chema 
prin rugăciunile lor şi prin rugăciunile preotului 
ajutorul lui Dumnezeu pentru toate nevoile lor. Ei îl 
cheamă pe preot în casele lor pentru ca acesta să se 
roage împreună cu ei. În rugăciunea de binecuvântare 
a apei preotul spune: “Stăpâne Doamne, Dumnezeul 
nostru, Cel mare în sfat şi minunat în lucruri..., trimite 
harul Preasfântului și de viaţă făcătorului Tău Duh, 
Care sfințeşte toate, şi sfințeşte şi apa aceasta. Şi prin 
împărtăşirea şi stropirea cu apa aceasta, trimite nouă 
binecuvântarea Ta, care spală întinăciunea patimilor. 
Aşa ne rugăm, cercetează neputinţa noastră, Bunule, 
şi tămăduieşte cu mila Ta bolile noastre cele sufletești 
Și trupeşti . 

in rugăciune sufletul îşi pierde împietrirea, 
devine sensibil, receptiv, deschis energiei lui 
Dumnezeu. Biserica este locul şi forma puterii lui 
Dumnezeu acţionând neîncetat între oameni şi în ei, 
pentru că ea este locul rugăciunii. Rugăciunea cere 
lucrarea lui Dumnezeu iar Dumnezeu lucrează datorită 
rugăciunii. Biserica este locul întâlnirii sensibile dintre 
rugăciunea noastră şi puterea lui Dumnezeu. 

Sensul rugăciunii în Biserica Ortodoxă ar fi de 
neînțeles fără această încredere în puterea lui Hristos 
lucrând prin Duhul în membrii Bisericii. Rugăciunea 
pentru care cerem lucrarea lui Dumnezeu ca şi răspunsul 
divin sunt lucrări ale Duhului. Biserica constituie 
câmpul Duhului şi deci locul în care se realizează 
mântuirea. Trebuie să amintim aici faptul că rugăciunile 
credincioşilor în casele lor, ca şi în oricare alt loc, sunt 

şi ele rugăciuni în Biserică, pentru că Biserica este 
prezentă pretutindeni unde se află unul din membrii 
ei. 

Rugăciunea implică o mântuire care se lucrează 
în “sinergie”, în conlucrare. Bişerica apare astfel ca o 
comunitate rugătoare a celor care ştiu că prin rugăciune 
primesc puterea transformatoare şi mântuitoare a lui 
Hristos, a celor care au devenit sensibili față de 
această putere, capabili să facă experienţa ei. 

Rugăciunea este deci teologia cea mai 
completă, teologia dusă până la capăt. Prin rugăciune 
nu mai rămânem la o speculație despre Dumnezeu sau 
despre credinţă, ci facem experienţa lui Dumnezeu în 
manifestarea energiei Lui, putere care răspunde 
rugăciunii şi sporeşte în om setea de rugăciune, facera 
experienţa acţiunii mântuitoare a lui Dumnezeu în 
întreaga ei amploare. De aceea Evagrie Ponticul a 
putut spune: “ Dacă eşti teolog te rogi cu adevărat şi 
dacă te rogi în adevăr eşti teolog"! 

Credincioşii nu vin la Biserică pentru a asculta 
o expunere teoretică - fie ea o definiţie infailibilă sau 
una din multiplele interpretări aduse de teologi - ci 
pentru a primi în rugăciune puterea mântuitoare a lui 
Dumnezeu. Comuniunea proprie Bisericii nu este 
obiectul unei contemplații estetice sau al unei speculații 
abstracte, ea trebuie să fie un mod de întrajutorare al 
credincioşilor, întemeiat pe rugăciune, pentru nevoile 
lor concrete cele mai diverse; este o experienţă comună 
a prezenţei şi ajutorului iu: Dumnezeu resimțite 
datorită căldurii deosebite a rugăciunii realizate în 
iubirea lor întreolaltă. Credincioşii se roagă în comun 





"1 De oratione,60; PG 79,1173=FR 1, 1946, p.81. 

ŞI unii pentru alţii şi astfel fac mai uşor experienţa 
unității lor în Hristos şi a puterii lui Hristos. Îngerii şi 
Sfinții fac şi ei parte din această comuniune care cere 
ajutorul lui Dumnezeu pentru fiecare în parte şi 
pentru toți împreună: “Toate oștirile cereşti, 
Inaintemergătorule al Domnului, cei doisprezece 
Apostoli şi toți Sfinții împreună cu Maica lui 
Dumnezeu, rugaţi-vă să ne mântuim toţi” (Paraclisul 
Maicii lui Domnului, cântarea 9). 

Rolul de sluţire al Biserici: se explică şi el prin 
puterea lui Hristos: Biserica este organismul prin care 
această putere mântuitoare se comunică oamenilor; 
această putere lucrătoare în ea îi îngăduie să-i iubească 
pe oameni, să facă să iradieze între ei comuniunea 
întemeiată pe rugăciune. 

Cultul Bisericu nu este deci o laudă adresată 
unui Dumnezeu închis în transcendența lui, care 
s-ar lăsa contemplat numai de către intelect şi i-ar uita 
pe oameni şi nevoile lor ci este lauda adusă marilor 
lucrări ale lui Dumnezeu care dă credincioşilor 
încredere în capacitatea pe care o are Dumnezeu dea 
lucra şi acum, de a veni şi acum în ajutorul lor. 
Credincioşii Î! laudă pe Dumnezeu pentru lucrările 
Sale de odinioară, pentru iertarea acordată în 
desfăşurarea Revelaţiei diferitelor categorii de oameni, 
chiar şi celor mai mari păcătoşi. Acestă rememorare 
le dă nădejdi că Dumnezeu îi va ajuta şi pe ei 
răspunzând cererilor lor actuale. Sau ei Îl laudă pe 
Dumnezeu pentru a-l mulțumi pentru ajutorul dat. 
Cultui e intens preocupat de nevoile concrete ale 
oamenilor. Maniuirea nu este separată de ajutorul pe 
care Dumnezeu îl dă oamenilor în diferitele împrejurări 
ale vieţii lor ca ei să înfăptuiască binele şi: să facă să 

sporească în ei toate aspiraţiile pozitive. Dumnezeu 
nu încetează să arate omului iubirea Sa pentru el şi 
pentru lume. Fără această iubire, Dumnezeu nu s-ar 
preocupa de mântuirea oamenilor. 

Lui Dumnezeu nu-i cerem ceva înainte de a-L 
fi lăudat, şi nu-L lăudăm pe Dumnezeu înainte de 
a-l cere ceva. 

Pentru Ortodoxie, Biserica este locul 
duhovnicesc în care puterea lui Dumnezeu este 
constant experiată în rugăciune, este locul în care 
Duhul este experiat ca putere, iar această sensibilitate 
duhovnicească a credincioşilor față de prezenţa şi 
lucrarea lui Dumnezeu este ea însăşi provocată de 
Duhul. Sfânta Tradiţie, prin care Biserica se 
perpetuează cu ajutorul rugăciunii, constă tocmai în 
această persistență în Biserică-prin Sfântul Duh a 
lucrării mântuitoare a lui Hristos. 

Experiat ca izvor de putere, Hristos este intens 
cunoscut de întreaga Biserică în “sobornicitatea” sa 
rugătoare, în sobornicitatea permanentă a tuturor. Ca 
izvor de viaţă, Acest Hristos este cunoscut înainte de 
orice prin expenența liturgică. De aceea, cultul ca 
dialog între Biserică şi Domnul său sub forma 
Trugăciunii-putere are o atât de mare importanţă în 
Biserica Ortodoxă. 

In calitatea sa de cult public, el reflectă şi 
susține unitatea Bisericii în viaţa sa în Hristos. In acest 
cult public Duhul Sfânt sensibilizează sufletele nu 
numai! în vederea unei relații mdividuale cu Dumnezeu, 
dar şi în vederea unei relaţii cu Dumnezeu în cadrul 
întregii comunități, în comuniune cu toţi cei care 
cred. Duhul suscită în credincioşi un sentiment de 
responsabilitate în faţa lui Dumnezeu pentru mântuirea 

fraţilor lor, o afecțiune pentru ei care este totodată 
afecţiune comună pentru Dumnezeu. Rugăciunea 
împreună provoacă şi exprimă toate acestea. 
Transparenţa activă a Duhului este deci experiată mai 
ales în cult, deci în Biserică în calitate de subiectal 
acestui cult comunitar. Duhul se manifestă înainte de 
toate în Biserică şi în Tainele ei în inima cărora se află 
Euharistia. 

Rugăciunile personale de credincioşilor îşi au 
şi ele valoarea lor, dar numai ca participare la viaţa şi 
ia credinţa Bisericii. In rugăciunile comune 
credincioşii pot intercala cereri individuale, după 
situaţia lor concretă. Dar, dacă rugăciunile individuale 
sau cele ale cultului public sunt schimbate de fiecare 
dată sau foarte des de cei care le pronunță sau de 
Biserică în întregul său, unitatea comuniunii are de 
suferit, Hristos şi lucrarea Sa riscă să nu mai fie 
înţelese în aceeaşi perspectivă pentru o aprofundare 
mereu înnoită a bogăției lor nesfârşite. Formarea 
convergentă şi constantă a credincioşilor va avea şi ea 
de suferit. | 

Unitaţea interioară a Ortodoxiei este o unitate 
largă şi permanentă, hrănită de Liturghia euharistică 
şi de cultul întreg, mereu același, în care puterea lui 
Dumnezeu este experiată ca un răspuns la rugăciunea 
acestei largi comunităţi eclesiale, câmp al energiilor 
necreate ale lui Dumnezeu. 

Larga comunitate eclesială ortodoxă nu se 
farâmiţează în grupuri restrânse organizate în jurul 
unor individualități prestigioase. Ea are de fapt 
conştiinţa că Duhul este puterea comuniunii rugătoare, 
experiență comună a lui Hristos Care vrea să-i aducă 
pe toți oamenii la El. Rugăciunea Bisericii este o 

“sinergie” a ei cu Duhul Care tinde să adunz toate 
persoanele în Hristos. Chiar şi rugăciunile individuale 
se fac prin puterea aceluiaşi Duh Care se roagă în toţi 
şi întăreşte unirea tuturor în revelaţia integrală a lui 
Hristos. Fiecare persoană se roagă pentru toți şi toți 
se roagă pentru ftecare. 

Fiecare Taină presupune invocarea (“epicieza”) 
Duhului şi în acest mediu sacramental este primită 
energia Duhului. Dar această epicleză este rostită în 
numele întregii Biserici şi harul Duhului coboară 
asupra celui care primeşte o Taină pentru că prin 
aceasta el se încorporează Bisericii sau creşte în 
Biserica pe care o animă energiile necreate ale Duhului 
Sfânt. Acesta Se dăruie în Biserică zidindu-l pe cel 
care Il primeşte în măsura în care acesta îşi întăreşte 
apartenenţa la comunitate. Sfântul Duh se dăruie 
împreună cu sau din Trupul tainic al lui Hristos 
întărind şi sporind acest Trup. 

Se poate spune chiar că orice rugăciune a. 
Bisericii şi a membrilor să: constituie, în sensul larg al 
cuvântului, o “epicleză” care cere şi primeşte Duhul 
ca pe o puterea lui Dumnezeu. In această perspectivă, 
credinciosul îşi începe fiecare zi, fiecare ocupaţie, 
printr-o epicleză, prin invocarea Duhului în rugăciunea 
“Impărate ceresc”. lar Duhul îi acordă una din energiile 
Lui necreate. Aceasta pentru că invocarea se realizează 
în Trupul unic al lui Hristos şi cere puterea Duhului lui 
Hnmstos; iar acest Duh, însuflețind Trupul tainic, 
imparte fiecăruia darul care îi este necesar spre 
întărirea comunităţii eclesiale, spre îmbogățirea 
Trupului tainic al lui Hristos. 

Duhul introduce în adâncul omului energia 
divină care ne uneşte în Fiul şi ne face să participăm 

la relația Fiului cu Tatăl. Duhul pe Care Îl primim 
împreună cu Trupul şi Sângele Mântuitorului, ne face 
“concorporali şi consanguini cu Hristos"(cf.Ef.3,6), 
ne integrează Trupului şi Sângelui pnevmatizat al 
Domnului. 

In fapt. după ce a prefăcut Sfintele Daruri, 
Sfântul Duh îi preface şi pe cei ce se împărtăşesc din 
acestea. “Cerem trimiterea Sfântului Duh, spune 
Sfântul Chiril al lerusalimului, căci în general Duhul 
preschimbă tot ceea ce atinge'"'?. El preschimbă 
făcându-ne sensibili pentru Dumnezeu, sfințind şi 
îndumnezeind, căci El pune persoana umană în relaţie 
de iubire cu Treimea şi deci cu ceilalți credincioşi. 
Duhul este Persoana a Treia în Care primele Două se 
întâlnesc în plenitudinea iubirii dincolo de orice 
separație. În Duhul lui Hristos se realizează depăşirea 
universală a separaţiei apărute ca urmare a păcatului 
originar. 

Prin rolul acordat Persoanei divine a Duhului 
în sensibilizarea credincioşilor faţă de Dumnezeu 
printr-o rugăciune solidară şi o responsabilitate 
reciprocă, Biserica Ortodoxă are imense posibilități 
de a dezvolta viaţa în comuniune. 

In Liturghia euharistică comunitatea ortodoxă 
recunoaşte că Trupul Domnului, în care Duhul 
transformă pâinea, “se frânge pentru toţi” şi că Sângele 
său, în care acelaşi Duh aliubirii transformă vinul, “se 
varsă pentru toți. 

Trupul şi Sângele lui Hristos sunt mijlocul şi 
hrana iubirii dintre toţi şi pentru toţi, pentru că Duhul 
este prezent în ele. Acum această prezență rămâne 





12 Catehezele mistagogice, V,6 

ascunsă, într-un anume fel ca o arvună, dar 
conducându-ne chiar prin aceasta, în mod dinamic, 
spre împărtăşirea deplină şi deschisă de Hristos în 
Duhul şi, în acelaşi timp, ia o comuniune deschisă şi 
universală cu oamenii. 

Tocmai această prezență dinamică dă cultului 
tensiunea şi deschiderea sa eshatologică care fac 
comunitatea să trăiască într-un anume fel în 
transparenţa Plinirui finale către care tinde susţinută 
de Duhul vieţii şi al plinătăţii. Eshatonul va fi revelaţia 
deplină a Duhului ca energie şi slavă dumnezeiască şi 
îndumnezeitoare, care va depăşi starea de separație a 
lumii căzute prin intensitatea comuniunii oamenilor 
cu Dumnezeu şi întreolaltă, prin realizarea une: 
comuniunii universale şi desăvârşite. În Liturghia 
Sfântului loan Hrisostom, după prefacerea darurilor 
cerem ca împărtăşirea de Trupul şi Sângele Domnului, 
plină de căldura şi iubirea Duhului, să ne facă 
moştenitori ai împărăției “cerurilor” . 

Duhui! Sfânt este puterea care susţine în noi 
prin rugăciunea Bisericii tensiunea spre înviere: El 
este Cel care va realiza învierea noastră prin care vom 
participa la trupul înviat, deplin transparent al 
Domnului, prin trupurile noastre devenite ele însele 
pe deplin transparente în experienţa plină de bucurie 
a comorilor iubirii Lui. 

Biserica este comunitatea celor ce înaintează 
prin puterea Duhului lui Hristos spre învierea şi 
plenitudinea negrăită a comuniunii desăvârşite cu 
Hristos şi cu toți cei ce cred. Biserica ar vrea ca toţi 
oamenii să păşească pe această cale pentru ca :iconomia 
Fiului său şi: planul mântuirii să-şi dea ultimele lor 
roade, prin lucrarea continuă a lui Hristos în Duhul 

Său. Sfântul Duh este călăuza plină de putere Care 
conduce creaţia spre Împărăția de acum deschisă, 
lucrând îndeosebi în şi prin aceast câmp de forță divin 
care este Biserica. In lumina acestei perspective 
imense şi cu adevărat veşnice, a acestei “cunoaşteri”, 
puterea lui Dumnezeu ne pune în mişcare prin Duhul. 
Viziunea este inseparabilă de dinamism, dinamismul 
este inseparabil de o viziune imensă, luminoasă, fără 
de sfârşit. Emoţionalul poartă în el cunoaşterea 
credinţei şi deci stabilitatea şi, invers, cunoaşterea 
credinţei îl mişcă pe om în întregul său. 

Sfântul Vasile cel Mare în tratatul său despre 
Sfântul Duh !* a evocat cultul ca o deschidere asupra 
eshatologiei prin care primim adevărata înțelegere a 
istoriei şi puterea de a participa pozitiv la ea. Trebuie 
să ne rugăm în picioare în toată perioada cuprinsă 
între Paşti şi Cincizecime, potrivit unei tradiţii care, 
spune Sfântul Vasile, vine de la Apostoli, pentru a 
arata că suntem în mers către Împărăţia cerească care 
va fi Cincizecimea finală şi desăvârşită. Suntem în 
mers purtând î în noi Duhul lui Hristos Cel Înviat, fiind 
noi înşine în mod virtual înviați. 

În cursul Liturghiei euharistice aratăm că 
suntem în mers, că nu avem aici cetate stătătoare 
(Evr. 13,14), că nu ne fixăm definitiv în nici o situaţie 
a acestei lumi,ci că încercăm să mergem mereu mai 
departe, să depăşim orice nivei atins “tinzând” mereu 
mai sus, cum spune Sfântul Pavel (Fii. 3,14), cum 
spune şi Sfântul Grigorie al Nyssei în învăţătura sa 
despre “epectază”. Duhul lui Hristos Cel Inviat ne 


13 De Spiritu Sancto, cap.26;PG 32,186-191=PSB 12, 1938, 
p.79-81. 

menţine într-un dinamism mereu mai puternic şi dă 
adevărata direcție şi adevăratul sens aspirației 
sufletului uman spre progres. Undele acestui dinamism 
creştin întreţinut de Duhul se revarsă asupra întregii 
umanităţi, chiar dacă ea nu este conştientă de aceasta. 
Duhul lui Hristos Cel Inviat ne conduce din interior 
spre Cincizecimea eshatologică când El va străluci în 
deplinătatea trupului transparent al lui Hristos, dar şi 
al inimilor noastre care vor fi sporit în transparenţă 
prin unirea cu Hristos. 


2, Harismaticii. 
Trei figuri harismatice 
în Biserica Ortodoxă Română 
în secolele XIX şi XX. 


Viaţa Bisericii în Duhul, aşa cum am spus, 
constă în mod esențial în experienţa puterii 
dumnezeieşti ca răspuns la rugăciune. Experienţă 
care se realizează nu numai în cultul public dar şi în 
rugăciunea particulară practicată cu conştiinţa unei 
depline comuniuni ecleziale. 

Să precizăm acum că rugăciunea ma! intensă a 
anumitor membri a1 Bisericii le aduce acestora o mai 
mare experiență a prezenţei şi puterii lu: Dumnezeu în 
Duh şi face din ei nişte harismatici numiţi în Ortodoxie 
“oameni duhovniceşti”. Aceşti “oameni duhovniceşti” 
se hrănesc nu numai cu rugăciunea liturgică şi 
particulară a Bisericii, dar şi cu scrierile ascetice şi 
patristice pe care ei le cunosc uneori din lectură dar 
cel mai adesea din viața părinţilor lor duhovniceşti 

care întrupează în mod concret aceste scrieri. Ei 
deprind astfel învăţătura curăţirii de patimi şi metoda 
rugăciunii neîncetate. Prin aceasta îşi spiritualizează 
natura astfel că ea devine permeabilă Sfântului Duh şi: 
luminii dumnezeieşti, întocmai ca Hristos pe Tabor. 
Atunci această lumină, care este în acelaşi țimp o 
energie divină, ei o iradiază deopotrivă ca spiritualitate, 
putere supranaturală şi iubire nesfârşită pentru oameni. 

Trebuie notat că aceşti oameni nu se asociază 
în grupuri harismatice separate de ceilalți membri ai 
Bisericii, pentru că una din patimile de care ei se 
curăţă este tocmai mândria. Ajunşi foarte smeriţi, ei 
au conştiinţa că sunt cei mai mari păcătoşi, au un 
respect nemărginit faţă de Biserică şi față de harul 
preoţiei. Ei îşi desăvârşesc smerenia prin însăşi 
rugăciunea lor, această rugăciune neîncetată cunoscută 
sub numele de rugăciunea lui lisus: “Doamne, lisuse 
Hristoase, Fiul lui Dumnezeu, miluieşte-mă pe mine 
păcătosul”. Ei privesc pe fiecare om ca pe Hristos. În 
acelaşi timp, ei nu se închid față de lume, ci îşi 
mărturisesc iubirea față de oameni prin fapte de 
slujire sau, dacă sunt monahi, cel puţin prin rugăciunea 
pentru toţi. 

Vom prezenta acum pe scurt câțiva mari 
harismatici din viața Bisericii Ortodoxe Române care, 
din acest punct de vedere, este mai puțin cunoscută 
decât Biserica Rusă şi Greacă. 


4) Sfântul Calinic de la Cernica 


a fost unul din aceşti mari harismatici. A trăit între 
anii 1780-1868. Ajuns monah încă din tinereţe “el 
şi-a mortificat trupul tânăr printr-un post foarte aspru 

pe care numai un om desăvârşit l-ar fi putut suporta... 
Muit timp s-a mulțumit cu pâine şi apă fără să se 
sature”. “Noaptea nu dormea decât trei ore şi nu 
într-un pat ci pe scaun. Ziua participa la cele ma: grele 
munci împreună cu alți călugări”. N-a mâncat niciodată 
carne sau peşte, ci numai legume. Când a împlinit 
şaptezeci de ani, Biserica 1-a încredinţat un scaun 
episcopal dar el şi-a continuat viaţa ascetică şi se 
îmbrăca cu un veşmânt sărăcăcios. 

Prin asceza sa nu căuta numai mortificarea 
patimilor dar şi o sporire a virtuților opuse. Ela 
dezvoltat astfel în sine blândeţea, răbdarea, smerenia 
şi mai ales iubirea. Suferea cu cei nefericiţi, îi ajuta pe 
toți cei despre care ştia că sunt în nevoi. Banii pe care 
cei bogaţi îi dăruiau pentru slujbele bisericeşti, el îi 
trimetea de îndată celor săraci. Avea liste cu 
nevoiaşii din mai multe oraşe şi le trimetea bani de 
îndată ce primea. Când nu avea nimic ce să le trimită, 
plângea şi cerea celor care se aflau în jurul său “să-i 
facă rost de bani pentru a-i trimite sărmanilor frați ai 
iui Hristos”. Nu avea în chilia sa decât un ulciorcu apă 
şi toată viaţa a purtat aceleaşi veşminte aspre şi 
sărăcăcioase. 

El a reuşit să împace într-un mod minunat 
asceza şi viaţa contemplativă cu activitatea de 
constructor şi organizator. A contruit o mare biserică 
la Cernica şi şase alte biserici în alte mănăstiri şi 
parohii. A construit biserica şi reşedinţa episcopală 
din Râmnicu Vâlcea unde a trăit ca episcop. 

La sfârşitul vieţii s-a retras din nou ca simplu 
călugăr în mănăstirea sa de la Cernica. A murit în 
1868. Toată viaţa s-a concentrat în rugăciune şi în 
contemplaţie. Prin rugăciunile sale a vindecat bolnavi. 

Prin rugăciunile sale a salvat în 1821 comunitatea 
monahală de la Cernica ca și un mare număr de 
locuitori ai Bucureştiului, refugiați la Cernica când 
turcii asediau Bucureştiul. Părea ca un “înger 
pământesc”. Rugăciunile îndelungate, pline de iubire 
pentru Dumnezeu îi mișcau atât de puternic inima, 
încât adesea ochii i se umpleau de lacrimi. În astfel de 
momente era absent pentru toți, ca în extaz. Ucenicul 
şi biograful său A.Baldovin, scrie: “Eram uimit de o 
asemenea viață. supranaturală. Citisem multe vieţi de 
sfinți. Acum ştiam că mă aflu. alături de un sfânt în 
viaţă”. 


b) Starețul Ioanichie 


de la mănăstirea Sihăstria din Moldova, a devenit un 
mare harismatic între ani: 1910 şi 1944. S-a născut în 
1859 într-un sat din Transilvania, Zărneşti. Incă de 
foarte tânăr, deşi era cioban ia un boier, a vrut să 
meargă la Athos împreună cu un alt tânăr cioban 
pentru a se face călugăr. Tovarăşul său l-a învățat să 
citească şi el a început să înveţe psalmii pe de rost. 
Inainte de a pleca spre Athos, a revenit în satul său 
pentru a o vedea pentru ultima dată pe mama sa 
bolnavă. Dar mama a reuşit să-l reţină şi l-a silit să se 
căsătorească. Totuşi el a păstrat nostalgia vieții 
monabhaie. Un alt harismatic, “moş Gheorghe”, l-a 
sfătuit să meargă într-o mică mănăstire din munții 
vecini, unde trei pustnici trăiau fiecare în câte o 
colibă, şi să rămână acolo un an de încercare în chilia 
sa, să nu mănânce decât odată pe zi după apusul 
soarelui şi să citească în fiecare zi Psaltirea în întregime. 

La capătul unui an, el s-a întors în familia sa 

unde a continuat aceeași viață timp de încă un an. 
Apoi împreună cu “moș Gheorghe” a mers la Ierusalim. 
De acolo s-a îndreptat spre Athos unde s-a făcut 
călugăr. Revenit în România după o bucată de vreme, 
a fost trimis ia mănăstirea Sihăstria care era ruinată, 
pentru a o restaura. Şi-a condus mama, nevasta, 
surorile şi copi: la o mănăstire vecină. Sihăstria s-a 
umplut de călugări, atraşi de duhovnicia lui Ioanichie. 
Mânca o singură dată pe zi pe la ora trei după-amiază 
un singur fel de mâncare de legume, chiar fără ulei. În 
timpul posturilor nu mânca nimic de lunipână sâmbătă. 
In fiecare zi citea Psaltirea în întregime, Paraclisul 
Maicii Domnului şi numeroase Acatiste. Adesea 
plângea în timpul rugăciunilor. Nici el nu dormea 
decât trei ore pe noapte. Era slăbit, dar avea o mare 
voinţă. In fiecare zi slujea Liturghia şi cele şapte 
laude. Plângea aproape totdeauna în timpul liturghiei, 
neputând să citească Evanghelia din pricina lacrimilor; 
dar mai ales în momentul prefacerii îngenunchea şi 
plângea. Întreaga comunitate trebuia să participe la 
slujba de noapte. În fiecare seară călugării trebuiau să 
se mărturisească. Când un membru al comunității 
suferea de vreo mare ispită sau de vreo boală, întreaga 
comunitate ținea post negru de trei zile şi toţi citeau 
întreaga Psaltire pomenind numele fratelui încercat. 
In mănăstirea starețului Ioanichie, nimeni nu vorbea 
cu voce tare, nici despre lucruri neduhovniceşti. În 
biserică toți călugării își ascundeau faţa şi se rugau în 
sinea lor. Mulţi rămâneau îngenuncheaţi tot timpul şi 
mulți: practicau rugăciunea lui lisus. La trapeză nu se 
mâncau decât legume. Doar sâmbăta și duminica se 
gusta şi peşte, ouă şi ulei. 

Intr-o zi loanichie a fost încercat de o ispită. El 

„şi-a adunat obştea, le-a făcut cunoscută ispita sa şi a 
declarat că nu mai era vrednic să le fie stareţ. Călugării 
l-au rugat să rămână în postul său. El nu a acceptat 
decât cu o condiţie, ca toți membrii obştei să treacă cu 
picioarele peste trupul său întins la pământ. 

Prin viaţa de asceză şi de rugăciune, starețul 
Ioanichie a primit darul vindecării boiilor. Mulţi veneau 
să i se mărturisească, să-i ceară sfatul, să se vindece 
prin rugăciunile sale. A murit la 6 septembrie 1944, 
prevăzându-şi ceasul sfârşitului cu multe zile înainte. 


c) “Moşul Gheorghe” 


a fost cunoscut şi cinstit ca sfânt nu numai în România, 
dar şi la Athos. Şi: astăzi încă poporul îl consideră ca 
pe un sfânt al veacului nostru. S-a născut în 1846 
într-un sat dia Transilvania, Șugag. A fost căsătorit şi 
în casa sa se citea în fiecare zi Psaltirea. Noaptea 
mergea în grădină unde se ruga cu mâinile ridicate, 
făcând metanii. Faţa sa era totdeauna senină deşi 
familia sa era copleşită de datorii. După paisprezece 
ani de viață familială, în 1883-1884 a luat hotărârea 
de a merge la Ierusalim cu mai mulţi țărani din satul 
său. A primit consimțământul nevestei lui care a 
rămas singură cu cei patru copii. A luat cu el Evanghelia 
şi Psaltirea. Rugăciunea neîntreruptă a lui lisus se afla 
în inima sa. A mers pe jos până la Constanţa de unde 
a luat vaporul; dormea două ore pe noapte şi se ruga 
neîncetat. La lerusalim a rămas patru zile mergând în 
fiecare zi de câte trei ori la Sfântul Mormânt pentru 
a participa la Sfânta Liturghie şi la alte slujbe. Apoi a 
vizitat alte locuri sfinte din Palestina şi a trăit câtva 
timp în mănăstiri în post şi rugăciune neîncetată. Un 

mare pustnic i-a spus că nu trebuia să se facă călugăr, 
ci să meargă, postind şi rugându-se, prin lume pentru 
a redeştepta credinţa; înainte de aceasta, pentru a se 
pregăti, trebuia să petreacă patruzeci de zile în deşert 
într-o asceză totală. Se povesteşte că s-a dus în Sahara 
unde a suferit mari ispite. Acolo a luat hotărârea de a 
nu-şi acoperi niciodată capul şi de a nu mai purta 
încălțăminte. Se ruga neîncetat, fie în picioare cu 
mâinile ridicate, fie mergând cu picioarele goale pe 
pietrele şi nisipul încins. Nu se hrânea aproape deloc. 
După patruzeci de zile a revenit la Ierusalim pentru 
Paşti, apo: s-a întors în România. Toată viaţa sa a 
mers dintr-un ioc în altul cu picioarele goale, capul 
descoperit, îmbrăcat cu o haină lungă de piele albă aşa 
cum poartă ciobanii român: şi cu Psaltirea în mână. 
Ducea o viaţă de pelerin, nu mânca decât foarte puţin, 
după apusul soarelui. Pe drum nu vorbea cu nimeni 
pentru că mintea sa era concentrată în rugăciune. Nu 
cerea nimic nimănui. În orice loc se afla, rămânea în 
rugăciune în timpul nopţii în biserică, nedormind 
decât trei ore. El a trăit astfel mai mult de patruzeci 
de ani. Mergea totdeauna recitând psalmi. Umbla fără 
grabă şi fără să se lase tulburat de nimic. Sub cămaşa 
de țăran, se vedea o cruce mare şi grea de lemn. Avea 
în inima sa o bucurie permanentă şi o mare iubire 
pentru Hristos. Nu simţea nici căidura, nici frigul, nici 
foamea. Toată viața a purtat acelaşi veşmânt de piele, 
spălat din când în când. Nu vorbea niciodată decât 
despre lucruri privitoare la Dumnezeu sau la mântuire. 
Se ruga douăzeci-douăzeci şi două ore pe zi. Toată 
țara îl cunoştea. Aproape în fiecare an făcea un 
pelerinaj la Ierusalim unde conducea grupuri de 
pelerini. După câtva timp a început să fie imitat. Alți 

pelerini au apărut în Transilvania, practicând 
rugăciunea neincetată a lui lisus. Unii dintre e: au 
devenit călugări. 

Din 1895 i s-a dat o chilie în turnul bisericii 
Sfântul loan din Piatra Neamţ din Moldova. În fiecare 
noapte se ruga timp îndelungat în biserică. Ziua 
străbătea în stare de rugăciune străzile oraşului. Mulţi 
credincioşi, printre care şi copii, îl urmau, sărutân- 
du-i Psaltirea, atingându-i veşmântul de piele. Toţi 
simțeau că Sfânţul Duh era cu el. Câinii se linişteau la 
vederea sa. Intra adeseori în câte-o brutărie, cumpăra 
un sac de pâine pe care cineva îi ducea până la turn. 
La ora la care se întorcea, în jurul lui se aduna o 
mulțime de săraci, de văduve şi bătrânul Gheorghe le 
împărțea pâinile. Celor care îi cereau bani le dădea 
ceea ce primise pe drum. Nu păstra pentru el decât o 
singură pâine pe care o mânca seara, în afara zilelor 
de luni, miercuri şi vineri când nu mânca nimic. În 
rugăciunile sale el îi pomenea pe toţi cei care îi 
făcuseră vreun dar pentru ajutorarea săracilor. 
Petrecea un anume timp primind câte unul din cei care 
doreau să-i ceară sfatul. Oamenii simțeau o putere 
dumnezeiască strălucind din prezenţa lui paşnică, 
senină, bună. Avea o transparenţă duhovnicească. 
Adesea vizita mănăstirile din Moidova. Mulţi au 
devenit ucenicii săi în Moldova, luând calea sa, 
umblând cu picioarele goale, capui descoperit, cu 
rugăciunea lui lisus neîntreruptă în inimă. Unii dintre 
ei mai trăiesc şi astăzi. Aproape de mănăstirea 
Sihăstria, al cărei stareţ loanichie era unul din ucenicii 
săi, bătrânul Gheorghe şi-a săpat o groapă în care se 
ascundea în momentul rugăciunii, ca să nu vadă decât 
cerul. Când se întorcea în mănăstire îi spunea plin de 

bucurie lui Ioanichie: “Astăzi am fost în cer”. 

A murit în 1918. O mulțime imensă a participat 
la înmormântarea sa. Toţi simțeau că au pierdut un 
mare sfânt. Intr-o lucrare încă nepublicată, părintele 
Ioanichie Bălan * a descris în trei volume sute de 
astfel de harismatici. E: există şi astăzi. Deşi diferă 
unii de alții prin formele lor de sfinţenie, ei au totuşi 
câteva trăsături comune: 

]. Sunt mari asceţi pentru că ştiu, din tradiția 
spirituală a Bisericii Ortodoxe, că fără asceză nu pot 
fi stârpite patimile şi că, fără curățirea de patimi, omul 
nu poate să se facă sensibil față de Dumnezeu prin 
Duhul Sfânt. Prin această transparență, aceşti mari 
asceţi trăiesc încă de aici în perspectiva eshatologică, 
adică “în cer”. 

2. Sunt oameni ai rugăciunii neîncetate. 
Practică rugăciunea lui lisus, citesc Psaltirea, participă 
la Sfânta Liturghie şi la cele şapte laude ale Bisericii. 
Ei rămân astfel în atmosfera spirituală a Bisericii, în 
comuniune cu poporul credincios şi în duhul Tradiţie: 
ortodoxe. 

3. Practică o slujire de iubire faţă de toți 
oamenii, rugăciunea lor le dă o mare înţelepciune ca 
Părinți duhovniceşti şi adesea ei primesc darui 
vindecării. 

4. Cei mai mulți devin călugări, dar rămân în 
contact cu poporul şi joacă un mare rol în continua 
înnoire religioasă ce se realizează în Biserică. Astfel, 
chiar dacă această formă foarte înaltă de viaţă 
harismatică nu poate fi imitată de prea mulți, ea are 
totuşi repercursiuni asupra vieţii poporului în general 


* Patericul românesc, între timp pubiicat [în 1980]. 

şi asupra multora dintre credincioşi care, la rândul 
lor, au un rol important în înnoirea continuă a vieţii 
Bisericii şi ajung pe diferite trepte ale vieţii 
duhovniceşti, 

